







OMLADINSKA KNJIŽNICA MATICE HRVATSKE 

KOLO I. - SVEZAK 2. - SERIJA «. 

UREDNIKi MIRKO JURKIĆ 


ZLATA PERLIĆ 


UNUK MIJE CRNIĆA 


TISAK »TIPOGRAFIJE« D. D. U ZAGREBU 


ZLATA PERLIĆ 

UNUK MIJE CRNIĆA 

PRIPOVIJEST IZ SLAVONSKOG SELA 


ZAGREB 1941 


IZDANJE »MATICE HRVATSKE 






oMLADINSKA KNJIŽNICA MATICE HRVATSKE 


Serija a. namijenjena je djeci do 11—12 godina. 
Serija b. namijenjena je mladeži do 15 16 godina. 
















MALI PRIJATELJ SVEGA SVIJETA 


1 . 

DJED I UNUK 

Mrak je ležao na cesti i uskim puteljcima, a 
mala seoska dvorišta drijemala su obavita kopre* 
nom rane jesenske maglice. Pod pognutim krovo* 
vima kućice su iza dobro zatvorenih prozorčića ču* 
vale svoje domare. 

Na sivom nebu zadrhtao bi od časa do časa 
svjetliji tračak, koji je navješćivao zoru. 

Pijetlovi, kojima je već postalo dosadno u ko* 
košinjcima, nestrpljivo su se dozivali, ne bi li, to* 
bože, svojim ratobornim kukurijekanjem protjerali 
tamu. 

»Kukuriku!« — opet će jedan, već sav iznemo* 
gao i promukao od silne dernjave. 

Tu i tamo javila se po koja kokica piskutljivim 
krekoljenjem, da udobrovolji svoga bučnog druga. 

»Mu*u*u*u« — zarikaše krave, muklim, dubokim 
glasovima, a telići nastavljahu za njima slabije, 
mekše. 


ILUSTRIRAO I NACRT ZA KORICE IZRADIO GABRIEL JURKIĆ 

Za tili čas zaroktaše svinje, zagakaše i patke; 
sva ta raznolika čeljad najradije bi bila razvalila 
svoja zakloništa i razbježala se po dvorištu kud 
koje. Eto, nikome se više nije htjelo spavati! 

Na vratima Mije Crnića zaškljoca kvaka, za? 
škripe vratnice i mučno se rastvori lijevo krilo vrata, 
na kojemu se pokaže zgurena Mijina spodobica, 
s lulicom u ustima. Rukama je trljao pospane oči, 
koje još nije pravo ni otvorio. Pri tom je gurao crnu 
izlizanu šubaru prema zatiljku, jer mu je spala pre? 
nisko na oči. 

Šubara, lulica i Mijo bili su nerazdruživi. Nitko 
se ne sjeća, da je Miju vidio i usred ljeta bez šubare 
i lulice. 

Mijo se zaputio pravo u staju. Gurne klimava 
vrata, koja se otvoriše gotovo sama od sebe i udariše 
muklim tutnjem o nutarnji zid, s kojega se poče ki? 
dati žbuka i rušiti u sitnim ljuskicama na tle. 

Za njim se za čas stvori sin mu Đuro, još sav 
vruć od sna, i primi se odmah posla. Konjima baci 
zob pomiješanu s pljevom, a kravi, koja je stajala 
u drugom kutu s malim crvenim teletom, napuni 
jasle sijenom. 

— Žuri se, Đuro, eto još treba Šaravu pomusti 
— mrmljao je stari Mijo vrteći se po staji. 

— Oj Maro, ajde brzo, samo brzo! — dovikivao 
je Đurinoj ženi, koja je upravo izlazila iz kuće s mu? 
žlicom u rukama. 

Evo, evo, oče, ne brinite se, bit će sve za 
čas, samo vi upregnite, a i mati vas već čeka s do? 
ručkom u kuhinji. 

Stari se Mijo odgega natrag u kuću. Na vratima 
se skoro sudari s malim unukom, koji je upotrebio 
priliku ostavši sam, iskoprcao se iz kreveta i poletio 
u košuljici napola gol, da traži djeda. 

Žmirkajući očicama i protežući majušno tijelo 
našao se je za čas na djedovim rukama. 

— A što bi htio Mirkica? — poče Mijo tetošiti 
oko maloga sav raznježen. 

— Takova djeca moraju još spavati, a ne šu? 
njati okolo po kući. 

Starac odnese maloga u kuhinju i sjedne s njime 
na tronožak pokraj štednjaka. Mirko je malo pro? 
zebao, tapkajući po hodniku, pa mu je godila to? 
plina, što je navirala kroz vratašca štednjaka i širila 
se oko njega. 

— Djede, znadeš, danas je četvrtak, a ti si mi 
obećao prvi put kad ne bude škole, da ćeš me po? 
vesti sa sobom — privine se Mirko djedu što je 
bolje mogao i stane ga ljubiti i sve onako od milja 
povlačiti za brkove i bradu. 

— Mirkica, nemoj samo tako žestoko — bra« 
nio se djed, smješkajući se, — to boli! Što ti misliš, 
da ja tebe uhvatim za kosu! — i pograbi nekoliko 
čuperaka Mirkove plave košiće i stade ih tobože 
tresti. 

— A, a, a, je 1’ boli, govori sada, malo tepče! 

— Ha, ha, ha — smijao se Mirko, — mene ne 
boli, to samo boli brkove i bradu, a ja nemam ni 
brkova ni brade, ha, ha, ha! 

— Čekaj, čekaj, vidjet ćemo za čas junaka — 
i djed jače povuče Mirka za kosu. 

— Joj, djede, joj, i mene boli, nemoj više! — 
stade se Mirko vrpoljiti u djedovu naručju. 

Djed se počeo tako slatko smijati Mirkovu za« 
pomaganju, da su mu sve suze frcale iz očiju, a lulica 
je podrhtavala među usnama, pa joj je svaki čas 
prijetila opasnost, da bi mogla pasti negdje u za« 
pećak među snopiće nasječenoga granja. 

Kod stola je Mirkova baka rezala zlatno žute 
žgance u veliku zdjelu, iz koje se pušilo i mirisalo 
po svježem kukuruznom brašnu. Na štednjaku se 
nadimalo i ključalo uzavrelo mlijeko pod bijelom 
pjenastom kožicom skorupa i htjelo pobjeći iz po« 
sude. Nitko se nije obazirao na njega, dok nije stalo 
kipjeti i razlijevati se po štednjaku. Baka skoči i 
uhvati prstima vrelu posudu. Kad se opekla, brzo 


zgrabi kut pregače i tako ga odvuče sa štednjaka, 
psujući djeda i Mirka. — Tu se toliko natežete i 
ludujete, a mlijeko vam kipi pod nosom. Baš ste 
mi... — nije dovršila, nego je mrmljajući uzela mli« 
jeko i prelila ga preko žganaca. U valovima pare iz« 
gubiše se za čas i baka i zdjela. — A sada vas valjda 
još ne ću moliti, da idete jesti — nastavljala je još 
uvijek ljutita radi prekipjeloga mlijeka. 

— Hajdemo, Mirkica — ustane djed i spusti 
maloga s krila na zemlju, — hajdemo, da se baka ne 
ljuti. 

— Djede, ja idem s tobom — sjeti se Mirko, 
zbog čega je zapravo i došao k djedu. 

Djed sjede za stol, a za čas uđoše Mirkovi rodi« 
telji i svaki sjedne na svoje mjesto. Baka se vrzla 
još neko vrijeme naokolo, dok je djed ne opomene, 
da ide jesti. 

— Gledajte je samo, kako se ljuti na nas — 
Šaptao je djed družini oko stola. 

— Što vam je, majko — javi se Mirkova majka, 
— ta nisu vas ova dvojica već tako rano razljutila? 

— Ah, što može čovjek s njima! — mahne baka 
rukom i sjedne već udobrovoljena k stolu. — Ta oni 
i onako nisu nikome od koristi. Samo gledaju, kakvu 
bi psinu kome načinili. 

— Mirkica, pokaži baki, da nije tako — dobaci 
u šali djed. 

Mirko je sjedio između bake i djeda, i u tren 
oka nagne se baki i zagrli je. — Bako, nemoj se ti 
zato odmah na nas ljutiti, mi smo to onako iz šale ... 

— Da, nevaljanče mali, od šale ste pustili, da 
mlijeko prekipi. — Svi se počeše smijati. — Eto ga, 
još priznaje, da je to bilo od šale... ma kažem ja, 
nikakove koristi od njih — završi baka. 

Mirko bijaše ljubimac čitave kuće, a osobito su 
ga voljeli djed i baka. Puna ga je bila kuća od ranog 
jutra do kasne večeri. Smijeh, veselje, dječja bez* 
brižnost i obijest izbijali su iz njega. 

~ Djede, idem i ja, ma idem s tobom, je li da 
idem? — plačljivo se stade namještati Mirko, čim 
je opazio, da je djed prestao jesti. 

— He, sinko, — uozbilji se djed i stade gladiti 
brkove i bradu dok bi to bilo samo do mene, a 
ne pitaš, što će reći mati, pa otac, a i baka, koja 
nas još uvijek baš najljepše ne gleda. 

Raširiše se smeđe dječakove zjenice ispod du* 
gih tamnih trepavica i zaokružiše s nepovjerenjem 
oko sebe. 

Ali, djede... — i mala se ručica već dizala 
k licu, griskajući noktić kažiprsta među namrštenim 
usnama spremnim na plač. 


Samo još časak, ako mu se ne smiluju, podići 
će se k očima obje stisnute šačice i brisati suze, što 
će se razlijevati preko vjeđa, kao gorski potočići od 
proljetnih kiša. 

Srećom opazi Mirko, kako potitrava smijeh na 
usnama ukućana. To ga ohrabri, pa se poče kroz 
suze smjelo omiljavati oko djeda, gledajući pobje* 
donosno sve oko sebe. 

— Onda doista idemo — zaključi djed, — samo 
se, junače mali, obuci, jer mislim, da ipak ne ćeš 
zahtijevati, da te povedem u košulji. 

Mirko otpiri u sobu, odakle se za čas čulo, kako 
zove majku u pomoć. Trebalo se je lijepo urediti i 
obući svetačno odijelo, a to Mirko nikako nije m.o* 
gao sam, pogotovo u ovoj žurbi. Majka ga nađe, 
kako jednom rukom vuče češalj preko glave, a dru* 
gom navlači čarapice, razgledavajući se ujedno, gdje 
bi moglo biti odijelo. 

Kad ga tako ugleda, glasno se nasmije, premda 
njemu baš nije bilo do smijeha. 

Toliko mu se žurilo, da mu je bilo posve sve* 
jedno, hoće li mu majka obući hlačice na pravu ili 
na krivu stranu. Sve mu je bilo u ovaj čas svejedno; 
glavno je, da bude na vrijeme gotov i da ga djed ne 
mora čekati. 

Za čas zadrndaše kola pred kućnim vratima. 
Mirko poleti, hitro se uzvere k djedu, koji je već 
sjedio na boku dugačkih plitkih mljekarskih kolica. 
Bič zapucketa i kola krenuše. 

2 . 

NOVI POZNANIK 

Mirkov djed bijaše mljekar u malom slavom 
skom selu Radancima. Svako je jutro prolazio ko* 
lima kroz selo, a mali zvončići na konjskim vrato* 
vima najavljivali su, da dolazi. 

Iz seoskih dvorišta istrčale bi žene s dobro za* 
tvorenim limenim posudama, punim svježega mli* 
jeka, koje je on redao u kola i vozio u grad u mije* 
karu. Već dugi niz godina vozio je Mijo Crnić mli* 
jeko iz Radenaca. Svi su ga poznavali, radosno su* 
sretali i pozdravljali. Na tim kolima prosjedio je 
Mijo dobar dio svoga života. 

Nekad u mladosti bila su mu ta kola i dva ko* 
njića, upregnuta u njih, čitava imovina. Malo pomalo 
pokazala se kasnije kućica, nakupilo se nešto zemlje, 
i tako se danas Mijo broji među bolje seoske go* 

Ukućani mu govore, da je već vrijeme, da pre. 
pusti posao drugome. Eto, pa nije mu baš više ni 


potrebno da ustaje tako rano i zebe na kolima u 
hladna jutra. Star je već, pa treba da se odmara; 
sada je red na mlađima, da prionu i skupljaju. No 
Miji to nekako ne ide u glavu. Ta kako bi on bez 
toga živio! Navikao je tome! 

Cesto se znao zamisliti u rano jutro, kad bi se 
tako odmicao od sela. Kola drndaju kroz tišinu pra* 
zne ceste, on sjedi sam u njima, a tamo daleko iza 
tamne borove šume diže se sjajna sunčana kugla, 
koju svako jutro ugleda prvi baš on, mljekar Mijo 
Crnić iz Radanaca. 

Što bi reklo sunce, da ga jednoga dana ne do* 
čeka Mijo na samotnoj cesti? Možda bi pomislilo zlo 
o njemu! Ta zatekao ga je toliko puta, kako trepće 
sjajem, kao nasmijano dječje oko, puno blistavih 
zraka, iz kojih sipaju zlaćane varnice. Jurilo je iza 
oblaka, kao dijete, kad jurne ispod pokrivača svoga 
krevetića u ljetno jutro. A katkad je bilo tužno, 
onako tužno, kao kad plače veliki čovjek. Onda je 
razbijalo oblake, nesigurno i tiho, kao da razmišlja, 
bi li se pokazalo. 

U takva jutra znao se pitati Mijo, što je to 
suncu, da ga nije tko uvrijedio ili da nije vidjelo 
nešto ružno i zlo u svijetu, pa klonulo među obla* 
cima, da ne gleda ljudsku zloću. 

Takvi su dani bili tužni i crni, kao mrtvačka 
povorka kad kreće put groblja. 

Takav je bio upravo i današnji dan, kad je uz 
starca sjedio na kolima Mirko. Siva maglica pušila 
se iz zemlje, na nekim mjestima rijetka, pomiješana 
s uzduhom, na nekim opet gusta, siva i neprozirna. 

Sunce se nevoljko budilo i tek gd jeko ja zraka 
probijala je od vremena do vremena teške naslage 
oblaka. 

Danas se Mijo nije mogao predati običnom ju* 
tarnjem razmišljanju. Posve uz njega stisnuo se 
Mirko, koga se baš ništa nisu ticali ni sunce ni ma* 
gla. Bilo bi mu štaviše svejedno, da se je u taj čas 
i oblak prolomio nad njima. Glavno je, da on sjedi 
uz djeda na kolima i da se vozi s njime u grad. 

Nebrojena pitanja sletjela su u jednom času 
s Mirkovih usana. Mali jezičac radio je tako spretno, 
da djed nije stigao uz najbolju volju odgovoriti ni 
na svako drugo pitanje. No Mirka nije smetalo, ako 
ne bi dočekao djedov odgovor. Brzo je odgovarao 
sam, a djed je tek mogao potvrditi, da je doista tako. 

Vozili su se uz rub šume, koja je na suprotnom 
kraju graničila s malim zaseokom. 

Nekoliko koračaja pred njima spuštao se šum* 
skim puteljkom iz zaseoka dječak, nešto stariji od 
Mirka. U jednoj ruci nosio je pletenu košaru, pokri* 

venu čistom bijelom krpom, a u drugoj modru po* 
sudu za mlijeko. 

Djed je upravo odgovarao Mirku na pitanje o 
maloj crkvici, što se vidjela na susjednom brdu. No 
Mirko više nije pazio na djedove riječi. Sav bijaše 
zaokupljen dječakom, koji je izlazio iz šume. 

— Djede, djede, gledaj maloga! Tko zna, kuda 
samo ide! — povuče Mirko djeda za rukav, hoteći 
ga silom upozoriti na dječaka. 



— Ho, ho, pa to je moj mali prijatelj — okrene 

se djed. . 

— Pst, hej! — zapovjedi konjima, da stanu, i 

za čas je bio dječak zajedno sa svojom prtljagom 

na kolima. 

— Ovamo sjedi, ovamo — skoči Mirko, poka* 
zujući mu svoje mjesto kraj djeda. — Ja ću ovako 

kraj tebe — i sjedne posve uz maloga, kao da se 
boji, da mu dječak ne pobjegne. 

Djed je sada odahnuo od silnih pitanja. Pre* 
ostalo mu je tek, da se smješka ispod brkova i da 
usput kaže gdjekoju riječ. Sve Mirkovo zanimanje 
prešlo je na maloga neznanca. 

— A kako se zoveš? — započne ljubopitno 
ispitivanje. 

— Frano — odgovori dječak, tarući male dla* 
nove, na kojima je gruba ručka košare bila urezala 
crvene brazde. 

— Pa što to nosiš u košari? — slijedilo je novo 
pitanje. 

Dječak bijaše tih i ozbiljan, a od naravi i malo 
plah, pa je Mirko morao mnogo pitati, dok je saznao, 
što je želio. 

Premda još malen, imao je za sobom čitavu 
povijest, koja je bila preteška za njegove godine. 

Rodom je bio iz nekoga dalmatinskog seoca, 
koje nije moglo sred kamena dati dosta hljeba svoj 
svojoj djeci, nego ih je moralo od vremena do vres 
mena slati braći, da im dadu makar suhi kruh. Osta* 
vio je tamo daleko uz drago more kućicu, roditelje 
1 dvoje male braće i sestru gotovo gladne. Tako je 
došao ovamo, gdje su ga primili sadašnji zaštitnici. 
Dobro mu je, ne manjka mu ništa, samo da se tako 


jako ne savija oko maloga srca tuga za onima, koji 
su daleko. 

Premda je malen i siromašan, ponosan je i ne 
će da ga drže ovdje iz milosti. Radi, što zna i koliko 
može. Svako jutro nosi u grad mlijeko, sir i maslac, 
i brzo se vraća kući, jer valja stići i u školu. S dje* 
dom se poznaje već pun mjesec dana. Sastaju se 
ujutro pred šumom, i djed ga uzima u kola. 

— A zašto mi, djede, nikad nisi pripovijedao 
o Frani? — obrati se Mirko djedu. 

— Pa Mirkica baš ne mora sve znati — u šali 
će djed. — A napokon zar djed ne bi smio imati 
svojih malih tajna? Eto, pa zato sam te danas i 
poveo, da se upoznate. Zar ti još nije pravo? 

Dječaci se do grada posve sprijateljiše. Frano 
obeća Mirku, da će ga posjetiti u nedjelju, i tako 
se rastadoše. 

3 . 

DJEDOV DAR 

Djed se zadrži u gradu dulje no obično. Kako i 
ne bi, kad je s Mirkom, koji se čitav pretvorio u 
veliko pitanje! Nije ni čudo, jer je dosad bio tek 
nekoliko puta u gradu. A takav mali dječak, kao 
što bijaše on, nije mogao tako lako upamtiti sve 
odjednom. 

Djeda opet nije smetalo, ako bi Mirko pitao za 
jedno te isto i deset puta. On bijaše spreman u 
svako doba pripovijedati i tumačiti. Ta oni su se obo* 
jica odviše dobro razumjeli. Koliko puta je djed pro* 
čitao potajne željice, što su se skrivale negdje du* 
boko u dječakovim očicama, a on je opet pogađao 
djedove misli. 

Uostalom, djed i Mirko bijahu dva nerazdru* 
živa dobra prijatelja. 

Kad je djed svršio posao u mljekari, morali su 
se naravno prošetati malo gradom. Oh, nesretni du* 
ćani s velikim izlozima, pred kojima se tako šire 
dječje oči, gotovo da polete iz očnica, a prstići 
bubnjaju po debelom staklu, pokazujući, što bi sve 
htjeli! 

Premda je Mirko imao tako ozbiljnog starog 
prijatelja, kao što bijaše djed, nije ipak bio ništa 
bolji od ostale djece. 

Razgledavali su izlog, u koji je trgovac upravo 
redao bezbroj dječjih igračaka. Lijepe šarene lopte 
vabile su dječakove oči, a onaj veliki konj s grivom, 
ne, ne, njega uopće ne smije gledati, mislio je Mirko, 
taj je sigurno skup kao i živi konj. Razrogačene dje* 
čakove oči koturale su se s jednog predmeta na 
drugi. 


Puškice, male lopatice, pa ona lijepa pila... — 
Ne, odavde se ne može otići, a da se nešto ne po* 
nese kući — zaključi mali mudračina. 



— Djede, a što ti se ovdje najbolje sviđa? — 
izleti mu nehotice, jer ga je mučila djedova šutnja. 

_ Meni ništa — jedva susprežući smijeh od* 

govori djed. — Ovdje ja ne bih našao baš ništa za 

sebe. 

Mirku se smrači pred očima. Propalo je sve. 
Djed mu ne će ništa kupiti. 

— Da, djede, ali znadeš, što ti misliš, što bi se 
meni moglo svidjeti? 

— A#a#a, to su već druge stvari, no i to ja ne 
znam. Odakle bih ja mogao pogoditi, što se tebi 
sviđa? 

Trgovac je ispod oka promatrao Mirka i čuo 
donekle sav razgovor, no držao se, kao da ih i ne 
vidi. Uđe u dućan i onako, kao da ga se baš ništa 
ne tiče, donese mali dječji automobil i stavi ga na 
unutarnji rub izloga. Najednom nešto zazvrnda i 
auto poleti prema Mirku. 

Dječak se trgne, stisne djedovu ruku i sakrije 
se iza njegovih leđa. 

— Joj, joj, bježi, djede, eto ga na nas! 

Djed se više nije mogao uz najbolju volju uz# 
držati od smijeha. Mirko se ozbiljno poplašio, te je 
na sva moguća djedova nagovaranja najprije tek 
malo zaškiljio iza njegovih leđa, da se uvjeri, je li 
se automobil doista zaustavio. 

Trgovac izađe iz dućana s automobilom u ruci 
i pokaže ga Mirku tumačeći, što se mora učiniti, da 
automobil poleti. 

Zatreptaše očice i užurbaše se ručice. Najradije 
bi ga odmah uhvatile i — prisvojile. 


Uđoše u dućan. 

— Pa što misliš, Mirko, bi li ga onda kupili? Ili 
hoćeš što drugo? — stade se djed razgledavati po 
dućanu, kao da još uvijek ne može pravo pogoditi, 
što bi Mirko htio. 

Ali dječak zaključi: 

— Tomobil, ništa drugo, samo tomobil! 

Djedu se učinio taj Mirkov »tomobil« malo 
preskup, pa se stade pogađati. Mirka to nije ništa 
smetalo, da ga ne stavi pod ruku, odakle mu ga ne 
bi više nitko tako lako izvukao. 

Napokon se trgovac nagodi s djedom. Kad iza# 
đoše iz dućana, Mirku se je toliko žurilo, da ga je 
djed jedva stizao. 

Trebalo je što prije doći do kola, brzo sjesti u 
njih i još brže stvoriti se kod kuće, da može poka# 
zati svima, što je dobio od djeda. 

4 . 

VRANJE GNIJEZDO 

Kod kuće nađoše samo baku, koja se spremala 
u voćnjak, gdje su Mirkov otac i majka brali orahe. 

— Bako, gledaj, gledaj, ovako nešto sigurno još 
nisi vidjela — navije Mirko svoj automobil, koji 
poleti ravno prema baki. 

— Bježi, bako, satrt će te — porugljivo će djed, 
— kao što je i nas skoro šatro. 

Mirko nije slušao djeda. Trčkarao je oko auto* 
mobila, pomagao mu, kad bi opazio, da sustaje, na* 
vi jao ga ponovno i tako se stvorio u voćnjaku. Tamo 
ga je morao uzeti u ruku, jer po travi nije htio ići. 
Mirka to malo razljuti, jer je zamišljao, kako će 
automobil slavodobitno dojuriti pred roditelje. 

— Ma*a*ma, ta*a*ta, da znate, što i*ma*a*m! — 
zahihoće, zaletjevši se zadihan i uzdrhtao među re* 
dove stabala, tapkajući po suhom lišću. 

— Pogodite, ha, ha, pogodite! Nikad ne ćete 
pogoditi! — i sakrije igračku iza leđa. 

Djed ti je nešto kupio — dobaci mu majka 
i prestane brati orahe, gledajući ga radoznalo, ne bi 
li odgonetnula njegovu tajnu. 

Nešto kupio, nešto kupio, hm, tako bi svako 
lako pogađao, ali, što, hm, reci, što? — važno izvije 
dječak vratić i naprći usne. 

— Hajde pokaži, Mirkica! 

— Ne ću, de pogodi! 

— Ali kad te lijepo molim ... 

— Ne ću, ne ću! — skakutao je dječak s noge 
na nogu i mahao oko sebe rukama, pokazujući i sa* 
krivajući automobil. 

Lopta, lopta — zaplješće majka rukama. 


— Nije, nije! — cikne Mirko radosno. 

— Automobil, automobil — začuje nad glavom. 

Mirko pogleda iznenađeno na drvo i opazi oca, 
kojega je posve zaboravio. 

— Uh, ti tata, zašto si rekao, mama ne bi nikad 
pogodila — reče Mirko i pruži materi automobil, da 
ga razgleda. 

— A da vi znate, što ja imam! — oglasi se opet 
otac. — Pogađajte, ako ste junaci! 

Otac je sjedio na jednoj debljoj grani i mara* 
micom brisao krv s ruke. 

— Što je zaboga, Đuro? — prestrašeno će 

majka. 

— Ta*a*ta, dođi dolje, joj, joj — zaplače Mirko. 

— Ništa, ništa, već je dobro, sad ću vam po* 
kazati — dovikne im i ponovno se popne za nekoliko 
grana naviše. Za čas je držao u rukama veliko vra* 
nje gnijezdo i spuštao se polako dolje. — Što mi* 
slite, da je prazno? 

Mirko se podigne na prste, naslonivši se na 
majku, da bolje vidi, što se to skriva u gnijezdu. 

Gotovo da je malo i previše turio nosić unutra, 
jer se iznenada čulo: kvrc, kvrc! Mirko naglo od* 
skoči i prestrašeno vrisne. Jedva je izmakao kljunu 
neke velike sive ptičurine, koja ga je promatrala 
ljutitim očima. 


— Aha, Mirko, tako se događa radoznalim Iju* 
dima! No valjda te nije kljucnula — priđe mu bliže 
otac. — Nije, nije, sve je dobro. Ti si bolje prošao 
nego ja. Strašno je goropadna. 



Kad je Mirko uletio u voćnjak, otac je opazio 
gnijezdo i misleći, da je prazno, podignuo ga pru* 
tom, kojim je tresao orahe. Iznutra je iskočila baš 
na njegovo rame velika vrana i stala ga kljucati po 
rukama i odijelu i udarati, kudgod je stigla. Oštre 
pandže zadrle su mu tako čvrsto u rukav kaputa, 
da se nije mogao osloboditi opakoga stvora. Neko* 
liko časaka trajala je žestoka borba, dok mu nije 
uspjelo da je uhvati za glavu. 


Vrana je bila ranjena. Na jednoj nozi nije 
imala prstiju, a činilo se, da su joj i krila nastradala, 
jer nije ni pokušala poletjeti. 

— A što ćemo s njom? — počne se Mirko sa* 
vjetovati s roditeljima, s izražajem velike brige na 
licu. 

— Pa što — reče otac, — poginut će, vidiš, da 
je teško ranjena. Bilo bi najbolje, da je ubijem, ba* 
rem se ne bi dalje mučila. 

— Ne, tata, samo to ne, vrana je moja — uspro* 
tivi se dječak. 

— Što ćeš od nje, dijete Božje, zar ne vidiš, 
kakva je! — malo će srdito otac, — a napokon imam 
ih previše i bez ove. Zar nisi vidio, šta su uradile 
od kukuruza ove jeseni? Gotovo nema klipa, koji 
nije nagrižen. 

Kad je Mirko opazio, da se otac ljuti, znao je, 
da je vrana propala. 

— Tata, pitat ćemo još djeda — prošapće bo* 
reći se s plačem. 

Pitati djeda značilo je isto, što i udovoljiti 
Mirku. 

A djed, kao da je opet slutio, da ga njegov mali 
dječak treba, stvorio se za čas među njima. 

— Pa ostavi mu je, Đuro — obrati se sinu, shva* 
tivši, o čemu se radi. — No bilo bi ipak bolje, Mir* 

kiča, da je tata ubije, jer je štetna, a i teško će pre* 
boljeti, pa zašto da se muči! 

— Ja ću je liječiti — radosno klikne dječak. — 
Ti ćeš mi, djede, pomoći, je li da hoćeš? Povezat 
ćemo joj bolesnu nožicu, pa i krila, ako će trebati. 

Djed se nasmije, a Mirko ohrabren nastavi: 

— Pa više ne će krasti kukuruz. 

— Da, kad ćeš joj ga ti davati! — upadne otac. 

— A stanovat će u onoj krletki, što je na ta* 
vanu — završi Mirko. 

— Onda hajdemo, Mirkica, treba se pobrinuti 
za nju. Mora da je strašno gladna — opomene djed. 

Mirku bijaše žao bolesne vrane, ali se je još uvi* 
jek bojao njezina kljuna. 

— Djede, ti uzmi vranu, a ja ću automobil, ko* 
jega sam skoro zaboravio. Vidiš, da ne mogu oboje. 

— Hoću, hoću, Mirkica — dobroćudno će djed. 

— Pazite, da Mirko ne ostane bez nosa, kao 
što mu se je to gotovo već dogodilo! — poviče za 
njima otac. 

Mirkova se je svojina u jednom danu povećala. 

Osim staroga mačka Micana dobio je automo* 
bil i bolesnu vranu, s kojom je i njegova briga po* 
stala veća. 


5 . 

NOVI CETVERONOŽAC I DJEDOVO 
DVOSTRUKO KUMOVANJE 

Osvanula je nedjelja, kada je Frano obećao 
Mirku, da će ga pohoditi. Dan je bio vedar i prepun 
toploga jesenjeg sunca, koje se je blago smiješilo 
iza svakoga napol svelog listića. 

Poslije objeda sjede djed u dvorište pred kuću. 
Pušio je lulicu, iz koje su skakutali plavkasti kolu* 
tići dima i nestajali negdje u zraku, kao da hite da 
se sakriju pred onima, koji će začas opet izletjeti 
iz djedove lulice. Mirko je iznio iz kuće krletku 
s vranom i objesio je na zid, koji se je kupao u 
suncu. 

Mican, veliki žuti, bijelo prugasti mačak, ponos 
Mirkov, drijemao je sit i zadovoljan pred krletkom. 

Mirko je svaki čas provirivao iza ograde, da 
vidi, ide li Frano. Onda bi doskakutao opet djedu i 
navijao automobil, koji je ležao pokraj djedovih 
nogu. 

Već nije znao, što bi. Obuzela ga obijest, pa 
nije mirovao ni časa. Sav se uzvrpoljio, a neka vra* 
golija kopka mu već dulje po glavi. Dok mu sunce 
draška obraziće, on se smije sam sebi i škilji na 
mačka. 

— Ha, ha, kako bi bilo, da Micana malo nalju* 
tim? Taj i onako vječno spava! — mislio je dječak. 
— Ha, ha, ha, djede! — razlije se zvonak smijeh iz 
Mirkovih grudi, od kojega se razveseli čitavo dvo* 
rište. — Ha, ha, ha, sada će jednoga gospodina satrti 
automobil, pa će ga brzo odnijeti u bolnicu. 

Djed se još nije mogao ni okrenuti, a već je 
automobil zvrndao i jurio pravo na Micana, zausta* 
vivši mu se baš na samom repu. No Mican nije 
mnogo mario za to Mirkovo zvrndalo. Podvio je rep, 
a da nije ni otvorio oči, i nastavio dalje drijemati. 

Mirka nije mnogo smetalo, što se Mican nije 
obazirao na njega. Uhvatio ga je za sve četiri noge 
i odnio djedu, koji bijaše i liječnik i bolnica. 

Mican se poplaši Mirkove pomoći, nakostruši 
se, puhne ljutito i počne se koprcati u dječakovim 
rukama. 

— U pomoć, u pomoć, gospodin umire! — gušio 
se Mirko od smijeha. Mican se nije šalio. Želio je 
imati svoj mir i nije dopuštao, da ga smetaju po* 
slije ručka. 

— Mirkica, pusti ga, ogrepst će te! — vikao je 
djed, ali njegova opomena bijaše već suvišna, jer 
se je Mican uto već bio oslobodio Mirka i u tri 
skoka bio natrag pod zidom. Tamo se ponovno udo* 


bno namjesti i zadrijema, od časa do časa nepovjer* 
ljivo žmirkajući na dječaka. 

I tko zna, kako bi Mican još prošao, da se na 
vratima nije ukazao Frano. 

* 

Frano je htio svoga novog prijatelja nečim 
obradovati, pa je to »nešto« pokriveno kapom donio 
u maloj košarici. 

— A gdje si tako dugo, Frano? — prijazno mu 
progovori djed. — Nismo te se mogli dočekati. 

— Donio sam Mirku malog psića. Imademo ih 
kod kuće tri, a najljepšega sam izabrao za Mirka. 
Putem je bio vrlo nemiran. Svaki se je čas kvačio 
šapicama za rub košare i radoznalo gledao naokolo. 
Jednom mi je ispao. Već nisam znao, što bih za* 
počeo s njime, pa sam ga pokrio kapom. 

Frano pokaže djedu maloga nevaljanca, no 
psić bijaše brži od njega. Kao da je znao, da bi se 
valjalo predstaviti novim gospodarima, ljutito je 
zacvilio, valjda umjesto pozdrava. Onda se je ispod 
kape pokazala najprije crna vlažna njuškica, pa dva 
mudra oka, a napokon cijela debela nakostriješena 
glavica. 

Zagleda se mali četveronožac u djeda, pa za* 
klima debelom glavom, da mu se valjda nakloni. 

kako to već pristojnost zahtijeva. No naklon i s p a de 
malo predubok za njegovo zdepasto tijelo, i jadni 

se skotrlja kao vreća pod djedove noge. 

— Vau, vau, oprostite, mala nezgoda ispri* 
čavao se, kako je znao i umio. Onda se brzo obrne 
i stane tapkati nesigurnim nožicama naokolo, ne bi 
li na taj način nekako zabašurio svoju nespretnost. 



Mirku se je psić osobito svidio. Pratio je svaku 
njegovu kretnju s velikim zanimanjem, trčkarao za 
njim i kliktao od veselja. Nastojao je na sve moguće 
načine, kako bi ga što bolje zabavio. Sad je koturao 
sitni kamenčić, a psić je trčao za njim, začas opet 
pronašao u džepu neku vrpcu i vitlao njome oko 
psića. Cak je i Mican, koji se nikad nije brinuo m 


za koga, podigao glavu ispod sunčanoga zida i stao 
pažljivo promatrati malog debelog neznanca. 

Tko zna, što je u taj čas mislio stari mačak? Pa 
katkada se i on rado ovako poigra s Mirkom. 

Stari se Mican nakostriješi i polako, oprezno, 
kao da vreba miša ili vrapca, odšulja se pod djedov 
stolac i odanle stane promatrati novajliju. Eto, stas 
rome je Micanu bilo krivo! Što je samo našao Mirko 
na tome malom nespretn jako viču, koji ne zna pravo 
ni poskočiti! — No čekaj — mislio je Mican — ne 
ćeš dugo, izjurit ću te ja brzo odavde. 

— Frano, Frano — klikne sav zadihan Mirko, 
jureći za psićem, — a kako ću ga zvati? 

— Još nema imena — odgovori Frano, koji je 
pripovijedao s djedom. — Onda ćemo ga danas imes 
novati — zaključi Mirko, uhvati psića i donese ga 
djedu. 

— Djede, ti ćeš biti kum. Daj reci, kako ćemo 
ga zvati. 

— A što ja znam, psić je tvoj, Mirkica, pa mu 
nađi ime. 

— Daj, djede, ti bolje znadeš, daj reci — nas 
valjivao Mirko. 

— Hm, hm, ne znam ... Garov, Bundaš, Šarko... 
pa eto sad izaberi sam. O, Mirkica, Mirkica, dok se 
tvoje društvo počupa, bit će i mrtvih i ranjenih. Još 


nisi Frani pokazao, što imadeš u krletki. A kakvo 
ćeš ime dati onoj gospođi? — rugao se djed. 

— Zbilja, djede, onda moraš i vrani kumovati 
— ozbiljno prihvati Mirko. 

— Frano, pomozi mi donijeti onu krletku ova* 
mo. Vidjet ćeš, što je unutri! 

Krletku s vranom smjestiše pokraj djeda. Mir* 
ko je naširoko i nadugačko pripovijedao Frani, kako 
je došao do vrane. U ovo nekoliko dana zacijeliše 
joj noga i krila, ali više nije mogla letjeti. Kako 
nije imala prstiju na jednoj nozi, teško je hodala. 
Odupirala se je o hromu nogu, kao o kakav štap. 
Malim, prilično lukavim očicama motrila je sve oko 
sebe. Dugački jaki kljun, obrastao sitnim crnim per* 
jem, podsjećao je na rubac kakve bakice navučen 
duboko na čelo. Ma, eto, čitava je izgledala, kao ka* 
kva jako stara baka. Zla baka iz dječjih priča, koje 
se djeca boje i zovu je vješticom. 

Jučer ju je Mirko dugo promatrao i nije pogri* 
ješio, kad je onako iznenada primijetio: — Djede, 
ovako je nekako morala izgledati ona zločesta vje* 
štica iz »Ivice i Marice«. 

— Eto, Mirkica, to sam već i ja mislio — po* 
tvrdio je djed. 


— Ho, ho — pljeskao je Mirko ručicama — da* 
nas ćemo imati veliko kumovanje. A što misliš, 
djede, kakvo bi ime dali vrani? 

— Hm, vrani, to doista ne znam! Što ti misliš, 
Frano? Napokon misli malo sam, Mirkica. 

— Hm, hm, — ušetao se Mirko oko svoga go* 
spodarstva i duboko se zamislio. — Aha, sjetio sam 
se — udario se važno po glavi, kao da će sada izreći 
nešto premudro: — Joško ću je zvati! 

Djed i Frano udariše u grohotan smijeh. 

— Zar nisi našao prikladnije ime? — prigovori 
djed, brišući suze od smijeha. 

— Pa to je svejedno, djede! Joško je baš lijepo 
ime i dobro će pristajati takvoj gospođi — malo 
smeteno stade se opravdavati Mirko. 

— Hm, meni je pravo! Dakle s vranom smo 
svršili. Ona se od danas zove Joško. A što ćemo 
sa psićem? 

— Kako si ti ono rekao, djede? Garav? To bi 
mu najbolje pristajalo. Vidiš, on je upravo sav ne* 
kako garav oko gubice, kao da je bio u dimnjaku. 

Nova bura smijeha dočeka Mirka. Već mu po* 
stade vruće. — Čemu se samo sada smiju? — mi* 
slio je. 

— Mirkica, ja sam rekao Garov, a ti veliš ga* 
rav. No neka ti bude. Garov je lijepo ime, pa ćemo 

ga tako zvati. Jesi li zadovoljan? 

— Jesam, jesam, djede, baš lijepa imena, Ga* 

rav, ne, Garov, i Joško. 

— Da, Mirkica, garavi Joško — naruga se opet 
djed. — No hajdemo sada u kuću, da podvoriš 
nečim Franu i da proslavimo do kraja veliko kumo* 
vanje. Još ćemo se porazgovoriti malo s njime, a 
potom će morati kući, jer je sunce palo već dosta 
nisko. 

Prve sjene sumraka šuljale su se puteljcima, 
kad se je Frano opraštao s djedom i Mirkom, koji 
su ga ispratili daleko izvan sela. 


DJEDOVA PRIČA O FRULI I DVOJICA 
S PODERANIM HLAČICAMA 

6 . 

»PRNJARI« 

Mirko je postao ove jeseni učenik prvoga raz* 
reda osnovne škole. Lako je reći, da je ovaj ili onaj 
postao đak, no svi zaboravljaju, koliko briga zadaju 
upravo ti prvi školski dani. 

Bilo je junaka, koji se ne usudiše sami ni doći 
u školu. Među njima je bio i Mirko. No on to nije 
htio priznati. Ta kakav strah! Ne boji se on. On je 
samo tako poveo djeda sa sobom, da djed vidi, kako 
je u školi, i u kojoj će klupi sjediti. 

Prvoga školskog dana skupiše se sva djeca u 
prostranom školskom dvorištu. Tu je bilo na izbor 
dječaka i djevojčica za igru. I svi su se donekle po* 
znavali; neki iz susjedstva, neki opet s paše, no ni* 
kad ih ne bijaše na okupu toliko kao ovdje. A to 
je bilo baš lijepo! 

Dok su matere i očevi razgovarali među sobom, 
djeca se stidljivo ogledavahu naokolo. Neki su gri* 

skali noktiće i škiljili po dvorištu, a nekoje djevoj# 
čiče smatale su pregačice na sve moguće načine i u 
neprilici zirkale jedna na drugu. Đaci starijih raz* 
reda uhvatiše se u kolo, te pjevaju, vrište, smiju se 
i naganjaju. A mudra glavica mnogoga novaka sa 
zadovoljstvom misli: — Pa posve je lijepo ići u 
školu. — Svi bi oni tako rado poletjeli u igru, ali se 
još ne usuđuju. 

Na školskim vratima ukazu se učitelji i učite# 
ljice. Idu ususret roditeljima, pozdravljaju i smje# 
škaju se djeci. 

Veliki đaci prestaju se igrati. Primiču se onako 
izdaleka, ne bi li čuli odgovor na sveopće zanimljivo 
pitanje: Tko će učiti prvi razred? 

Onda šapću mališima i obješenjački im proriču, 
što ih čeka u školi. Novaci se mršte i jednostavno 
okreću leđa velikim drugovima. 

_ Oni sigurno lažu — tješe se mališi, gledajući 

roditelje i učitelje, kako se lijepo razgovaraju i 
smiju, po gdjekojega plašljivca gladeći po glavi. 

Jedan dječak iz četvrtoga razreda zajašio neku 
dasku pa se ljulja i ruga malom bucmastom dječa# 
čiču Bogumilu Vodenićevu, koji se ovjesio o maj# 
činu ruku i zavidno gleda svoga starijeg druga. Ma 
kako bi on rado sjeo na tu dasku! Kad bi se samo 


usudio! A eto, ovaj magarac, umjesto da ga pozove 
k sebi, pravi iz njega budalu. I Bogumilu bijaše 
dosta! Još u zadnji čas stigao je da isplazi jezik 
onome na daski, kad počeše ulaziti u školu. 

Dječaci i djevojčice prvoga razreda počeše se 
jače stiskati uza svoje pratioce, kao uplašene ovčice 
uz pastira. Još malo, pa će ostati ovdje sami. A 
koliko briga i bojazni prošlo je u tom času njihovim 
malim srcima! 

Učiteljica ih dovede u veliku sobu s mnogo 
prozora i klupa. To je bio njihov razred. 

Među ovim novajlijama bilo ih je, koji su već 
godinu dana prosjedjeli u klupama prvog razreda, 
ali su nažalost i ostali u njima. Odat ćemo i onu tro# 
jicu, koji već treću godinu dolaze ovamo. U dvije 
godine naučili su prva dva slova male početnice i 
nekako im je ušlo u glavu uz mnogo muke, da jedan 
i jedan jesu dva. To je bilo sve njihovo školsko 
znanje, premda su mnogo koječega znali, samo se 
nažalost ništa od toga nije pitalo u školi. I upravo 
oni uletješe prvi u klupe, a za njima pođoše oni 
hrabriji, koji su došli sami u školu. 

Nekoliko djevojčica i dječaka ostalo je uza 
svoje pratioce. Uz mnogo tetošenja jedva ih nago# 
voriše, da se otkinu od njih i zauzmu mjesta u klu# 
parna. 

U zaplašenim očicama caklile se debele suze i 

kotrljale se niz obraziće na klupu. 

A zašto su samo plakali i čega su se bojali, kad 
je oko njih bilo sve tako veselo i nasmijano! 

No tko je unaprijed mogao znati, što je bilo u 
njihovim malim srcima! 

Mirku Crnićevu bilo je nekako najteže rastati 
se s djedom. Nije doduše plakao, da ne osramoti 
djeda, ali ga je odvukao pred klupu i silom htio, 
da djed sjedne s njime, govoreći mu: — Pokušaj 
samo, djede, vidjet ćeš, kako se lijepo sjedi. 



To je značilo isto što i molba: — Djede, tvoj 
Mirkica mora od danas svaki dan ovdje sjediti. A 
vidiš, ima dosta prostora za nas obojicu. 

Jadni djed pogodio je točno Mirkove misli, pa 
će mu onako u šali: 

— A što ti misliš, Mirkica, da bi veliki djed 
stao u tako usku klupčicu? One su načinjene samo 
za male dječake. Moglo bi se dogoditi, da se djed 
nekako i uvuče u klupu, ali da više ne mogne ustati 
iz nje. A što onda? Mirkica bi morao poslije škole 
kući, a stari bi djed ostao sam ovdje. Pa i preko 
noći! 

Mirko je iznenađeno slušao, mjereći očima 
djeda i klupu. A djed je nastavljao: — Ovako će 
se Mirkica brzo vratiti iz škole, a djed će ga išče* 
kivati već dugo prije toga na vratima. 

Mirko je razmišljao. Morao je primiti djedov 
prijedlog, jer i onako nije bilo boljeg izlaza. 

To je bilo prvi put, da je mali dječak ostao 
sam bez djeda izvan svoga doma. 

Tako je uglavnom započeo prvi, najveći i uje* 
dno najteži dan za đake prvog razreda. 

A za tim prvim danom zaredali su dani puni 
radosti i iznenađenja. Svaki je nosio nešto novo, 
veselo i lijepo. 

Novacima su se još uvijek rugali stariji razredi, 
no tko je za to mario! 

Među mladeži bijaše običaj, tko zna otkada, da 
su đake prvoga razreda zvali »prnjari«, drugog »dru# 
gari«, pa trećeg »trećari« i četvrtog »četvrtari«. Tako 
je eto sa imenom prvi razred prošao najgore. 

A događalo se »prnjarima« prvih školskih dana 

čudnih stvari. 

Za knjige su imali bijele torbice od domaćega 
platna, koje su nosili prebačene preko ramena. Rb 
jetki su bili dani, kad ne bi nestalo nečega iz torbe. 
Jednome kamenčića, drugome čitave pernice, neki 
bi zametnuli pločicu, a još češće spužvicu. I onda 
je cijeli razred morao tražiti izgubljenu stvar, koja 
bi se srećom brzo našla gdjegod pod klupom. 

Bili su zaboravni i rastreseni kao kakvi veliki 
mudraci, koji mnogo misle, pa ne stižu brinuti se 
za svoje stvari. 

No sve to nije ništa prema onome, što se je 
desilo neki dan Vladi Kolarićevu, koji je stanovao 
u trećoj kući do škole. 

Poleti on toga jutra od kuće i vitla rukama po 
zraku, mota torbicu oko vrata, vrti je ovamo onamo 


i trči kao pomaman u školu. Tko bi znao, što mu 
se samo tako žurilo! Ta kod kuće je čuo graju iz 
školskoga dvorišta, a to je značilo, da još nije ka# 
sno. Torbica se napokon čvrsto zaplela oko dječa# 
kova vrata i stisla mu ruke, pa ih više nije mogao 
izvući, da je osjetio jaku bol u vratu. Tako zadu# 
van, preplašen i iznemogao, uletio je u školsko dvo# 
rište, s rukama u zraku, kao da se predaje neprija# 
telju. A plakao je tako gorko i glasno, da se za čas 
sva djeca sletješe oko njega. 

Na sreću je učiteljica već bila u školi, pa je uz 
veliku muku oslobodila dječaka nesretne torbe. Od# 
onda nije nikad nosio torbe. Štaviše, nije ni onoga 
dana, kad se je vraćao kući, nosio knjige u torbi, 
nego ju je vukao za sobom, u strahu, da mu opet ne 
stisne vrat. 

7 . 

NA PASI 

Djeca u gradu ne znaju, kako se njihovi dru# 
govi na selu uče radu već od najmlađih godina. 

Nema đaka, koji bi imao na brizi samo učenje, 
iza kojega se može igrati do mile volje. 

Gotovo svako dijete već od prvoga razreda, 
kad dođe iz škole kući, odlazi s komadom suha 

kruha na pašu s kravama, svinjama ili guskama. Na* 
ravno, tamo se kadgod i naigra, koliko mu srce želi, 
ali su rijetko krave, svinje i guske toliko poslušne, 
da pasu samo ondje, gdje smiju. Znaju se one kao 
ćorave zaletjeti sad u žito, sad opet na livadu, i eto 
maloga čuvara, gdje brzo prekida igru, ostavlja dru* 
gove, pa bježi, da istjera nevaljalo zivmce iz kvara. 
Ako se zaigra i zaboravi paziti na živinu, onda. 
Bože, pomozi!... Odnekud se kao zloduh pojavi 
gazda, pa viče, psuje i grozi se, da se malom čuvaru 

ježi koža. 

Sve se to lako podnese, kad se sunce smiješi, 
a prašina se po drumovima diže do neba od stada 
krava, čopora svinja i jata gusaka. Ah je srcu teško, 
kad se nebo prevuče mrkim oblacima, pa nigdje ne 
vidiš ni krpice plavetnila, koje bi obećavalo, da ce 
se oblaci raskidati i ukazati sunce. Hladna kisica 
sipi od ranog jutra, a mali pastir mora na pasu. Ki* 
jetko se nađe, tko bi ga zamijenio, jer svatko od 
ukućana imade svoj posao. On mora na pasu i na 
kišu, i odlazi zaogrnut velikim očevim kaputom, iz 
kojega gotovo ne vidiš njegove male spodobice. 

Kroz prazne mu rukave vije vjetar, jer njegove 
ručice ne sežu ni do polovice rukava. Junački ide 
naprijed po mekom kaljavom putu, zakreće u sokak 

i spušta se kliskom strminom na strništa, međe i 
jarke, gdje je slobodna paša. 

Ove godine bila je jesen osobito lijepa. Livade 
su bile već pokošene i zadnja otava spremljena, pa 
su se pastiri širili svuda slobodno. 

U maloj uvali, što se pružila podno Crnićeve 
šumice, paslo je nekoliko krava. Na polutrulom pa* 
nju sjedio je djed i pušio kao obično svoju lulicu. 

Mirko se zavalio potrbuške uz njega na zelenu 
tratinu i prati pažljivo očima rojeve sitnih mušica, 
što lijeću zrakom. 

Vlado Kolarićev trči neumorno s uzdignutim 
velikim prutom i hvata paučinu »babjeg ljeta«. 

»Rr*rrrrr*rr«, dere se iz punog grla, kad se koja 
omota oko štapa, zastane časkom, da ne promaši 
dragocjenu nit, i »rrrrrr«, nastavlja dalje svoj lov. 

Na uskom mosti ću, podignutom preko potočića 
Crnice, sjedi nekoliko većih dječaka, stisnutih tije* 
sno jedan uz drugoga. Razgovaraju posve tiho, a po 
svoj prilici nešto, što ne smije nitko čuti. 

Trčeći za velikom paučinom Vlado naleti i sruši 
se upravo među njih s posljednjim »rrrr«, kao da 
je pao s neba. 

— Gledaj šmrkavca! — prodere se jedan od 
dječaka. Vlado je znao, da ne će dobro proći, pa 
htjede pobjeći. No dječaci su bili brži. Jedan ga 

gurne nogom, a drugi osine prutom, i Vlado se začas 
nađe u presušenom koritu potočića. Premda ga je 
noga zaboljela, brzo skoči, osine dječake štapom, 
da im se oduži, i dade se u bijeg. Trčao je k djedu. 
Tu mu se je činilo najsigurnije. Ljutito društvo bilo 
je za njegovim petama. 

_ Ej, Vlado, Vlado, znao sam ja, da će tvoj 
današnji lov svršiti tako nekako... Djed nije 
pravo ni dorekao, kad pristigoše oni s mosta. Drhtali 
su od gnjeva, i da nije bilo djeda, Vlado bi zlo 
prošao. 

— Nije to bilo slučajno — javi se jedan od 
dječaka. — On je htio znati, što mi govorimo. 

_ Pa što vi govorite takve stvari, da ne smije 

nitko čuti! — branio je djed Vladu. 

— I udario nas je štapom — nadoveže drugi. 

— I vi ste mene — odbrusi im Vlado. 

— Zašto ideš uvijek, gdje te ne treba — za* 
počeše ozbiljnu svađu. 

— Što si jučer radio pod mostom? Ha, govori 
sad! I onda si prisluškivao. Čekaj samo, uhvatit 
ćemo mi tebe jedamput. 

— A ja ću reći djedu sve, što vi govorite — 

grozio se Vlado. 

— No, pa reci samo, Vlado! Ne boj se ti njih! 
— junačio ga djed. 


Dječaci posjedaše na ledinu oko djeda i nasta* 
više pregovaranje. 

— Ti si brbljavac! Misliš li, da te se bojimo? 
Sad će nešto izmisliti. Samo tko će ti vjerovati! 

— A što se toliko branite, kad niste krivi? — 
malo će porugljivo djed. — Pustite ga, neka govori. 

— Pitajte samo Mirka, i on je čuo! — pozove 
Vlado svjedoka. — Reci ti, Mirko! 

Djed se iznenadi. — Zar i ti nešto znadeš, Mir* 
kiča? A djedu nisi ništa rekao! 

Mirko je pocrvenio, jer do danas nije bilo tajne 
među njima. Sve, što bi Mirko gdje čuo i vidio, ili 
o čemu bi sam razmišljao, sve je to uvijek znao i 
djed. A sada je palo nešto među njih. 

Znao je djed, da njegov mali dječak treba često 
svoga velikog prijatelja, da mu pomogne ponijeti 
koje teško breme, ako ga ima na duši. 

U svakoj maloj dječjoj duši rađaju se tolika 
pitanja, od kojih mnoga ostaju bez odgovora. Kako 
bi oni rado bili iskreni! Lijepo, ozbiljno, pitali bi oni 
mnogo. No koga? Rijetki se usuđuju pitati roditelje. 
Ako i pitaju, sigurno ne iziđe onako, kako se rodilo 
u duši. U riječima sve bude malo ovijeno, oprezno, 
da ljepše izgleda. 

Kako su samo više puta lukavi! Često okrive 
kojega druga, da je rekao ili učinio nešto, što bi 

sami rado znali, pa misle, da će na taj način lakše 
saznati, što žele. 

Djed je vrlo dobro poznavao sve jade tih malih 
ljudi, pa je želio, da ih što više olakša svome Mir* 
kici. 

Jednome od velikih dječaka zavukla se krava 
u djedov kukuruz, pa ga djed opomene, da je istjera. 

— Usput natrgaj nekoliko pečenjaka! — poviče 
za njim. — A vi nađite nešto suharaka, pa ćemo 
pripaliti vatru i malo se pogostiti reče drugoj 
dvojici. 

Dječaci odletješe svaki na svoju stranu, sretni, 
što se je prekinuo neugodan razgovor. Mirko i Vlado 
ostaše uz djeda. Vlado je širokim vlatima hladne 
trave blažio bol na udarenom mjestu na nozi. Njemu 
je bilo krivo, što se je razgovor prekinuo, jer toga 
nije mogao oprostiti velikim dječacima. 

— Reci sada sve djedu — poluglasno će Mirku. 

— Reci ti! Ti više znadeš. I meni si pripovije* 

dao — odvrati mu Mirko. 

— Hajde, Vlado, ti ćeš mi sve lijepo reći u uho, 
tiho, da nitko ne čuje — umiješa se djed u njihovo 
pogađanje. — Dotle će Mirkica vratiti našu Šaravu. 

* 

Vlado je upravo svršio svoje pripovijedanje, 
kad se dječaci opet skupiše. Sve je kazao djedu baš 
u samo uho, da ga nitko drugi nije mogao čuti, pa 
ni sitne mušice, što lijetahu djedu oko uha. 

Djed je obećao Vladi, da ne će dječacima ništa 
reći, jer ih se je Vlado ipak bojao. Ta bili su mnogo 
jači od njega. Od toga dana postao je i Vlado dje* 
dov mali prijatelj. 

Dječaci su veselo trgali suho granje i naslagali 
ga pred djeda čitav snopić. Djed potpali. Za čas gra* 
nje zapucketa, a crvenkasti plamen, pomiješan s gu* 
stim dimom, poleti visoko u čisti zrak. 

Dotle su dječaci komušali lijepe kukuruzne 
klipove. 

Onda je došlo najgore! Trebalo je čekati. Treba 
da najprije granje sagori, a pod pepelom se zaiskre 
komadići žeravice. Onda će otpuhnuti pepeo, lagano 
raspirivati žar i vrtjeti kukuruzne klipove na malim 
drvenim ražnjevima. 

Kako li će samo dočekati! A već im se sakuplja 
voda u ustima. Vlado i Mirko sabiraju kukuruzne 
vlasi i prave si brkove. Mršte se i stišću usnice, ne 
bi li im što čvršće stajali. Veliki dječaci najprije im 
se rugaju, a onda moljakaju od njih nešto vlasi i 
nadmeću se, koji će biti brkatiji. Smiju se, valjaju se 
po ledini i pripovijedaju, tko bi znao, što im sve ne 

pada na pamet. Posve su zaboravili svađu od malo 
prije. Po vatri su još uvijek skakutali rojevi crvenih 
jezičaca, koji su miljeli preko pocrnjelih ugaraka, 

kao da se igraju skrivača. 

Velikim dječacima dodijala je igra s brkovima, 
pa otrčaše u živicu, da odrežu koju lijepu vrbovu 
šibu. Još će stići da izrežu sviralu, dok granje posve 
sagori. Posjedali su oko vatre i nožićem vješto re? 
zuckaju šiblje. Svaki misli, da je pravi umjetnik, pa 
se natječu, čija će svirala imati ljepši glas. 

— Hoćeš li i meni načiniti sviralicu? — javlja 

se Vlado. 

— I ja bih jednu — nastavlja Mirko. 

— Hoćemo — obijesno im odgovaraju, — ako 
nam dadete svoje kukuruze. 

— Ja ću vam dati sve kukuruzove brkove — 
počinje se pogađati Vlado. 

— To ostavi sebi, a nama daj kukuruz! 

Nožići im škripe u rukama, smiju se, sitno iverje 
frca naokolo, a vatra veselo pucketa. Sunce lagano 
otvara vrata na grimiznim dvorovima i spušta se u 
ložnicu svoju, gdje ga već čeka san na postelji od 
zlata. Tamne sjene odnekud niču, pokrivaju paš? 
njake, zavlače se u šume i šuškaju po širokom ku? 
kuruzovu lišću. Djed gleda dječake, smješka se tiho 
u brk i započinje priču o fruli. 


Priča o fruli 

— Na najvišem vrhuncu neke velike planine 
živjela je u dvoru od bijeloga kamena mala planin? 
ska vila, carica šume, koja je vladala narodom ze? 
lenih stabala i šumskih životinja. U dubokoj uvali 
podno dvora stislo se gorsko jezerce, u kojemu je 
voda bila čišća od kristala, a površina mirnija od 



vjetrića u ljetno podne. Svakog dana kupali se u 
njemu komadić modroga neba, krvavi ruj zore i sno? 
povi sunčanoga zlata. Mala vila dočekivala bi sva? 
koga jutra zoru na pragu svoga dvora, silazila s njom 
nad vrtoglavi rub jezerca, da raspliće zlato svojih 
vlasi i u njih kradom učešljava sunčane niti. A rado 

je ogledala u jezercu i svoje djetinje lice i oči, u 
kojima se je skrivalo proljetno cvjetanje šuma. 

— Jednoga jutra začuje negdje na podnožju pla* 
nine svirku pastirske frule, a malo zatim glasove 
pastira. Ona osluhne. Približavali su se jezercu. Vila 
se prestraši, jer dosad nitko od ljudi nije ulazio tako 
duboko u njeno skriveno šumsko carstvo. A znala 
je, da su ljudi katkad vrlo opaki. Kako je često trn 
govala za svojim narodom, koji je padao ječeći pod 
oštrim udarcima sjekire, cvileći pod šiljastim zup* 
cima pile ili umirući od podmuklih uboda sačme. 
Čovjek je rušio orijaško drveće, ubijao životinje i 
lomio granje sa šumskim plodovima. Sada će napo* 
kon provaliti i u samotno njeno sklonište i srušiti 
ga bez milosrđa. 

— Takve su se misli vrzle glavom male vile, kad 
se od pljuska zaljulja površina jezerca, a sitne kapi 
biserne vode poletješe visoko na kamene stijene. 

— Jedan pastir nabacio se kamenom i raz* 
bio glatko zrcalce male vile. Pastirima se igra svi* 
djela, i kamen za kamenom padao je na jezersko 
zrcalo. Već se je srunila meka mahovina s rubova 
jezerca ,a nježni vodeni cvjetovi umirali su na vodi. 
Mala vila poviče sitnim djetinjim glasićem: 

— »Budite dobri i ne dirajte više u moje je* 
zerce!« 


— Mjesto odgovora poleti plosnat kamen kao 
strijela iz ruke jednoga dječaka visoko u zrak i pade 
pokraj male vile. Ona zaplače, a pastiri udare u zlu* 
rad smijeh. 

— Prolazili su dani. Pastiri su svakim danom 
sve više žalostili malu vilu. U nje je bila moć, i 
mogla ih je već odavno kazniti, ali nije htjela. Mala 
vila imala je dobro srce. Još nikad nije nikome ni* 
šta nažao učinila. Radije je trpjela nepravdu, nego 
da kazni. Ah jednoga dana, kad se je već ozbiljno 
pobojala za jezerce, odlučila se: Poletjela je gor* 
skom strminom i stigla na podnožje planine baš u 
samo podne, kad je sunce najviše žarilo. Pastiri 
omamljeni zaparom bijahu zaspali u hladu krošnja* 
toga stabla, a pokraj njih ležahu male frule. Vila se 
nečujno približi i u svaku frulu stavi skoro nevidljiv 
kosteni jezičac. Potom se lagano udalji. 

— Kad se probudiše pastiri, sunce se je već na* 
ginjalo k zapadu, a site ovce nestrpljivo su blejale 
i opominjale, da je vrijeme, da se vrate u selo. Po* 
đoše pastiri ne sluteći, kako ih je kaznila mala vila. 
Kad stigoše u selo, začude se, kad vide, kako ljudi 
izviruju iz kuća, da slušaju njihovu svirku. Neki 
poletješe na njih s velikim batinama i sa još većom 
vikom. 

— Ćuli su se povici: »A ti si onaj, koji je ukrao 
moju kokoš... a ti si obrao moju jabuku... če# 
kajte...« 

— I saspe se na njih krupa udaraca, a nisu ražu* 
mjeli, zašto. Odakle znade najednom selo za sva 
njihova nevaljala djela? Ni jedan od njih nije ra# 
zumio čudotvornu svirku, koja je seljacima izdavala 
njihove nevaljalštine. A selo je šutjelo i nije nikome 
kazivalo, kako je doznalo za njihovu tajnu ... 

Djed umukne. Veliki komadi žeravice oporni# 
njahu, da je vrijeme za »pečenjake«. 

Zadnje iverje padalo je ispod noževa velikih 
dječaka. 

Sviralice su bile gotove, ali im nije ni jedan htio 
okušati glas. Pokloniše ih Mirku i Vladi. 

— Ja ti ne ću dati kukuruz za sviralicu — uspro# 
tivi se Vlado. 

— Pa ne trebaš — bio je lukav odgovor. 

Ispečeni »pečenjaci« ugodno zamirisaše. Muka# 
nje blaga i prvi mračak pozivali su pastire, da krenu 
kući. 

Oživješe staze od blaga i čuvara. 

»Hej, Lisavo#ooo ... na ... R#u#u#menko#oo ...« 

A negdje daleko već na samom drumu orila se 
pjesma. 


Mirko je nastojao, kako bi kod kuće uhvatio 
priliku, da se nađe nasamu s djedom. Neprilično mu 
je pogledati djedu u oči, jer mu iz njegova pogleda 
nešto nijemo prigovara. A djed se nekako i hoti# 
mično gradi, da je zaposlen. Trčkara sad ovamo sad 
onamo i prigleda, je li sve u redu. Mirko je donio 
nekoliko naručaja drva u kuhinju, zatvorio kokoši# 
njac i tako posvršavao svoje poslove. Već nije znao, 
što bi. Ta još ni jedne večeri nije djed bio toliko 
zaposlen kao danas. 

Djed je rado promatrao, kako Mirko hrani Mi# 
cana, Garova i staru vranu Joška, pa bi se uvijek 
kod toga od srca nasmijali. Večeras ih je već dva 
puta hranio, a djeda ni blizu. Naljutio se ozbiljno. 
Je li se uvrijedio? Mirku je, da zaplače. Tako je 
sam ovdje. Baka je otišla, da pomuze Šaravu, otac 
i majka još su negdje u polju, a on je sam, pa mu 
se čini, da se svi ljute na njega. 

Mirko pazi na svaki djedov korak, ali djed kao 
da toga i ne vidi. 

Još kako tako, dok se je djed vrzao po dvorištu, 
ali kud će sada? Ide u bašču. Što će ondje u to doba? 
Dječak se nasloni na vrata i zagleda se za njim. 

Nadao se je, kad djed bude zatvarao baščena 
vrata, da će se ogledati. Kad ga ugleda ovako tužna, 
vratit će se. 

No da! Prevario se. Djed je ostavio za sobom 
otvorena vrata. 

Mirko sjedne na kućni prag, podboči rukama 
lice i zamisli se. Kako bi bilo lijepo šunjati s djedom 
naokolo! Što da započne? Zar je toliko pogriješio, 
što je prešutio djedu ono o dječacima? A taj ne# 
sretni Vlado, baš je morao sve izbrbljati. Sada ne# 
gdje djed misli, kako je Vlado dobar, bolji od njega, 
Mirka. 

— Nema ništa — zaključi, — moram govoriti 
s djedom što prije, moram mu se izjadati. 

I stade u žalosnoj glavici redati sve ono, što je 
valjalo iznijeti pred djeda: 

Stari dječaci izrugivahu ga, kakav je on »dječko«, 
da se uvijek drži djeda. A on se je pohvalio, da 
je djed njegov veliki prijatelj, kojemu on uvijek po# 
vjerava sve, ama baš sve. Izrugaše ga i nazvaše ba# 
bom. Bilo mu je krivo, što vrijeđaju djeda, a opet 
ga je nešto vuklo k starijim drugovima. Pa eto, svi 
se »prnjari« složiše s njima. A on da ostane sam, 
izrugan, ostavljen! Ne! To je bilo preteško za njega. 

I pristupio je k ostalima, obećavši, da će biti 
onakav, kao što žele. Tako se iz dana u dan skupilo 
mnogo toga, što djed više nije znao. 

Dječaci su krali jaja, kokoši, mlade zečeve, sir, 
vino, rakiju, i sve drugo, do čega su došli. Skrivali 


bi to u grmlju, a potom na paši kuhali i pekli, jeli 
i pili. 

Razumije se, da takve gozbe nisu bile svaki 
dan. Nisu opet svi ni krali. Ali ih je bilo vrlo malo, 
koji ne bi od ukradenoga okusili po komadić, jer su 
glavni vođe bili vrlo darežljivi. A kako su ti zalogaji 
išli u slast! Da ne bi tkogod pomislio, da su bili 
gladni! Ne, ni jedan od njih nije bio toliko siroma# 
šan. Onda bi se to nekako još razumjelo i oprostilo, 
jer glad ne pita. U njihovu selu živjelo se u obilju 
prema drugim mjestima, gdje su djeca bila željna 
zalogaja hljeba. 

Krali su, a da nisu ni sami znali, zašto. Bila je 
to obijest. Bilo je nešto u njima, što sami nisu po# 
znavali. I to im je nalagalo, da od vremena do vre# 
mena počine kakvu psinu. 

Što je značilo za njih ono nekoliko školskih sati 
prema slobodi čitava dana! Znali bi izjuriti iz škole, 
pomamno, divlje, kao mlada ždrebad, kad osjete u 
nozdrvama miris zrelih sjenokoša. A tko je bdio 
nad njima poslije škole? Nitko! Otac i mati vraćahu 
se s polja kasno po večerima, znojni, prašni i umorni, 
s nabreklim rukama i krvavim žuljevima. 

Na sjenicima su obično pušili, zavaljeni u meko 
sijeno. Našlo se već među »trećarima« takvih do# 
brijana. 

Za šibice je bilo lako. Uzeli bi ih od kuće. A 
za duhan još lakše. Na gnijezdima se je uvijek našlo 
gdjekoje jaje. Dogodilo se, da u kući nije bilo no# 
vaca, pa ih je mati slala, da za jaja iz dućana donesu 
soli, kvasca, a kadgod i ocu duhana. Pa evo prilike, 
da ga i sebi kupe. 

Neki dan prohtjelo se pušiti i malom »prnjaru« 
Bogumilu Vodenićevu, ili, kako su ga kraće zvali, 
Bonku. 

Došuljao se za dvojicom »četvrtara« na sjenik 
i lijepo ih molio, da mu dadu da pokuša, kako se to 
puši. A oni ga odbijaju prijezirno kao iskusni ljudi: 
— Bježi, ti si još premlad za to. — No ipak mu se srni# 
lovaše, i Bonko je zapušio. Da je iza toga čitav dan 
povraćao, ne treba ni spominjati. Tako je svršio 
njegov prvi pokus s pušenjem. 

Neki su kleli kao najgori kočijaši. Kad bi jed# 
noga dana progovorile krave i svinje, a ponešto i 
guske, one bi najviše znale pripovijedati o tome. 

A znali su oni još mnogo drugoga, što se je naj# 
bolje čulo u razgovorima, kad bijahu sami. 

No uvijek nisu bili takvi. Većinom su bili prava 
pravcata djeca, i veliki i srednji i oni najmanji. Srni# 
jali su se, igrali se i bezbrižno ludovali. 


Ali što koristi, kad je zlo u njima živjelo i kad 
su ga oni poznavali! Nosili su ga u sebi skriveno, a 
bilo je nepoznato i roditeljima i učiteljima. 

Djed je našao Mirka s glavom spuštenom na 
koljena, a rukama ispruženim i sklopljenim pred so# 
bom, kao da moli. Tako je sjedio nepomično na 
kućnome pragu. 

Djed mišljaše, da spava, pa ga tiho zovne. 
Mirko podigne lagano glavicu. Onda šapne meko, 
kao da moli: — Djede! 

Gledao ga je velikim djetinjim očima, u kojima 
se skupiše sve njegove misli i odluke. 

Djed je razumio. 

Uhvati mališa, podigne ga u naručaj i toplo po# 
ljubi u čelo. Sve je bilo opet dobro, a Mirku tako 
lijepo, lijepo. Djed sjede s njime na klupčicu pod 
stari orah, koji je širio svoje grane usred dvorišta. 

I mali dječak progovori: — Znaš, djede ... — i 
pričao je, pričao, dok mu svi tereti ne spadoše sa 
srca. 

Djed nije prigovarao, nije ga grdio. Razumio je 
svoga dječaka, kao što je razumio i svu ostalu djecu. 

— Trebali bi dobiti batina, jako mnogo batina, 
pa ne bi bili takvi — zaključi Mirko. — Osobito oni 
veliki, »četvrtari«. 

— Ne, Mirkica, batina nikako. Batina ne bi 
istjerala iz njih ono, što već znadu. Oni bi trebali 
svi, svaki od njih, po jednoga dobrog velikog prija? 
telja, pa makar to bio i djed, koji bi stajao uz njih, 
ali ne s batinom, nikako. 

Mirko nije posve razumio djeda. Ta bio je još 
suviše malen. Ali djed je ipak ucjepljivao u njega 
pomalo ono, što će moći jednom potpuno razumjeti. 
Za tako maloga dječaka bilo je glavno, da se nauči 
povjeravati se svome velikom prijatelju. To bijaše 
već vrlo, vrlo mnogo. 

Mrak je zavio tamnom koprenom drveće, zem? 
Iju i sve predmete naokolo. Zvijezde su treperile, 
a mjesec se lagano dizao iza kuća i razlijevao pred 
sobom rijeku srebrne svjetlosti. Gdjekoja zaostala 
ptica zalepetala je krilima i brzo nestala. 

»Cvr, cvr, cvr, cvr« javljali se negdje u blizini 
zvonki glasići cvrčaka. 

Mirko duboko uzdahne u djedovu naručju i 
zaspi. 

— Ah, kako je bio težak ovaj dan! — bila je 
možda posljednja dječakova misao. 

Djed se nasmije, poljubi ga blago u plavu košiću 
i ponese u krevet. 


8 . 

NEZGODE MALIH »PRNJARA« 

Učiteljica malih »prnjara« nije bila ništa bolja 
od Mirkova djeda. O tom su razgovarali jednoga 
dana za odmora u školi Mirko i Vlado, pa su sve? 
čano zaključili, da bi se ona posve složila s njime. 
O svemu ispituje i sve bi rado znala. A oni pričaju, 
pričaju, Bože mili, sasuli bi najradije čitavu dušu 
pred nju. Za uzvrat opet i ona priča mnogo, mnogo, 
da male očice kadgod ne dospiju ni trenuti od pažnje. 

No bilo je muke i te kakve muke, dok su se 
mala ustašca otvorila, a jezičci se počeli slobodno 
kretati kao vjetrenjače. 

A kako su u početku bili kratki odgovori! Iz? 
mjenjivalo se samo da i ne, jest i nije. Pužići se nisu 
dali tako lako iz svojih kućica. Glavice su mudro? 
vale, a nepovjerenje se čitalo u očima, koje su go? 
vorile: — Zašto nas toliko pitate? Mi se bojimo! 

I najradosniji smijeh nije mogao nasmijati ta 
mala zatvorena usta. 

Neki su opet gledali mrko, da bi čovjek pobje? 
gao od straha. A šutjeli su tako strpljivo, da se je 
moralo posumnjati, imaju li uopće jezičac iza onih 
čvrsto stisnutih usnica. 

No danas su drugačiji. Sve je već davno žabo# 
ravljeno. Oni su se potpuno udomaćili i nema ni 
jednoga, kojemu se ne bi htjelo ići u školu. 

Igrali su se zajedno s učiteljicom, smijali se, raz# 
govarali, učili pjesmice, smišljali priče i pitali jedni 
druge vrlo, vrlo mnogo. U svemu su bili jednaki, pa 
su učiteljicu razlikovali od sebe valjda jedino po 
tome, što je ona bila velika, a oni maleni. 

Da, ali još po nečemu! I to od nedavna. Počela 
ona s nekim novim mudri jama, koje se zovu slova. 

Ho, pa oni su znali i dosad pisati i čitati! Samo 
su ono, što su napisali, znali jedino sami pročitati, 
jer je svačije pismo bilo drugačije. A sada ona hoće, 
da napišu točno i jednako, baš kao što je na ploči, 
a to su nekakve smotane i repaste »zafrkače«. Va# 
ljalo je upamtiti, da »i« može biti uvijek samo 
»i«, a ne, kako su oni prije čitali svoja slova, svaki 
put drugačije. 

U početku su se glavice mutile, a ručice se svi* 
jale i grčile, ali se ipak pokoriše. Možda su mislili: 
— No, pa neka joj bude po volji, kad joj je baš to? 
liko stalo do tih »zafrkača«. — I čitalo se sve u 
šesnaest. 

Mnogima su ispadali zubi, pa je bilo velike muke, 
dok bi izgovorili koje slovo, kako treba. A katkad 
nije išlo, pa nije. Znali su, što je tome krivo, pa bi 


mudro zaključivali: — Čekat ćemo, dok narastu novi 
zubi! 

— Ozbiljno misliš? — pitala bi učiteljica. 

— Je, a što drugo? — glasio je premudri od# 
govor. 

* 

Čitavo je jutro sipila sitna jesenska kišica, po* 
miješana s maglom i vlažnim mirisima zemlje. Dje# 
čiča se mučno dovukoše u školu, uprskana blatom 
čak po samoj glavi. 

Dvojica su »uhvatili zeca«, pa čim stigoše u 
školu, pohvališe se već s osušenim suzama na licu. 

Uostalom to nije trebalo ni govoriti. Vidjelo im 
se na ručicama i odijelu, s kojega se je cijedilo blato. 
No ovako je lakše. Bolje je, da sami pripovijedaju 
o svojoj nezgodi na malo šaljiv način, nego da ih 
kasnije odadu drugovi. Doduše, ručice se lako operu, 
ali što bi s odjećom? Ta nije bilo moguće svima 
okrenuti lice, a nikome leđa. Ovako se smiju svi, 
naravno oni sami najviše, i pripovijedaju opširno, 
kako im se to dogodilo. 

Što ćemo, kad su staze toliko kliske, pa se lje# 
skaju kao najsjajnija zrcala, a mali »prnjari« opet 
toliko nevjesti, pa ne znaju hodati po tako ulašte# 
nom putu. No to je uostalom nezgoda, koja se može 
desiti svakome. 

U takve dane skupe se obično đaci u školi kas? 
nije nego inače. Da najmanji najviše okasne, ne tre? 
ba ni spominjati. Jasno je, kad su najmanji, da im je 
najteže i hodati. 

Danas je posljednja došla mala Jelica, pod veli? 
kim crvenim kišobranom, skoro dva puta većim, 
nego što je sama. Na kišobranu se oporila tkanina 
s nekoliko šipaka, pa su gole šipke stršile slobodno 
u zrak i prijetile svakome, tko bi se Jelici približio, 
da će mu iskopati oči. Kišobran se nije dao ni za? 
tvoriti, pa je Jelica imala pravu muku, dok ga je pro? 
vukla kroz vrata na hodniku i na školskoj sobi. I 
osvanula je tako u školi, malena, debeljuškasta, za? 
vijena od glave do pete u materin smeđi vuneni 
rubac. 

S rumenim lišćem, zaduvanim od hoda i hlad? 
nog zraka, i zbunjenim smiješkom na usnama, kru? 
žila je velikim modrim očicama čas po đacima, a čas 
bi opet zaustavila pogled na učiteljici. 

Svi se zagledaše u nju. Ne, to nije bila ovaj čas 
Jelica, nego prelijepa šumska gljiva pod velikim, ve? 
likim klobučcem, koja je utekla ispod nekog šum? 
skog grma i zalutala među školsku djecu. Istom kad 
je djevojčica progovorila, prepoznaše po glasu, da 
je to ipak Jelica. 


— Molim, kišobran se ne da zatvoriti! 

Začas se okupi oko nje nekoliko najuslužnijih 
drugova, da pokažu svoju spretnost i gljivicu oslo? 
bode crvenoga klobučca. No kišobran nije imao ni? 
malo volje, da se s njime tako postupa, i okrene dje? 

čacima svoje gvozdene šipke. Istom kad se je umije* 
šala učiteljica, morao se pokoriti. 

Kad se Jelica smjestila na svome mjestu, svi bi* 
jahu uvjereni, da je ona danas došla posljednja, jer 
je vrijeme bilo već prilično odmaklo. 

Premda u klupama bijaše još nekoliko praznih 
mjesta, nitko više nije vodio brige o onima, kojima 
su pripadala ta mjesta. Možda su oboljeli, ili im se 
je što dogodilo. Tko je mogao unaprijed znati, što se 
može desiti čovjeku, koji ide u školu! 

Prvi je odmor svršio, i djeca zauzeše opet svoja 
mjesta, spremajući se za dalji rad. 

Vrata se otvore, i na njima se ukažu Bonko Vo* 
denićev i Francek Kelčićev. To bijaše malo previše. 
Razred se uzbunio, spreman da najoštrije prigovori. 

Premda bijaše ružno vrijeme, ipak nisu đaci, pa 
ni najudaljeniji, običavali tako mnogo kasniti u ško* 
lu. A bilo je i sumnjivo, što je u tom društvu bio i 
Bonko. Svatko je slutio, da se iza toga nešto krije. 

Pridošlice još nisu bili ni otvorili usta, kad bura 
smijeha zaori razredom. Svi đaci stadoše upirati 
prstom u ovu dvojicu. Kako su bili licem okrenuti 
učiteljici, ona nije mogla shvatiti, čemu se toliko 
smiju. Da su blatni? Pa to je već obično i nije ni* 
malo smiješno. 


Učiteljica se okrene razredu, no odanle se nije 
mogla dobiti ni jedna riječ, jer su se svi davili od 
smijeha. Imali su jedino snage, da i dalje prstima 
pokazuju pridošlice. Izazvana smijehom čitavog 
razreda učiteljica se stade i sama smijati. Onda pri* 

hvati Bonka i Franceka, da ih okrene, ne bi li ođgo* 
netnula, što je na stvari. Nešto je na njima moralo 
biti smiješno, vrlo smiješno. 

Ali, jao! Začas je imala što i vidjeti. Dječaci su 
došli u školu gotovo bez turova na hlačicama. 

Kako se je to dogodilo, nije još nitko stigao da 
ih pita. Teško da su i sami znali, kako izgledaju. I 
sada, neka kaže, tko što hoće, tko ih je tako gledao, 
morao se je smijati. 

Bili su mokri, pokislih vlasi, zbunjeni burom 
smijeha. Stajali su jedan pokraj drugoga, ruke malo 
odmaknuvši od trupa, kao da čekaju, da se sva voda 
s njih ocijedi baš niz prste. I još k tome bez tura! 
Kad se je stišala prva bura smijeha, prešlo se na 
ispitivanje. Među djecom je zavladala grobna tišina. 
Svi su htjeli što bolje čuti, što će reći Bonko i 
Francek. 

— Molim, mi smo se sanjkali — bio je odgovor 
na pitanje, gdje su tako dugo bili. 

Dječica u klupama izvališe od čuda oči i pono* 
više šapćući: — Sanjkali se, sanjkali se ... — Obu* 
zela ih je istinska radoznalost. 

— A gdje, gdje? — padaju upiti, koji se ne 
mogu više obuzdati. 

Pa što onda, kad bi im se svima dogodilo isto, 
što i ovoj dvojici! Ali sanjkati se, sanjkati... ! 


Neki se dižu iz klupa i škilje na prozore, ne bi 
li ugledali u magli koju snježnu pahuljicu. 

No brzo su se razočarali, jer se Bonko i Francek 
nisu sanjkali na snijegu, nego u Šalićevoj »jami«. 
Tako su zvali udubinu, što se je pružala uza stazu 
pokraj Šalićeve kuće. Za vrijeme kiša tu se je čije* 
dila suvišna voda niz obronak, obrastao mekom tra* 
vom, u plitko korito. 

Poslije naglih ljetnih kiša znala su djeca ondje 
gacati po vodi, koja bi im dosegla najviše do polo* 
viče listova. 

Kad su Bonko i Francek ujutro prolazili onuda, 
opazili su, kako se dvojica još posve malenih dje* 
čaka sjedeći spuštaju niz obronak. U početku se 
pomagahu nožicama, dok se mokra trava nije izgla* 
dila i pomiješala s blatom. A onda su se spuštali 
kao strijele niz tako lijep klizavi put. Zaustavljahu 
se na samom dnu, tukući veselo nožicama po vodi. 
Alaj užitka, alaj radosti! I da se onda Bonko i Fran* 
cek ne pridruže njima! Tko bi i pomislio na hlačice! 
Pa baš da su i znali tako ozbiljno misliti, ne bi odoljeli 
napasti. Samo će pokušati, — jedamput, dvaput..., 
a kad tamo, bilo je to tko bi znao koliko puta. 

I ne bi ih danas vidjela škola, da nisu došle ma* 
tere one dvojice, pa se pred njima razbježaše svaki 
na svoju stranu. 

Znali su, da je moralo biti već vrlo kasno, no 
kući se nisu usudili, a kamo će onda, nego u školu! 
U školi bijaše ipak najsigurnije zaklonište. 

Sve to pripovjediše dječaci na dušak, kao neku 
osobitu pustolovinu. Ali kad pogledaše jedan dru# 
gome u leđa, udariše u gorak plač. Tko zna, ne bi li 
se stidjeli doći u školu, da su znali, kakvi su! 

Nešto se je moralo učiniti, da se ublaži nesreća. 
Ovakovi nisu smjeli kući. Bilo bi batina kao kiše, 
jer su se hlačice, što su ih poderali sanjkanjem, mo# 
gle nositi barem još godinu dana. 

Da bude jad veći, stadoše oni iz klupa prigova# 
rati: — Tvoja mama sigurno ima fabriku odijela, pa 
možeš derati, koliko hoćeš. — Ja ne bih nikada tako 
nešto učinio — javi se drugi. — Teška su vremena 
— uzdahnu treći veoma ozbiljno, kako je valjda čuo 
kod kuće. 

— Kako su dobri i pametni! — rekao bi, tko ih 
dobro ne poznaje. A kad tamo, svi su bili jednaki. 
No što su oni mogli! Nisu krivi, što je u njima toliko 
života, pa moraju uvijek skakati, trčati, vrištati, pe# 
njati se po stablima i preskakivati svaki jarak. 

Duboko su zahvalni svakome, tko shvati ozbilj# 
no njihovo djetinjstvo, pa mu za uzvrat poklanjaju 
svoje potpuno povjerenje. A kako je teško steći to 


povjerenje! Za velike i ozbiljne ljude djeca ostaju 
obično zatvoren i neshvatljiv svijet. 

»Prnjari« se počeše ozbiljno vrpoljiti u klupama. 
Dogovaraju se, guraju se i šapuću. 

Treba izabrati jednoga, koji će glasno predio# 
žiti u ime čitava razreda, da se pokrpaju Bonkove 
i Francekove hlačice. Znadu oni vrlo dobro, što znači 
doći kući s poderanim odijelom. Izguraše napolje 
Vladu Kolarićeva, kojemu se nekako nije sviđao 
taj posao. No sad je već pred učiteljicom, pa mora 
nešto reći. 

— Molim ... oni... oni su rekli... da pokrpa# 
mo ... poderane hlačice ... — započne nevoljko. 

— Vi kanite krpati hlačice? — lukavo će uči# 
teljica, znajući dobro, kuda mališi nišane. A znate 

li već držati iglu u ruci? 

— Molim, ja znam uvesti konac u iglu — stane 
jedan pripovijedati, kako to on radi baki kod kuće. 

— Neka krpaju djevojčice — drugi će ozbiljno 
kao kakav stari. — To je njihov posao! 

— Je#e#e, a vi ćete derati! — odbrusi mu jedna. 

— No, pa koja će? — prihvati učiteljica, kao 
da je prečula, što je rekla djevojčica, i nadoveže, 
da će rado dati iglu, konac i sve, što treba kod 
krpanja. 

Djevojčice šute, a dječaci mrko zirkaju na njih. 

— Molim ... aaaa... — u neprilici će Vlado. 

— Aaaaa ... — nastavi smijući se učiteljica. 

— Aaaa, a znate li vi možda krpati hlačice? — 
mučno završi Vlado. 

— Ne znam, bih li pogodila — jedva susprežući 
smijeh odgovori učiteljica. 

— Pozvat ćemo moga djeda! — upadne Mirko 
u riječ. 

— Zar je on krojač? — upita učiteljica. 

— Ne, ali on je naš prijatelj, Vladin i moj — 
odgovori Mirko. 

— Tako? — sa zanimanjem će učiteljica. — 
Ako je doista tako, onda neka Mirko i Vlado odu 
po njega i zamole, da dođe u ime »prnjara« u školu, 
ako ima malo vremena. 

Učiteljica odvede Bonka i Franceka k sebi u 
stan i tamo im brzo popravi hlačice. 

Kad se je vratila, djed je već čekao u školi. Još 
putem saznao je od Mirka i Vlade za čitavu ne« 
zgodu. 

Učiteljica dočeka prijazno djeda i upusti se 
s njime u razgovor. 

Zaključilo se na opće zadovoljstvo razreda, da 
će djed otići k Bonkovim i Francekovim roditelji« 
ma, ispripovijedati im, što se desilo, i ujedno ubla« 
žiti kaznu, koja bi čekala dječake. 

— O, djeco, djeco, uvijek s vama neprilike! — 

usklikne djed i obrati se Bonku i Franceku._Jeste 

li vi to zavrijedili? Govorite sada! Hlačice su po« 
krpane, ali više nikad ne će biti čitave i lijepe kao 
prije. No vi sigurno imadete u ormaru još jedne 
nove za nedjelju, pa onda lako vama! 

Žalosno zanijekaše glavicama i rekoše, da su 
ove bile nove. 

Dobili su ih na početku školske godine. 

Ostala dječica počeše ogledati svoja odijela. 
Malo ih je imalo osim onoga na sebi još i svetačno 
odijelce. Zaključiše, da je ovo na njima prilično. 

A Bonko i Francek gledali su žalosno svoje za« 
krpane hlačice i razmišljali u sebi, kako će ih dugo 
još morati nositi. 

NEZGODE STARE VRANE I MIRKOVO 
POPODNE U MLINAREVOJ DRUŽINI 


9 . 

NA SLOBODI 

Svi su dječaci zaviđali Mirku zbog stare vrane 
Joška. 

Nije bilo ni jednoga, koji je već ne bi došao 
gledati. Oni s kraja sela pohađali su je isto tako 
revno, kao i najbliži susjedi. 

Joško je bio nešto osobito za mali dječji svijet. 
S njime se nije mogla takmiti ni grlica, ni najljepši 
golub. 

Djevojčice ga prozvaše »crna nakaza«. Bojahu 
ga se i zamrziše ga. A kako i ne bi! 

Jednoga dana pokidao je čitavu krletku, iskočio 
napolje, i nije bilo više nikoga, tko bi ga unutra za# 
držao. 

Djed je doduše brzo popravio krletku, spretno 
uhvatio Joška i stavio ga opet unutra, ali je sva nje# 
gova muka bila uzaludna. 


Dok je Joško osjetio, da je zatvoren, nakostru# 
šio se, stisnuo one crne podmukle očice i počeo tako 
Ijutito grepsti i trgati oko sebe, da je krletka bila 
začas opet raskidana, a Joško na slobodi. 

Djed je slegnuo ramenima i rekao: 

— Pomoći nema, Mirkica, pustimo ga, da vi* 
dimo, što će i kuda će! Dosadilo mu tamnovanje i 
dosadan život u krletki. 

Mirku to bijaše krivo. 

Bojao se, da će mu ptica pobjeći, pa se ne će 
više vratiti. 

— Djede, obit ćemo krletku širokim daščicama 
— poče tumačiti Mirko. — Kad ne bude ništa vidio 
oko sebe, smirit će se. 

— To ne bi smjeli učiniti, Mirkica. Zar misliš, 
da bi vrana dugo živjela ovako? Brzo bi poginula. 
Vuče je nešto za slobodom, za onim prijašnjim ski* 
talačkim životom. Zar misliš, da bi se ciganin smirio 
u najljepšoj kući? Ne bi! Tako ni ona. Kad je bila 
na slobodi, sigurno je katkad, osobito zimi, glado* 
vala i smrzavala se, ali mislim, da joj je bilo ljepše, 
nego u ovoj krletki i uz tvoju dobru hranu. Pustimo 
je! Uhranila se i ojačala, pa možda osjeća, da bi 
mogla poletjeti. Eto tuge, koja će joj se brzo saviti 
oko srca, kad osjeti svoju nemoć. Hroma je i nikad 
više ne će moći poletjeti za svojim crnim jatom. 

Tko zna, možda je čula glasove svojih, kad si je 
stavljao s krletkom za sunčanih dana na kućni zid. 
Vratilo joj se sjećanje na prošle dane, i nema više 
krletke, koju ne bi pokidala, da dođe do slobode. 
Ona je obična, jadna crna vrana, koja možda i nema 
veliko pravo na život, jer je štetna, ali dok živi, ima 
pravo na slobodu. Pustimo je, Mirkica! 

Pustimo je ... — prošapće dječak, rastužen 
djedovim pričanjem. — Obična jadna crna vrana ... 
— ponavljao je. — A kako će biti tužna, kad osjeti, 
da je nemoćna zauvijek! 

Dotle se Joško odgegao na dvorište i stao. 
Mirko se naslonio na kuhinjski prozor i pažljivo ga 
promatrao. — Kamo će, što će? — šaptao je. 

Joško je nepomično stajao na istom mjestu i od 
vremena do vremena pogledao u zrak. Možda je 
očekivao, da će čuti poznati šum krila svoga jata. 
Ili je opet mjerio svoju snagu. Tko bi znao! 

Zrak je ostao prazan. Vrane se ne pokazaše, 
samo je katkad proletio po koji vrabac s nametljiv 
vim živkanjem. 

A Joško? Izazvan brbljanjem vrabaca oglasi se 
i on: »Kvar, kvar!« 

Makne se s mjesta i pokuša poletjeti, ali uzalud. 

U taj čas skoči Mican s oraha, zagleda se u 
Joška, razmišljajući, što to znači, da se je taj po* 


kazao na dvorištu. I Mican kao Mican, siguran za 
svoja prastara prava, koja je već i Garov ljuto 
osjetio, pođe prema kućnim vratima. Ali u zao čas! 

Joško je morao na nekome iskaliti svoju ne* 
sreću. Mican bijaše najbliži. Joško se zaleti na njega. 

Mačak ga prezirno odmjeri, bezbrižno mahne 
repom i lagano pođe dalje. 

— Kvrc, kvrc — mijaou, mrnjau... mijau — 
tuk, tuk — mrrrnjau*u*u — kvrc, kvrc ... mijau ... 
— čulo se začas. 

Joško je uhvatio kljunom najprije Micanov rep. 
Trga, vuče i ne pušta. Mican se nakostrušio, oči mu 
sijevaju, cvili, brani se, puše, ali uzalud. Vranin 
kljun kvrca brzo i spretno. Micanu ne pomažu ni 
sve četiri noge, ni zubi, ništa. I nastavlja se borba: 
Kvrc — mrnjau*u*u — tuk, tuk! 

Djed se smije, zadovoljan, što se je našao netko, 
tko će malo isplatiti lijenog Micana! 

Mirko se ukočio od straha, kao dobar gospodar, 
kad vidi, da mu se čeljad svađaju, a on ih ne može 
umiriti. Silom povuče djeda za rukav, moleći ga, da 
ih razvadi. 

Kad stigoše na dvorište, nije više trebalo dje* 
dove pomoći. Mican se nekako sam oslobodio i jur* 
nuo na orah. Sad se je ondje lizao, redio i katkada 

zajauknuo, kad bi se dotaknuo ranjenoga mjesta. A 
Joško se tresao kao u groznici. 

— Znaš li, Mirkica, da je Joško veoma zao? — 
započne djed. 

A zašto, djede? Pa još si mu malo prije 
odobravao i smijao se. 

— Jesam, jesam — sjeti se djed Micana. — 
Joško se slučajno namjerio i udario baš na onoga, 
koji je to zaslužio. Ali što bi bilo, da je mjesto Mi# 
cana bio ondje Garov, koji nije nikome ništa skrivio? 

Ne znam, djede, zlo bi bilo... — odgovori 

dječak. 

Sad ga samo motri — upozori djed. — Čim 
skupi malo snage, navalit će opet na prvoga, na 
koga se namjeri. I tako će to trajati, dok malo ne 
zaboravi svoju nesreću. 

Djed je pogodio. Joško je postao tako nasrtljiv, 
da J e . navaI j ivao na sva koga, tko mu se je htio pri# 
bližiti. A Micanu i čitavu njegovu rodu nije mogao 
pogotovo oprostiti. Nije bilo mačka, koji bi se usu# 
dio proći Crnićevim dvorištem. 

Mican nije bio siguran niti u kući niti na dvo# 
nštu. Tavan, krovovi i drveće postali su mu jedinim 
zakloništem. 

Joško se najbolje slagao s kokošima. Sigurno se 
sjećao, kako je nekad zimi dolazio na dvorište i 


s njima dijelio zrnje. Kad ih je Mirkova baka hra# 
nila, šetao se među njima, pažljivo ih motrio, kao 
da nadgleda, imadu li dovoljno hrane, i usput sam 
posegnuo za kojim zrnom. 

I kokoši se brzo sprijateljiše s njime. 

Na Garova se nije obazirao, valjda iz zahval# 
nosti prema Mirku, koji ga je hranio. Ali jednoga 
dana prohtjelo se Garovu igre, i nemajući priklad# 



nijega društva došulja se s podvijenim repom 
k Jošku i udari ga šapicom po krilu, htijući upozoriti, 
da igra počinje. 

Joško nije bio nikad osobito dobre volje, a 
igrati se sigurno nije ni znao. Ljutito se okrene, ošine 
Garova svojim pogledom i zagrakće. Ne jednom ni 
dva puta, nego bezbroj puta, kao da mu drži kakvu 
propovijed. »Kvar ... kva#kva#kva, kvvvar#kvvvar# 
kvvvar!« derao se i opominjao ga, da želi imati svoj 
mir. Nije njemu do takvih ludorija. Prestar je za to! 

Odonda je Garov susretao Joška s osobitim po# 
štovanjem. 

Mirko je načinio Jošku u kuhinji pod zapećkom 
mek ležaj u obliku gnijezda od slame i sijena. Uhva# 
tiše ga i položiše ondje, ali Joško ne bijaše zadovo# 
ljan. Izvuče se, zakvrca na vrata, a to je značilo: 
»Pustite me!«, i pođe u mali hodnik pred kuhinjom. 
Ondje se nastani u jednom kutu. Stade se namje# 
štati, ali kao da je nešto tražio. 

Mirko donese iz kuhinje gnijezdo, iz kojega 
Joško kljunom izvadi malo slame, dok za ostalo nije 
mario. 

Tako je prospavao prvu noć. 

Kad je rano u jutro ustao Mirkov otac, Joško 
pođe za njim u dvorište. Čitav je dan neumorno 
obilazio dvorištem, tražio prikladne grančice i slamu 
i nosio u hodnik. 

Do večera bilo je gnijezdo svršeno, pa je Joško 
drugu noć prospavao u malom vlastitom stanu. 

Ustao je vrlo rano. Još su ukućani drijemali, 
kad je on već kucao po vratima i želio napolje. Naj# 
radije je stajao na dvorišnim vratima i promatrao, 
kako ljudi prolaze. No zlo i naopako, ako bi mu se 
tko suviše približio. 

S djecom je stara vrana vječno ratovala, pa su 
je zato i djevojčice zamrzile. A dječaci kao dječaci, 


kojima bi bila sramota, da se boje obične vrane, 
uvijek su je zadirkivali. 

Svima su rasle zazubice za njom, i svi su raz# 
mišljali, kako bi na bilo koji način došli do nje. Bilo 
ih je, koji su je dolazili gledati već i deset puta, a 
svaki se posjet završio ovako: 

— Mirko, imam dva mlada goluba, bijela kao 
snijeg. Još nisi takvih vidio. Dat ću ti ih za Joška. 

— Ne ću, ne ću, a ni djed ga sigurno ne bi dao 
— odgovarao bi Mirko. 

— Dat ću ti četiri mlada zeca, toliko sigurno ne 
vrijedi Joško ... — nudio je drugi. 

— Prodaj mi ga! — predlagao je treći. 

I tako je išlo redom. A Mirko je odgovarao 
uvijek isto: 

— Ne ću, ne ću, a ni djed ga sigurno ne bi dao. 

Dani su prolazili, i Joško se potpuno udomaćio 
kod Crnićevih. Šetao je po dvorištu i voćnjaku, a 
znao se otputiti za kojim od ukućana u šumu, na 
livadu i oranicu. 

U posljednje vrijeme počeo je zalaziti i u su# 
sjedstvo. Katkad bi otišao prilično daleko, pa se 
događalo, da se nije znalo za njega po čitavo poslije 
podne. U početku je Mirko bio u brizi, ali kako se 
je uvijek vraćao, nitko se više nije za njega brinuo. 

Ali Mirku postade ipak nešto sumnjivo. Joško 
je sve manje jeo. Nije mu više prijalo žitno zmje, 
ni svježi kukuruzni žganci. Kljun bi turio u hranu, 
okusio, razbrcao i ostavio. Bolestan nije mogao biti, 
jer se je i dalje skitao i živio kao obično. 

Jednoga dana zaboravio je Mirko u školi pi* 
saljku, pa se vratio po nju i tako zaostao za drugo* 
vima, koji su već bili odmakli od škole. 

Pred dućanom, što se je nalazio nedaleko škole, 
ugleda Joška, gdje stoji pred vratima i kuca kl ju* 
nom, da mu otvore. 

— Joško, Joško! —klikne Mirko. 

Prepoznavši glas svoga maloga gospodara Joško 
se uzvrpoljio i počeo kao u neprilici žešće udarati 
na vrata. Mirku se učinilo, da se je htio po što po to 
pred njim sakriti. 

Iza staklenih dućanskih vrata pokaže se trgov* 
čev sin Zvonko, također »prnjar«, odškrine polako 
vrata, i Joško šmugne brzo u dućan. 

Mirko je razmišljao nekoliko časova, bi li se 
svratio po njega, ali se brzo predomisli i pođe kući. 
— Znadem, gdje je ta skitnica — govorio je sam 
sebi, — pa ako ga ne bude dugo kući, još uvijek 
mogu otići po njega. 

Joško se vratio kao obično, i štaviše, jeo je s po* 
sebnim tekom. Da li je to bilo iz lukavosti, da Mirko 


ništa ne posumnja, ili je bio doista gladan, nitko 
nije mogao znati. Ali jednoga dana Joška je nestalo. 
Pala je večer, spustila se noć i vratilo se opet jutro, 
ali Joško nije došao. 

10 . 

JOŠKO JE NESTAO 

»Prnjari« zaključiše, da među njima ne smije 
biti ni jednoga, koji bi zaostao u prvom razredu. 
A srećom nije bilo takvih, koji ne bi mogli baš ni* 
kako izvojevati pobjedu nad slovima, brojkama i 
drugim sitnarijama, što zanimaju »prnjare«. 

Učiteljica je govorila: 

— Kolike li sramote, da su tako veliki dječaci 
i djevojčice slabiji od slova, koja bi sva lako stala 
u jednu vašu šačicu. Zarobite ih kao muhe i mušice! 

Slušali su i vrlo dobro razumjeli. Osim nekoliko 
ljenivaca, koji su se jedva micali od lijenosti, nitko 
u razredu nije htio biti posljednji. 

— A što ćemo s ovima? — pitala je učiteljica. 

— Sramote nas! — odgovarali su »prnjari«. 

I uzeše na brigu sve po šestorica jednog od onih 
nevaljanaca, koji su u početnici prilično zaostali za 
ostalim đacima. 


82 


83 


Djevojčice su prednjačile kod poučavanja. To? 
likoj strpljivosti, strogosti i ozbiljnosti ne bi se ni? 
tko ni u snu nadao od tih malih rumenih i nasmija? 
nih stvorova. 

Tako je to trajalo nekoliko sedmica. Nevaljan? 
cima brzo dodijaše njihovi učitelji, pa da se što prije 
oslobode tih malih napasti, počeše sami učiti. 

Najustrajniji u lijenosti bijaše trgovčev Zvon? 
ko. Znao je govoriti: 

— Meni se ne će baš ništa raditi... 

Svi su imali s njime najviše muke. Rijetki su 
bili dani, kad bi došao u školu s napisanom i nauče? 
nom zadaćom. 

— Što ćemo s njim? — uzdisahu mali učitelji. 

— Pustimo ga malo — savjetovala je učiteljica. 
— Do svršetka godine još je prilično daleko, pa pro? 
htije li mu se, još će nas stići. 

— Hm, hm! — mudrovali su đaci. Nije im bilo 
pravo. 

— Zašto da ga mučimo, kad još nema volje za 
učenje? — odgovarala je učiteljica. — Strpite se, 
doći će i to. Vidjet ćete, kako će mu biti, kad osjeti, 
da je među vama jedini on neznalica. Polako, samo 
polako! Probudit će se i on. 

Đaci su nestrpljivo očekivali, kada će doći taj 
veliki dan, ali je izgledalo, da je još vrlo daleko. Ne? 


prestano su skakutali oko Zvonka, ispitivali ga ovo 
i ono, pokazivali se uslužni, koliko su samo mogli, 
raspravljali pred njim o svome znanju, ali uzalud. 
Zvonko je pripovijedao i smijao se, ali dalje ni 
koraka. 

Jednoga dana dogodilo se nešto neočekivano, a 
to je ipak opametilo Zvonka. 

Učiteljica predloži, da izaberu između sebe 
jednoga, koji će ispitati zadaću, koju je zadala za 
taj dan. Neki podigoše prstiće: — Molim, ja bih ... 
molim, ja ću ... ! 

Među ovima bijaše i Zvonko, koji je čak izletio 
iz klupe i prstom skoro udario učiteljicu po nosu. 

— Ja sam za Zvonka — reče učiteljica. Svi se 
iznenadiše. — Ta kako će on nekoga pitati, kad sam 
ne zna ništa? — začudiše se dječje oči. Ali ne re? 
koše ništa. 

— Pst! — stavi učiteljica prst na usta, da se i 
ne opazi, i upozori na šutnju. Većina radoznalo čeka, 
što će biti, a neki shvaćaju, pa se mudro smijulje. 

Zvonko uzima knjigu, vrti je ovamo onamo i 
ne zna, što bi. Jao jada! Avaj sramote! U što se to 
upustio i kako je grdno nasjeo! Zacrvenio se, kao 
mak među žitnim klasjem u žarko ljetno podne. Još 
malo, i zaplakat će pred cijelim razredom. 

Na dječjim licima se vidi, da im je teže nego 
samome Zvonku. A gdjekoji se opet porugljivo 
smiju. Čita im se u očima, što misle: — Baš nam je 
drago! Što se pleteš u ono, što ne razumiješ! 

Mirku Crnićevu podrhtavaju usne. Opazi li 
suzu u Zvonkovu oku, ne će više izdržati, zaplakat 
će i sam. I podiže uzdrhtalu ručicu, a usne šapuću: 

— Molim... ja ću najprije naučiti Zvonka, a 
onda neka on pita nas. Hoćeš li, Zvonko? 

Zvonko potvrđuje nijemo glavom, usrdno i za* 
hvalno, a Mirko se laća svoje početnice, spreman, 
da se odmah primi mukotrpne i ustrpljive uloge 
malog učitelja. 

— Ja nemam ništa protiv toga — odgovori uči# 
teljica. — Zvonko se najviše javljao, pa sam ga 
htjela obradovati. 

* 

»Din, din, din, din«, zacinkalo je zvonce na hod# 
niku i javilo, da je prvi sat svršio. 

»Din, din, dođite, dođite«, pozivalo je djecu, 
koja se užurbaše kao pčelice, kad osjete, da je pro# 
ljeće blizu, pa izlete iz košnica na cvjetne livade. 

I prosuše se dječica iz školskih soba po hodniku 
i dvorištu. 

Trče, skaču, pjevaju, klikću, igraju se. 


— Bježi, drži, ne daj! — viču dječaci, lete kao 
pomamni i razbijaju kolo, u koje se uhvatiše dje# 
vojčice. 

Dvorište ostaje premaleno, smetaju jedan dru# 
gome, guraju se i srde, ali su začas opet najbolje 
volje. Pretvoriše se u smijeh, obijest i radost. 

»Din, din, din!« klikće zvonce, razigrano samo 
dječjim radostima. — U školu, u školu! Din, din, 
tješite se, din, din, brzo ću se opet javiti, din...! 

Djevojčice kidaju kolo, pjesma zamire na usna# 
ma, a dječaci zaustavljaju obijesnu trku. 

Razredi oživljuju, dječica ulaze s posljednjim 
blistavim smiješkom, što im ga je igra ostavila u 
očima i na usnama. 

Dršću zadihana i sjedaju opet na svoja mjesta. 

Mjesto maloga Zvonka ostalo je u »prnjarskom« 
razredu prazno. Knjiga i pločica leže na klupi, ali 
dječaka nema. 

— Čim je zvonilo, otišao je kući — javljaju 
neki. 

— Valjda jest — tumači učiteljica, i dalje se 
nitko ne brine za njega. Sigurni su, da će se za koji 

čas vratiti. ^ 

Ali časovi prolaze, a dječaka nema. Razred se 

zabrinjuje, pa Vlado odlazi k njegovima, da pita, 
zašto Zvonko ne dolazi u školu. 

Brzo se vraća s viješću, da ga kod kuće nisu 
vidjeli. 

— Što je, gdje je? — padaju pitanja. 

— Ja sam ga vidio, da je išao kući! — tvrdi i 
dalje jedan od dječaka. — Vidio sam ga, kad je ula# 
zio na vrata. Sigurno je kod kuće. 

Vlado odlazi opet k njegovim roditeljima i moli, 
da razgledaju bolje, jer Zvonko ipak mora biti ne* 
gdje kod kuće. Razred napeto čeka, ali sada nema 
ni Vlade. Najradije bi svi poletjeli, da vide, da čuju, 
što se događa. 

— Skoro će zvoniti na odmor — primjećuju 
neki. — Jao, ta gdje je? 

— Da se nije što dogodilo? — javljaju se crne 
misli. 

Rastreseni su, raspitkuju ovo i ono, i nema više 
sile, koja bi ih privukla, da se prime posla. 

— Idemo po Vladu — predlažu neki. 

— Čemu? — odgovara učiteljica. — Ta nije 
valjda i on nestao. Strpite se! Jedino ako mislite, 
da je ondje neko strašilo, koje krade djecu, onda 
možete ići, da spasite barem Vladu, ako je već za 
Zvonka prekasno. 

— Mi se ne bojimo strašila — primjećuju — 

... a ni Vlado ... a ni Zvonko ... — i uzeše redom 
hvaliti svoju hrabrost. 


Stišću šake, mrgode se i škripaju zubićima, a 
pritom malo zaboravljaju Vladu i Zvonka. 

Ali eto i Vlade! Smije se, vrišti, plješće ručh 
čama i sve poskakuje na jednoj nozi od neke vra* 
golije. 

— Što je, što je ... gdje je Zvonko? — padaju 
izvjedljivi upiti. 

— Ha, ha, ha, ha! Na tavanu, ha, ha, ha, na 
tavanu! — odgovara Vlado i smije se dalje kao po* 
maman. — I da znadete, tko je s njime, ha, ha, ha! 

Zvonko se je već dulje vremena ulagivao stas 
rom Jošku, želeći ga primamiti k sebi. Kradom ga 
je hranio komadićima mesa, što bi ih sačuvao od 
ručka i spremao u praznu kutiju od cikorije. 

Joško postade neobično lakom na meso, pa nije 
bilo više dana, a da se ne bi navratio Zvonku. 

Kad bi se dogodilo, da Zvonko nije imao čime 
pogostiti Joška, ovaj bi se goropadio i nasrtao na 
dječaka. 

Prekjučer je Zvonko sakupio više mesa no 
obično, jer bijaše nedjelja. Poslije podne otputiše se 
Zvonkovi roditelji u pohode kumovima, a braća se 
razletješe po selu. Tako je ostao on sam kod kuće, 
očekujući nestrpljivo svoga svakidašnjega gosta. 
Danas je odlučio, da prisvoji Joška, kad mu se je 
pružila tako lijepa prilika. 

S tavana je donio sanduk s poklopcem i prislonio 
ga uz posljednju tavansku stepenicu. I meso je bilo 
pripravno. 

I eto Joška! Vuče se lukavac, ali ne putem, gdje 
danas sve vrvi od mlađarije, nego ispod ograda. Žuri 
se, sve poskakuje zdravom nogom i pozdravlja 
Zvonka već izdaleka: — Kva, kvar, imaš li, dječače, 
dosta mesa, kvar! 

Ne obazire se, što je Zvonko postavio meso na 
povaljen sanduk, i ne sluti, da će danas pasti u stu# 
piću radi svoje lakomosti. »Tuk, tuk«, već grabi 
meso i udara kljunom o praznu dasku. Sve mu grk# 
ljan puca, kako se davi slasnim zalogajima. 

Zvonko napeto očekuje zgodan čas. A onda se 
najednom potrese stepenica. »Bum!« Sanduk je bio 
zaklopljen. 

— Kva, kvar, što je, što je? — pitao je iznena# 
đeno Joško već s one strane brave. Našao se jadnik 
opet u ropstvu, malo gorem nego kod Mirka. 

Čudo, da je ostao i živ u zatvorenu sanduku 
puna dva dana. 

Ali vrana kao vrana, može pretrpjeti svašta, a 
pogotovo Joško, koji je već mnogo zla proživio. 

Zvonko je bio u tri skoka na tavanu. Sanduk 
s Joškom sakrio je pod gredu, a ozgo nabacao starih 
krpa, da ne bi tkogod otkrio njegovu tajnu. 


Svaki dan šuljao se na tavan i nosio svome za# 
robljeniku meso, ali Joška je prošla volja za posla# 
sticama. 

Čim bi osjetio, da se poklopac diže, udario bi u 
strašnu dernjavu, htijući upozoriti čitav svijet na 
nepravdu, koja mu je nanesena. 

— Kva, kva, kvar! — galamio je Joško. — ššššš! 

— mirio ga je Zvonko. 

— Kva, što ti, bezobrazniče jedan ... kva .... 
Hoćeš li me već jednom pustiti napolje... kvaaar! 

— pokušao je Joško iskočiti iz sanduka, ali uzalud. 

Premda je Mirko uzbunio čitavo susjedstvo, tra# 
žeći Joška, pa došao pitati i trgovčeve, Zvonko se 
je držao, kao da ne zna ništa. 

— Kod nas nije bio već nekoliko dana — go# 
vorio je mirno, ali je poslije toga odmah otišao na 
tavan, da bolje pokrije sanduk. 

I ne bi se Zvonko osjećao krivim, da se nije 
dogodilo danas ono u školi. Ali kad mu se Mirko 
zagledao u oči i molio za njega, dječak se zbunio. 
Još malo, pa bi mu rekao: 

— Mirko, ja sam uzeo Joška. Ne ljuti se! Idi, 
uzmi ga, na tavanu je! — Ali eto, zvonce ga je pre# 
teklo i on je poletio kao na krilima kući, da ispravi 
pogrješku. 


90 


91 


— Pustit ću Joška, pa kad se Mirko vrati iz 
škole, naći će ga već kod kuće mislio je jeca 
— A jedamput... jedamput, priznat ću mu sve. 

Ali eto jada! Onako užurban zaboravio je, da je 
Joško vrlo loše volje. Kad je otvorio sanduk, vrana 
je navalila na njega, kao ono negdje prije na Ma¬ 
cana. I nastala je vika i galama, nije se znalo, tk 

se više dere, Joško ili Zvonko. . • . 

Kad je otac došao na tavan, imao je sto i vi* 
djeti. Zvonko plače i bježi pred Joškom a ovaj opet 
nasrće na njega i udara ga kljunom, kud stl Š ne> 

Kad Joško opazi Zvonkova oca, pojuri naglavce 

s tavana. , . , 

— Kvar, kvar, bolje i ovako — graktao je 

nego u onoj tamnici. — Stresao se nekoliko puta i 
odgegao kući. Otac dovede Zvonka u školu, posto 
mu je velikom ljeskovačom dobro platio zabavu na 

tavanu. _ _„ 

_ Gospojice, molim vas, istucite ga ovom, 

kud stignete. Taj mi je deran već dosta jada zadao 

— preporuči učiteljici i turi joj šibu u ruke. 

Djeca odrveniše od straha. 

Kad je Zvonkov otac otišao, učiteljica zamahne 
nekoliko puta šibom po praznom zraku. »Fiju, fiju«, 
zajauče šiba oštro, kao da najljući vjetar proletje 

kroz sobu. 

— Boli li? — upita smiješeći se učiteljica. 

— Pa nego da boli! — javi se jedan. 

— A koga? 

Dječačić otvori šačicu, raširi svih pet prstića i 
poče kružiti oko sebe, kao da želi napipati nekoga 
nevidljivoga, i reče: — Hm ... zrak! 

— Bi li vas tako? 

—- Ako zaslužimo! — klikne Bonko. 

— Ali mi ne ćemo nikada zaslužiti — nadoveže 
Vlado. 

— Zar ste tako sigurni? — upita učiteljica. 

Mirko se došulja u Zvonkovu klupu, zagrli ga 
i reče: 

— Djed veli, da dječici ne trebaju šibe, kad 
imadu uza se dobrog velikog prijatelja ... 

11 . 

U MLINU 

Poslije podne odveze se Mirko s djedom u mlin. 
Na kola natovariše dvije velike vreće žita, koje će 
djed promijeniti u mlinu za brašno i posije. 

Iz sela skrenuše poprijeko kraćim poljskim pu* 
tem, a potom udariše šumom i stigoše pred zaselak, 
u kojemu su živjeli Franini zaštitnici. 

Mirko se izvjedljivo okretao, ne bi li gdjegod 
ugledao dječaka. U jednom dvorištu, ograđenom 
visokom bagremovom živicom, gdje je po lišću jesen 
prosula zlatne dukate, čuo se glas neke starice, kako 
zove živad. 

— Hej, komšinko, pokažite nam se! — zovne 
djed i zapucketa bičem po zraku. 

Starica dođe bliže, zasloni rukom lice, da bolje 
vidi, i začudi se: 

— O, to ste vi, dobar dan, dobar dan, tko bi i 
u snu pomislio na vas? Čujem, netko zove, i mislim, 
bit će moj stari. Hajte, siđite malo! — pozove sta* 
rica i približi se kolima. 

— Nemamo sada vremena, idemo u mlin, ali 
nam se nadajte kojom drugom prilikom. A gdje je 
Frano? Mirkica se sav pretvorio u oko, zvjeruši na 
sve strane, ne bi li ga ugledao. Pa eto njemu za vo# 
Iju zaustavih malo. 

— Gledaj, gledaj, koliki je taj već narastao, 
otkad ga nisam vidjela! — obrati se starica Mirku i 
doda: — Franu ćete naći na našem polju. Pase 
guske. 

— A kako ste mi vi? Kako zdravlje? Već dugo 
nisam vidio komšiju — stade zapitkivati djed. 

— E, tako, tako, prilično smo zdravi, hvala 
Bogu. Otkad uzesmo Franu u kuću, nekako sve ra# 


dosnije i ljepše, kao da nam je novo sunce sinulo. 
Ne smijem više ni pomisliti, da bi se jednoga dana 
morali opet dijeliti od dječaka. Tako nam je prira# 
stao k srcu, kao naš rođeni — gotovo se rasplakala 
baka i briše okrajkom modre pregače suzu, što joj 
je kradom navrla na oko. 

— Kako ne bi, sami ste, a dječak dobar i mio, 
a uza to je već i od neke pomoći — nadoda djed i 
zagleda se u daljinu, misleći na ovo dvoje staraca, 
koji sahraniše petero svoje djece. 

— E, što ćemo, što ćemo, kad je Bog tako htio! 
— uzdahne starica, kao da pogađa djedove misli. — 
Od koristi nam je on, i od kakve koristi — poče 
pričati baka. — Premda ga ne tjeramo na posao, 
prima se svega sam. Već sam razgovarala s mojim 
starim. Bude li dječak htio, neka ostane uz nas. Što 
je naše, bit će i njegovo, a poslije naše smrti neka 
mu sve Bog blagoslovi, jer i onako nemamo bližega 
roda. Eto, ja sam se zapripovijedala — pogleda baka 
konje, kojima se već nije htjelo stajati, — a ovi bi 
već dalje. No dođite onda sigurno k nama. Frano 
toliko spominje Mirka. 

Djed obeća, i tako se rastaše. 

Iza nekih dvjesta koraka ugledaše Franu. Jato 
bijelih i sivkastih gusaka rasulo se livadom i mar# 
ljivo paslo uz radosno gakanje. Pokraj punog jarka 

vode sjedio Frano. Objema se rukama podbočio na 
koljena i zagledao u vodu, po kojoj su plovile bijele 
papirne lađice. 

Ugledavši ga Mirko skoči sa sjedala, zapljeska 
ručicama i zaviče: — Frano, Frano! — Ali dječak se 
nije osvrtao. Duboko zamišljen zurio je i dalje ne# 
pomično u mali jarak i u bijele lađice. 

Djed zaustavi konje i ušutka Mirka pokazujući 
mu Franu. 

— Gledaj, dječačiću dragi — šaptao je djed — 
gledaj Franu! U svojim mislima dječak je pretvorio 
mali jarak u veliko naše plavo more, a male nemoćne 
papirne lađice u prave velike barke, jedrenjače i 
brodove. Koliko li ih je samo nanizao! Tako je valj# 
da gledao na pučinu morsku, od koje nam je jedan 
dijelak donio u dubini svoga tužnog oka. Ne srne# 
tajmo ga, Mirkica, prođimo pokraj njega. Zašto da 
mu prekidamo drage snove? On je sada kod kuće, 
kod svojih. 

— Pođimo, djede! Potjeraj konje, lagano, la# 
gano, da ga ne probudimo! — prošapće dječak. 

Ali nestrpljivi konji zarzaše, Frano se trgne, 
ogleda i opazi mila lica svojih znanaca. Umornim 
pogledom obuhvati još jednom jarak i svoje lađice, 
i potrči kolima. 


— Dobar dan, djede, dobar dan, Mirko! — po# 
zdravi ih sa smiješkom, iza kojega se skrivala tuga. 
— Kamo ste se zaputili? 

— Idemo u mlin po brašno — počne Mirko. 

— Tražili smo te i kod kuće, pa nam je baka 
rekla, da si ovdje. 

Mirkov pogled lutao je nehotice k Franinim 
lađicama. 

Dječak to opazi i zapita: 

— Sviđaju li ti se, Mirko, moje lađice? 

— Vrlo su lijepe, kao mali bijeli cvjetovi. A tko 
ti ih je načinio? — zapita Mirko. 

Frano izvadi iz džepa jednu lađicu i dade je 
Mirku. 

— Sam ih izrađujem. To je vrlo jednostavno — 
reče i pokaže mu, kako valja preklopiti papir za 
lađice. 

— Čim stigne Mirko kući, iskopat će nasred 
dvorišta velik jarak i otvoriti tvornicu lađica — na# 
smije se djed, ne bi li Franu malo razvedrio. 

— A što radi Garov? — zapita Frano. 

— Oho, samo da ga vidiš, kako je velik! — od# 
vrati Mirko i stane pripovijedati o Garovu, Jošku, 
Micanu i automobilu. 

— He, he, Mirkica, dok bi ti sve Frani ispripo# 
vijedao, bila bi sigurno i ponoć. Sada se oprostite. 
Već ćemo se opet jednom sastati — opomene djed. 

— Zbogom, djede, zbogom, Mirko. — Zbogom, 
Frano! — izrukovaše se srdačno, i konji polete. 

Mirko je mahao Frani maramicom, dok mu po# 
sve ne iščezne s vidika. 

* 

Konji zatoptaše na mostu i uđoše u mlin. Veliki 
pas na dugačkom lancu istrči iz svoje kućice i po# 
zdravi pridošlice, mašući radosno repom. 

Mlinar pođe ususret djedu, pozdrave se, a potom 
skide Mirka s kola i pomogne djedu sići. Iz mlina 
dotrčaše dva momka posve bijeli od brašna, da 
spreme kola i konje pod sušu, a vreće ponesu u mlin. 

Čuvši od momaka, tko je došao, dotrčaše djeca 
sa svih krajeva dvorišta i opkoliše Mirka. 

Mlinar je imao tri sinčića i malu Janicu, vršnja# 

kinju Mirkovu. 

Eto začas i mlinarice, koja ih pozove u sobu i 
pogosti kolačima od jabuka i sira. 

Mlinar bijaše djedov stari znanac, pa se raspri# 
povijedaše o svemu i svačemu. Ali djeci brzo do-, 
sadiše ovi razgovori, pa otrčaše u dvorište s velikim 
komadom kolača u svakoj ruci. Tamo se pomiješaše 


s kokošima, guskama, patkama i puranima, jer je 
toga pernatog roda bilo u mlinarevu dvorištu obilno. 

Djeca zafićukaše na purane, koji se počnu od# 
mah kočoperiti, da se pokažu u svoj svojoj veličini. 



Sve im glave pocrveniše od silnoga nadiman ja. A 
djeca ih stadoše sve više dražiti i rugati im se, dok 
se oni jadnici ukočiše, ne znajući od velike gizde, 
kako bi hodali, uvjereni, da im se čitav svijet divi. 

Kokoši se komešaju i kupe mrvice, što djeci 
padaju s usta, kad zagrizaju u kolač. Janica se ras# 

pripovijedala i ne vidi, kako jednoj mladoj kokici 
rastu zazubice za njenim kolačem. Vrze se oko nje 
i čeka samo zgodu, da joj ga otme. 

— Dođi, Mirko, pokazat ćemo ti zečeve — po* 
zove Janica društvo u staje, gdje su pod jaslama 
prebivali zečevi. 

_ Idi ti s tvojim zečevima! Kao da Mirko ni* 

kad nije vidio zeca! — jedan će od dječaka.. Po# 
kazat ćemo mu radije pauna! On je vredniji, da ga 
vidi, nego tvoji zečevi. 

— Dođi, Mirko, brzo, brzo! — klikne djevoj* 
cica. — Pauna sam gotovo zaboravila. 

Kokica je jedva dočekala ovaj čas, raširila krila^ 
skočila, i za čas je čitav još preostali Janičin kolač 
držala čvrsto u kljunu. Kad opaze ostala perad, ka# 
kva se je lijepog plijena dočepala kokica, natisnu se 
oko nje, da joj ga otmu. Kokica bježi, a čitava vojska 
navali za njom. Pobuniše i golubove, koji sletješe 
iz radoznalosti s krovova, da vide, što se to događa 
na dvorištu. Ali Janica se ništa ne ljuti. Smije se i 
prijeti prstićem zločestoj kokici. 

Kad je kokica začas ostala bez kolača, jer se u 
gužvu umiješao i veliki graorasti pijetao, strah i 
trepet dvorišta, naruga joj se Janica: 

— Aha, kradljivice, pravo ti budi! 


Na dnu dvorišta šepirio se sam, ponosan i ohol 
kao kakav kralj, veliki paun s dugačkim prekrasnim 
repom. 

Pred tri tjedna donio ga je stric djeci na dar. 
Kad se je prvi dan prošetao dvorištem, sletio se oko 
njega sav pernati svijet s čitava dvorišta i zinuo od 
čuda. — Tko je to? — pitali su svi redom. — Kako 
je lijep! — šaptale su prostodušno kokice. — Što? 
— zaurlali su purani i počeli se kočoperiti. — Nama 
ipak nije ravan! -— dovikivali su. — Kako? — za# 
kukurijekao je kokot i pogledao ponosno svoj ša# 
reni rep. 

I posvadili su se već prvoga dana puran i kokot 
s paunom i protjerali ga između sebe. 

Iza visoke drvene ograde pružao se ribnjak, u 
kojemu je mlinar odgajao ribe. Bilo je tu različitih 
vrsti riba, a najviše šarana. Dječacima je preostalo 
još nešto kolača, pa se provukoše kroz uska vratašca 
i posjedaše oko ribnjaka, da bacaju mrvice na vodu, 
ne bi li dovabili ribe. 

Janica je otrčala u kuhinju i začas se povratila 
s velikim komadom kruha. Morala ga je podijeliti 
s dječacima, jer su oni upravo bacili posljednje 
mrvice u ribnjak. 

Ribe doplivaše sa svih strana, naučene, da ih 
djeca hrane. Dižu glave iz vode, prevrću se ovamo 

i onamo sve jedna preko druge i nadmeću se, koja 
će više mrvica uhvatiti. Ljeskaju im se srebrnaste 
ljuske, šibaju repovima, pljuskaju vodu i brzo ne# 
staju negdje u dubini. Iza njih ostaje na vodi sre# 
brnasta pjena, ali se brzo raspada u svijetle kolu# 
tove, koji trepte na vodi još neko vrijeme, a potom 
se opet sve smiruje. 

Djeca više nisu imala kruha, pa su ih ribice 
ostavile. Od ribnjaka ih odvede Janica u voćnjak. 

Lagano, s noge na nogu, umorni od lutanja i 
razgovora, šunjali su dječaci ispod voćaka punih 
slatkih plodova. Kraj zelenih, zlatno žutih i crveno 
isprutanih jabuka drijemala je medena slatkoća ve# 
likih krušaka pod smeđom neuglednom kožom. Ne# 
daleko su padali orasi, odlupljivali se u padu od 
pocrnjelih ljusaka i obijesni kao djeca skakali u 
suhu šuštavu travu. 

Dječaci se pogledaše. Oči im zaiskriše čudnim 
blijeskom. U nekoliko skokova bijaše već svaki od 
njih na vršku drugoga stabla. Njišu se pod njima 
rodne grane, ali oni ne mare. Hitri, brbljavi, nasmL 
jani kao mlade vjeverice veru se po stablima čas 
ovdje čas ondje. 

A Janica oblijeće oko voćaka, mrmlja i ljuti se 
kao veliki zlatni bumbar. Htjela bi ona gore, ali ne 


može. Zove dječake i moli, da joj pomognu, no uza# 
lud. Tko bi sada išao radi Janice dolje! 

— Janice! -— klikću dječaci. — Pruži pregačicu, 
bacit ćemo ti krušaka, 

— Ne ću, ne ću — ljuti se djevojčica, — jedite 
ih sami! 

— Gledaj, kako su ove lijepe! — javlja se naj# 
stariji dječak. 

— Janice, pruži pregačicu, ove ćemo dati Mirku, 
da ponese kući. 

— Ja već imam pune džepove! — viče Mirko 
s drugoga stabla. 

Janica se udobrovoljila i misli: — Kad je za 
gosta, moram! — i pruža pregačicu, podigne glavicu 
i namjesti se, kako je bilo najzgodnije, da uhvati 
kruške. 

Cup, cup! zamirisaše kruške i skočiše Janici u 
pregaču. 

Djevojčica ih slaže na travu, skakuće pod drugo 
drvo i sada već moli sama, kao dobra mala doma# 
ćica: 

— Braco, uberi nekoliko najljepših jabuka za 
Mirka! 

— K tomu ćemo još hrpicu oraha — šaptala je 
djevojčica sama sebi i brzo poletjela po orahe. I po# 

slaže u pregačicu orahe, pa jabuke, a ozgo sočne 
kruške, da se ne bi pokvarile. 

Kad dječaci opaze, da je Janica spremila da* 
rove za Mirka, kliznu niz drveće kao munje i pođu 
za djevojčicom. 

Vraćali su se natrag ispod mlina. Voda se pje* 
nila i brzo jurila dalje. Od silnoga šuma i klopota* 
nja kolesa gotovo nisu čuli jedni druge. I počeše 
vikati, žmigati očima i pokazivati prstima, da se što 
lakše sporazumiju. 

Pod zidom se stisnuo veliki bijeli mačak i vre* 
bao miša. Čuvši dječju graju tako se prestrašio, da 
je umaknuo na prvo drvo, misleći da dolazi nekakva 
neman, koja će ga progutati. Djeca ga ismijaše i 
htjedoše ga još više prestrašiti, ali je on već vidio, 
da su to domaći. 

Kad je vidio djecu, odšuljao se opet lagano pod 
zid i nastavio vrebanje. 

— Ali sad ćemo malo gore proći — poviče je* 
dan od dječaka i brzo se ogleda, ne bi li ugledao 
kakav štap. 

— Opet Gricko nije dobre volje — nasmijala 
se Janica, ogledavši se prije toga, ima li brat već u 
ruci štap. 

Pred njih je trčao pijetao. 

— Vi se bojite pijetla? — nasmije se Mirko. 


— Vidjet ćeš za čas! — odvrati mu Janica. 

— Pa nije nam ništa učinio, kad smo prolazili 
dvorištem — opet će Mirko. 

— Onda je bio pametan ,a sad mu se opet po* 
čelo miješati — zavrti Janica prstićem po čelu, hti* 
jući pokazati, kako se to Gricku miješa. 

Mirko još nije vjerovao, dok pijetao bijesan ne 
jurne među njih. 

— Joj, joj, joj! — usplahiriše se djeca. 

— Ne bojte se! — hrabrio ih je dječak, koji je 
držao štap. Kad potjeraše pijetla, reče najmlađi Ja* 
ničin brat: 

— Znadeš, Mirko, odat ću ti jednu tajnu — i 
zirne obješenjački na Janicu, — ali Janica će se Iju* 
titi! Bih li rekao, sekice? 

— Oh, pa reci! — pocrveni djevojčica, znajući 
dobro, kud braco nišani. 

— Znadeš, Mirko — otpočne opet dječak, — 
Gricko ne voli Janičine pletenice i ovu veliku crvenu 
vrpcu u njenoj kosi. Inače je on dobar i nikome ne 
će ništa. Janica se ne usudi sama preko dvorišta, a 
kad se slučajno i otputi, vuče za sobom metlu, jer 
se Gricko boji metle. 

Dječaci udare u smijeh, a Janica još jače po* 
crveni. 

— Da, Gricko je dobar! A zašto onda uvijek 
ratuje s patkama, guskama i puranima? — prigovori 
djevojčica. 

— Zato, jer Gricko ne voli guske, patke, pure 
i Janicu — naruga joj se najstariji brat. 

— Djeco, gdje ste? — javi se mlinarica, jer je 
djed već čekao pred kolima. 

— Hajde, Mirkica, kasno je! — opominjao je 
djed. 

Mlinar donese Mirku dva lijepa zeca, a dječaci 
mu obećaše na proljeće mladih golubova. — Od onih 
bijelih gaćastih — upozoravala je Janica, slažući 
jabuke, kruške i orahe u košaricu. 

— To je za Mirka — podigne se na prstiće i 
pruži košaricu djedu, koji je već sjedio s Mirkom 
u kolima. 

— Joj, skoro sam zaboravila! — sjeti se mlina# 
rica i otrči u kuhinju, noseći nešto u papirnoj vre# 
čici. — Mirko, to predaj baki. Već mi je poručila, 
da joj pošaljem nešto žalfije, borovice i lipova 
cvijeta. 

Kad je djed krenuo s Mirkom iz mlina, već se 
mrak šuljao putovima i šuškao po šumi. Franine 
lađice još su bludile jarkom, ali dječaka više nije 
bilo. 


B O Ž I ć 


12 . 

ZIMA DOLAZI 

Davno su bili obrani kukuruzi i sav prirod do# 
bro spremljen za zimu. Seljaci odahnuše od teških 
poljskih radova, jer su i njive već bile izorane, a 
posijano zrnje lagano je klijalo u zemlji. 

Ni djeca više nisu tjerala blago na pašu. Siva 
su se jutra budila kasno, a večeri se rano spremahu 
na počinak. 

S visokih planina spuštala se zima u mala seoca 
i velike gradove. Zaogrnula se u debelu bijelu bun# 
dicu, na glavi je nosila bijeli šeširić, ukrašen lede# 
nim cvijećem, a oko vrata nanizala đerdane od bli# 
stavog inja. Nitko nije mogao znati, da li je mlada 
ili stara, jer joj lice bijaše prekriveno srebrnom ko# 
prenom od mraza. Katkad je vrlo ljutito tresla svo# 
jom bundicom i ostavljala za sobom u vjetru mnogo 
bijelih zvjezdica, što spadoše s čudnovatoga krzna 
njezina ogrtača. 

Djeca su je voljela, premda im je upravo srni# 
jesno crvenila nosiće i uši. Veliki ljudi pripovijedali 
su o njoj mnogo, ali ništa dobro. Ona nosi glad, bo# 
lest, a mnogo puta i smrt. No što je djeci do toga! 
Dobro se zaogrnu u svoje ogrtače, ručice sakriju u 
džepove ili stisnu u rukave, pa neka im onda naudi, 
ako može. 

Sinoć je počeo praminjati snijeg u gustim pa# 
huljama. Sve potiho šušti, kako pada iz maglenih 
visina. Sipak, mek i bijel zameće putove i kucka 
tiho, tiho, djeci na prozorčiće, smiješi im se i vabi 
ih napolje. A djeca se stisnula uz prozore to# 
plih svojih domova, pritisnula nosiće na stakla, raz# 
valjuju od čuda oči, plješću ručicama, raduju se i 
klikću: — Sutra, sutra! 

Oči se blistaju kao zvjezdice i pričaju ono, što 
usne ne bi nikad mogle izreći. Pričaju dugu bijelu 
priču, što drijema negdje na rubu samotne vijugave 
staze pokrivene snijegom. Na toj stazi niču čudesni 
bijeli ljudi od snijega, lete saonice i zveckaju zvon# 
čiči na konjima. A puste bijele šume šapuću o svo# 
jim stanovnicima, vukovima, lisicama, srnama, ma# 
lim zečićima i dragim ptičicama, što blude naokolo. 
I priča ide dalje, ječi sjekira usred samotne šume, 
pada iverje i ruše se mirisne vitke jele. 


— Božić — zadršće jače zvjezdica u dječjim 
očima. 

Mrak se spustio, a u toplim izbicama vrzu se 
sjene. 

Dječje se oči brzo sklapaju od želja, san dolazi 
i na zatvorenim vjeđama prede dalje zlatne niti 
čudesnih priča. 

* 

Rano ujutro izvirivao je već iz svakoga dvorišta, 
gdje imade djece, po koji snjegović s metlom u ruci, 
lulom u ustima i starim odbačenim šeširom na glavi. 

Mirko je pomagao Vladi načiniti u njegovu dvo# 
rištu takva bijelog čovjeka, a sada dobježaše zajedno 
k Mirkovoj kući, da se prime novog posla, jer u Mir# 
kovu dvorištu još ne bijaše snjegovića. 

U kuhinji nađoše djeda, gdje je popravljao Mir# 
kove male saonice. On im je obećao, da će im pomoći 
načiniti snjegovića, pa je valjalo pričekati, dok bude 
gotov s poslom. 

Djeci je to dobro došlo, da se malo ogriju. 
Trljaju promrzle ručice, huču u dlanove i nadvijaju 
se nad ognjištem, u kojemu veselo pucketa vatra. 
Pripovijedaju djedu o snjegoviću u Vladinu dvorištu 
i skaču s noge na nogu, da im se i one ugriju. 

Djed javlja, da su saonice gotove. Ustaje, oblači 
topli zimski kaput, nabija niže šubaru na glavu, puni 
lulicu i pripaljuje je komadićem žeravice s ognjišta. 

Dječaci su već u saonicama na snijegu. Samo će 
malo jedan drugoga povući, da vide, idu li dobro, a 
onda se valja brzo primiti posla. 

Djed izabere mjesto za snjegovića. — Hoćemo 
li ovdje? — pita dječake, koji brzo dotrčaše. 

— Nasred dvorišta! — klikću obi jesno djeca. 
— Ha, ha, ha, neka se dobro vidi! 

I primiše se posla. Valjaju grude, sagibaju se, 
kližu se, padaju, smiju se i brzo ustaju. 

Djed je uzeo drvenu lopatu i nosi snijeg na je* 
dno mjesto. Teško mu se nekako sagibati, star je. 

Raste hrpa i pretvara se u snjegovića, koji je 
već prerastao dječake. 

Mirko drži veliku grudu snijega u ruci, gleda 
snjegovića i nešto razmišlja. 

— Ha, ha, ha — zazvoni veseo smijeh na dje* 
čakovim usnama i prospe se po bijelom snijegu. — 
Kako bi bilo, da taj snjegović bude djed? A sa sva* 
ke strane da mu načinimo još po jednog malog snje* 
govića, kako ga drži za ruku. 

— A tko bi bili mali snjegovići? — upita srni* 
ješeći se djed, kao da ne razumije. Mirko se izne* 


nadio i čudi se djedu. — Pa ja i Vlado, razumije se. 
A tko bi drugi i mogao biti? 

Vlado je zinuo od čuda i divi se Mirku, kako je 
mogao izmisliti nešto tako pametno. 



Dječaci brzo skaču k velikom snjegoviću, na* 
mještaju se svaki s jedne strane, a djed bilježi, kako 
su visoki, i mora dobro upamtiti, kako stoje. Potom 
valjaju brzo nove grude snijega za male snjegoviće 

i produljuju ruke snjegoviću djedu, da može dohva? 
titi dječake. 

— To će biti nešto osobito i nitko ne će imati 
tako nešto — raduju se dječaci i boje se, da ih tko* 
god ne iznenadi, prije nego što dovrše svoje veliko 
djelo. 

— A što ćemo staviti djedu na glavu? — pita 
djed. 

— Subaru! — klikću dječaci. — Ta bez nje ga 
ne bi nitko prepoznao. — I već odnekud donose 
okruglu crnu košaricu mjesto šubare, savijeno drvce 
u obliku lulice, sitne ugljene za oči i mrkvu i ciklu 
za usta i nos. 

— Pa ni dječaci ne mogu biti gologlavi — pri* 
mjećuje djed, — smrznut će se, hladno je. 

— Hm — razmišljaju dječaci i očima po dvo? 
rištu traže prikladne šeširiće. 

— Aha — udari se Mirko po čelu, — sjetio sam 
se! Ima baka u komori starih lonaca. 

Začas je već nosio dva čađava crna lonca. Na? 
biše ih svečano dječacima snjegovićima na glave, i 
veliko djelo bijaše dovršeno. 


Snjegović?djed ponosno je podigao glavu i dr? 
žao čvrsto za ruke dva snjegovića?dječaka. Kao da 
idu na šetnju. 

* 

Spustilo se veče. Snijeg škripi pod nogama. Po? 
staje hladnije i smrzava se. 

Djed sjedi sam kraj peći i puši lulicu. Zagledao 
se u oganj. Promatra, kako veliki plameni jezici ližu 
cjepanice i bacaju po tamnim zidovima svijetle 
sjene. 

Poslije podne bio je djed s Mirkom i Vladom 
na sanjkanju, pa se povratiše malo prije. 

— Oh, moji mali dječaci — misli djed i smješka 
se sam sebi, — što bi oni htjeli od mene! Ta ja sam 
već star! A oni misle, djed je još uvijek dječačić 
ravan njima u trci, smijehu i plandovanju. Nije, nije, 
djeco draga, — klimne djed glavom — nije više tako. 
Davno je to sve prošlo. No ne ću da im kvarim ve? 
selje ... Ali gdje je taj Mirko? Već se je mogao vra? 
titi- — Prene se djed iz svoga snatrenja. Postaje mu 
nevoljko oko srca i osjeća se bez dječaka osamljen 
i napušten. 

Baka je negdje u susjedstvu, Mirkova majka 
muze Šaravu, a otac hrani konje. Dječak je odnio 
u zdjelici Garovu večeru, a usput ga je opomenuo 
djed, da pogleda Joška. 

— No to je već sve moglo biti obavljeno čudi 
se i prilazi k prozoru, ne bi li ga gdjegod ugledao. Ali 
po oknima niče bijelo ledeno cvijeće, pa djed ne vidi 
napolje. Dok se on tako muči, da slabim staračkim 
očima nazre dječaka u dvorištu, otvaraju se vrata 
lagano, lagano, nečije male nožice tapkaju tiho, tiho, 
a dobro poznati drag i topao glasić šapuće još tiše. 
— Djede! Djede! Dođi... da vidiš ... nešto ... 

Dječakova ruka traži u mraku djedovu ruku i 
vodi ga napolje na bijeli snijeg. 

— Samo tiho, tiho — opominje dječak, — da 
ih ne prestrašimo. — I vuku se dvije sjene, susprežu 
dah i sakrivaju se u dvorištu iza snjegovića. 

Dvorištem se prosula mjesečina, titra, svjetluca 
i prosipa blistave iskrice po snijegu. 

A tamo dalje u osamljenom kutu stoje dvije 
crne ptice, Joško i još jedna iz njegova jata. Gledaju 
se i tresu kljunovima. A onda Joško prelazi kljunom 
preko perja neznane ptice, kao da je redi, čisti i 
namješta. 

— Kva, kva, kva — ozove se neznanka tiho i 
brzo ponovi još jednom: — Kva, kva, kva! 

Joško se užurbao, vrti se naokolo i gleda prema 
kućnim vratima. A onda odvrati tiho: — Kva, kva, 
kva — i zaputi se u kuću. 


Nepoznata vrana zalepeće krilima i uzleti na 
orah. 

Djed i Mirko zaustavljaju dah i stoje nepomično 
iza snjegovića. — Bože, što li će sada biti? — pitaju 
nijemo jedan drugoga. 

Vrata na hodniku ostala su otvorena iza djeda 
i Mirka, ali Joško ipak zakuca nekoliko puta, hoteći 
se uvjeriti, da li je tkogod u kući. 

Kratkim »kva« javi se ptici na orahu i uđe u 
hodnik. Za čas se vrati noseći u kljunu velik kuku* 
ružni žganac, baci ga na snijeg i opet nestane u 
hodniku. 

Tako je iznosio, dok nije cijeli svoj večernji 
obrok prenio s hodnika na dvorište. 

I onda pozove neznanku s drveta, koja stade 
pohlepno jesti. Joško je čuvao stražu, dok se ptica 
nije nahranila. Iza toga brzo se još o nečemu spora# 
zumješe i naglo se oprostiše. Vrana razvije krila i 
odleti prema voćnjaku. Neko vrijeme gledao je Jo# 
ško za njom, a onda se tužno spuštene glave vrati 
u svoje gnijezdo na hodniku. 

— Hajdemo, Mirkica — javi se djed. — Tako 
je hladno, a već smo i prilično dugo ovdje. Ja sam 
se gotovo ukočio od zime, a ni tebi sigurno nije bolje. 

Šuteći uhvati Mirko djedovu ruku i pođu u kuću. 

Joška nađoše, gdje sjedi nepomično u gnijezdu. 
Dječak se nadvije nad njega i pogladi ga po krilima. 
Drhturio je po čitavu tijelu, kao da ga trese jaka 
groznica. 

* 

— Djede, a što je ta vrana našem Jošku? — 
upita Mirko, kad sjedoše na niski stočić uz peć. 

— Ne znam, Mirkica — gotovo prošapće djed. 
— Možda su rodbina, možda baš i Joškovo mlado 
od proljetos, a možda i nisu ništa, nego tek znanice 
od istog roda. Tko bi ih znao! Otkad je pao snijeg, 
vrane teže nalaze hranu, pa ih glad tjera u naša dvo* 
rišta. Ova je valjda opazila Joška, pa mu se javila, 
a on jedva dočekao i odmah joj ponudio, da s njom 
podijeli svoju hranu. 

— Ja sam vidio, kad je vrana doletjela — uze 
pripovijedati Mirko. — Upravo sam hranio Garova. 
Da znadeš, djede, kako su se radosno pozdravili! 

— Kako ne bi — upadne mu djed u riječ. — 
Osobito Joško, koji je već negdje vruće želio, da se 
sastane s nekim od svojih. On će rado gladovati, 
samo da može imati nekoga od njih u blizini. A što 
bi tek dao, da može još jednom poletjeti! — uzdahne 
djed i zašuti. 

Mirko se stisnuo jače uz djeda i razmišljao dalje 
o nepoznatoj vrani. Čudno je njegovoj maloj glavici, 


da je onaj proždrljivi Joško tako nesebičan. Micanu 
otme svaki bolji zalogaj, pa ni Garova ne štedi mno* 
go, a prema vrani je tako ljubezan! 

— A bi li Joško podijelio hranu s kojom dru* 
gom ptičicom? — prene Mirko djeda iz misli. 

— Mislim, da ne bi. Zar nisi vidio, kako nemilo* 
srdno tjera vrapce s dvorišta, pa i laste je progonio 
još jesenas. Nije Joško baš tako dobar, kako ti se 
je učinilo u prvi čas — nastavi tumačiti djed. — Se* 
bičan je on i nevaljao. Ne voli nikoga, nego samo 
sebe i svoje, kao da su vrane najbolji stvorovi na 
svijetu. 

— A čime se hrane sada male ptičice? — pri* 
jede Mirko na drugo pitanje. 

— Ničim i svačim, gdje što uhvate, ali više su 
gladne nego site — odgovori mu djed. 

— Onda ću ja s njima dijeliti svoju hranu — 
predloži radosno Mirko. — Joško neka hrani vrane, 
a ja ću ptičice. 

— One, što zablude u naše dvorište — primijeti 
djed. — A tko će nahraniti sve ostale ptičice, što lu* 
taju pustim šumama i tužno cvrkuću, jer su gladne? 
A tko će nahraniti zečiće i ostale šumske životinje? 

— Tko će hraniti, Mirkica, one, koji su preči 
od ptičica i životinja, tko će nahraniti dječicu, ovako 
malenu, kao što si ti, koja lutaju po zimi pustim uli* 

čama gladna i gola ili se smrzavaju u hladnim svo# 
jim izbicama? 

— Ja ću — klikne dječak oduševljeno glasom, 
u kojemu su drhtale suze. 

— Ne, dijete drago, jedan mali Mirkica ne bi 
mogao pomoći svima, jer je svijet vrlo velik. 

— A kad bi se sakupilo mnogo nas, svi »prnja# 
ri« zajedno? 

_ Još vas je uvijek vrlo malo — prekine ga 

djed. — A osim toga, tko zna, jesu li svi »prnjari« 
jednaki? Mnogi ne mare, što drugi gladuju. Glavno 
je, da je njima dobro. 

— Oh, djede, »prnjari« su dobri! Pomogli bi 
oni! Gospođica nam je pripovijedala u školi o jednoj 
siromašnoj djevojčici, koja nema nikoga svoga. 
Sama luta svijetom i prosi od kuće do kuće. Kad 
smo to čuli, za odmora smo se dogovorili, da ćemo 
je pozvati k nama, a sav kruh, što smo ga donijeli u 
školu, stavili smo na stol i pripravili za nju. Kad se 
je gospođica vratila u školu poslije odmora, začudila 
se je, kad je ugledala toliku hrpu kruha, a mi smo 
jednoglasno povikali: To je za siromašnu djevojčicu! 

— Dragi moj dječače, dobri moj dječače — 
gladio ga je djed po mekoj košići. — Ti si još malen, 
svi ste vi »prnjari« još maleni i ne možete mnogo 
toga pravo razumjeti. Za sada je dosta, ako vaše 

male dječje ruke nahrane gladne ptičice i sve one, 
koji pokucaju na vaša vrata. A jednom, kad nara# 
štete, sjetite se priče o siromašnoj djevojčici i onoga 
kruha, što ste ga kao djeca pripravili za nju, jer ona 
će čekati na njega. 

Rastužio se dječak i sluša djeda. Glava mu gori, 
a misli se roje i blude po širokom svijetu. 

— Oh, jednom, kad bude velik, kad svi »prnja# 
ri« budu veliki ljudi, ne će više biti ni siromašne dje# 
ce, ni gladnih ptičica. Nikoga, nikoga. 

A djed kao da pogađa misli svoga dječaka, na# 
dodaje: — Onda će istom biti lijepo na svijetu. 

Već se je posve smračilo. Vatra veselo pucketa 
i baca na zidove svijetle pjege. Na banku prede Mi# 
can, zadovoljno i bezbrižno. Pod ognjištem cvrče 
cvrčci, a na dvorištu zalaje od vremena do vremena 
Garov. Djed šuti i misli, a u dječaku se raspjevala 
njegova mala dobra duša i klikće: — Kad postanem 
velik! 

13 . 

DVA BOŽIĆA 

Božić je pred vratima. — Još nekoliko dana i 
eto ga! — raduju se djeca i na prstiće broje dane. 

Zima je pritisla, a debeo snijeg zameo putove. 

— Baš pravi pravcati Božić, kakva već dugo 
nije bilo — tvrde stari ljudi, taru ruke, vrzu se po 
kući i dodaju: — E, lako je reći: Božić dolazi. Ali 
treba ga i dočekati onako, kao što Bog zapovijeda. 
— I vrzu se još više, pripravljaju ovo, traže ono, da 
bude sve pri ruci, kad ustreba. Znadu oni, kako se 
Božići dočekuju. Ne smije manjkati ni vlat slame, ni 
zrnce žita, ni med pčelinji, ni mnoštvo svega dru# 
goga, čime je Bog obdario ljude. Ako i nema za 
obične dane, ali za Božić mora biti. 

Ove godine užurbaše se djeca više nego obično. 
Trčkaraju oko roditelja i mole sad ovo, sad ono. 
Zabrinuti su, računaju i dogovaraju se. 

— Još je potrebno toliko i toliko jabuka, lješ# 
njaka, oraha, i suhih šljiva — tumače dječaci. — Još 
treba jaja, brašna i maslaca — dodaju djevojčice. 

S takvim molbama obraćaju se djeca majkama, 
koje im spremno daju sve, što žele, jer priređuju 
Božić u školi. Jedni pred drugima taje, što su đoni# 
jeli, samo da iznenađenje bude veće. S dobro pokri# 
venim košaricama i čvrsto stisnutim pregačicama 
šuljaju se k učiteljicama i pokazuju, što se u njima 
krije. 

Jedna školska soba pretvorila se u pravu prav# 
catu kuhinju. Tucaju se orasi i šećer, miješa se tije# 
sto, izrezuju se kolačići, kuhaju se slatkiši i zama# 

taju u lijepe papiriće. Posla na sve strane! Radost 
se čita djeci na licima i u blistavim očima, pa im 
nitko ne može zamjeriti, što su ovih nekoliko dana 
pred Božić posve zanemarili knjigu. Nije šala, kad 
priređuju Božić, i to svoj vlastiti Božić u školi. 

Najgore je, što je dječice mnogo, a svaki bi htio 
nešto raditi. Da bude svima pravo, izmjenjuju se u 
poslu. Dječacima je krivo, što djevojčice prednjače, 
pa im dokazuju, da bi i oni vrlo dobro umijesili ko# 
lače, ali one ne će ni da čuju o tome. 

— Tko je ikad vidio, da otac, djed ili odrasla 
braća peku kod kuće kolače i još k tome za Božić! 
— rugaju se djevojčice i tjeraju ih od poslova, koji 
pripadaju samo njima. Šalju ih po vodu i po drva 
i dokazuju, da je to već prikladniji posao za njih. 

Najteže je s »prnjarima«. Svagdje se nađu, a 
nigdje ih zapravo ne treba. Premda su najmanji, ne 
može se ipak reći, da ne bi bili od koristi, kad bi baš 
ustrebalo. Vrlo su uslužni, kad treba dodati ovo ili 
podržati ono, a najspretniji su kod kušanja kolača, 
ako nesrećom koji prigori. 

»Cetvrtari« su donijeli veliku jelu, pa režu su# 
višne grane i nasađuju je na stalak. Sve mora biti 
pripravno! Neki opet nose klupe iz druge školske 
sobe, skidaju veliku ploču sa zida i polažu je preko 
stola, postavljenog usred sobe, da ga povećaju. Stol 

121 


stoji na povišenom mjestu, da sva dječica dobro 
vide sve, što će biti na njemu, kao i one, koje su 
izabrali za domaćina i domaćicu, dok će svi ostali 
biti djeca. 

* 

Osvanuo je dan uoči Badnjaka. Od ranoga jutra 
praminja lagano snijeg. Svaka snježna pahulja spu* 
šta se tako tiho s nebeskih visina, kao da se boji, da 
ne naruši mir, koji vlada naokolo. 

Na Badnjak ne će biti više škole, pa je odre* 
đeno, da se poslije podne proslavi Božić u školi. 

Sve čeka spremno dječicu, koja se sakupljaju 
rumenih obrazića od zime i radosti. Dovedoše i one 
najmanje, kojih dosad još nikad nije bilo u školi. 
Neki još nisu znali pravo ni hodati, pa su ih veća 
djeca donijela u školu. 

Majke su zamotale ove mališane tako dobro u 
vunene rupce, da su izgledali kao velike lopte. Istom 
kad su ih djeci skinuli s ruku, vidjelo se, da lopte 
dobivaju noge, pa malo zatim ruke, a konačno se 
pokazaše i glavice s razbarušenom kosom i velikim, 
velikim plahim očima. Mališani bijahu đacima dragi 
mali gosti, pred kojima su htjeli pokazati, što mogu 
i što znadu. 

Da bude badnje veće što vjernije prikazano, 
djeca su zastrla prozore, pa je soba bila u tami. 


Velika peć širila je ugodnu toplinu, a kroz otvo* 
re na vratašcima sipala je vatra iz svojih ognjenih 
očiju slabu svjetlost. Jak miris jelovih grančica drh* 
tao je naokolo, šuljao se djeci oko nosića i pjevao 
božičnu pjesmu. 

Djeca se smjestiše u tamnoj sobi i napeto oče* 
kuju, što će dalje biti. Znadu oni, kako se slave Bo* 
žići. Nije to za njih ništa novo, ali opet mala srca 
udaraju tako snažno, rado bi probila grudi. I ovaj 
miris jelovih grančica, kolača, jabuka i svega onoga, 
što ih čeka na stolu, tako je zamamljiv, tako ugodan, 
da bi najradije snažno kliknuli i odmah zapjevali iz 
punih grla: »Narodi nam se Kralj Nebeski!« Ali 
valja se strpjeti. Još nije za to došao čas. 

Uto se vrata otvaraju, a mlazovi jake svjetlosti 
zasljepljuju oči. Eto željkovanog časa! Ulazi doma* 
ćin s božičnom svijećom i naramkom slame. Po* 
zdravlja male ukućane sa »Hvaljen Isus« i čestita 
im sretan Božić. Dječica ga jedva dočekaše i klik* 
nuše gromko i složno: — Uvijek hvaljen! 

Domaćin prospe slamu pod stol. »Prnjari« i mali 
gosti brzo poskočiše i začas se nađoše pod stolom 
u slami, pa se valjaju, smiju se i radosno klikću. 

Domaćica uzima nešto slame i stavlja je u obli* 
ku križa na stolić, što se nalazi uz veliki stol s daro* 
vima. Nekoja djeca pomažu domaćici, pa posiplju 

križ svakovrsnim žitom i prekrivaju stolić čistim 
bijelim stolnjakom. Domaćica stavlja na stol zelenu 
pšenicu, jabuku božićnicu i božićni kolač, osobiti 
ponos djece. 

Božićni kolač urešen je suncem, mjesecom, zvi# 
jezdama, pčelicama, ptičicama i srdašcima, a između 
njih povija se žitno klasje, vinova loza s grozdovima 
i svakovrsno drugo voće. 

Svako je dijete samo izradilo od tijesta po koju 
jabučicu, srdašce, zvjezdicu ili koji drugi ukras za 
božićni kolač. I sada se ponosno šeću dječje oči po 
kolaču, svako traži ono, što su njegovi prstići izradili. 

Kolač je vrlo velik, jer je mnogo djece, a svako 
mora okusiti komadić, kad se vrati s božičnih praz# 
nika opet u školu. 

Dok se jedni vrzu s domaćicom oko stola, drugi 
se skupljaju oko velike jele i kite je kolačićima, ora# 
sima, lančićima od šarena papira, crvenim jabuči# 
čama i slatkišima od meda, što su ih sami pripravili 
i umotali u lijepe izrezane papiriće. Uz to pjevaju 
božične pjesme. Sve se jedna niže na drugu, kao bi# 
serna zrnca u đerdanu. Naučili su ih za dugih zim# 
skih večeri od svojih baka i djedova, koji su ih ne# 
kad u mladosti sami pjevali za badnjih večeri. A 
onda, kad su već umorna grlašca zanijemila i smijeh 
i razgovor na usnama šuštao, započeo je posljednji 


dio božične proslave. Na velikom stolu usred škol# 
ske sobe čekala su dječicu čitava brda darova. Nije 
tu bilo ništa skupocjeno, ništa osobito, nego obične 
stvari, koje su skoro sve donijeli iz svojih domova 
jedni za druge. 

Velika hrpa crvenih, žutih i zelenih jabuka ko# 
čila se dostojanstveno nasred stola, ograđena bez# 
brojem medenih slatkiša, zavijenih u šarene papi# 
riče. Dalje se odvajala brdašca zlatnih naranača, da# 
rovanih školskoj djeci, a između njih ležahu orasi, 
lješnjaci, suhe šljive i vijenci smokava. 

Rubove stola krasile su raznobojne papirne vre# 
ćice, pune kolačića, povezane s oba kraja lijepom 
vrpcom, pa su izgledale kao lepirići, spremni svakog 
časa da polete. 

I uzeše domaćin i domaćica dijeliti svakome dje# 
tetu od svega ponešto. Stol je ostao začas prazan i 
gol, ali su ruke dječje bile vrele od radosti pritisku# 
jući čvrsto darove na grudi. 

Još jednom jače bljesnuše oči, a na rumenim 
dječjim usnama zadršće pjesma i pozdrav Božan# 
skom Djetetu. Još zadnji zvuci pjesme šume zra# 
kom, a djeca se već grle, ljube i rastaju. 

— Zbogom! — klikću usne. — Sretan Božić! — 
žele srca. I odbježaše veseli i sretni svojim 
domovima. 

Snijeg je prestao padati. U školu se povratilo 
nekoliko »četvrtara« sa saonicama. Jela je ostala 
sama usred sobe, lijepa, nakićena i netaknuta. 

Dječaci je pomno prihvatiše i postaviše na 
saonice. 

Bijaše to mučan posao, jer je valjalo dobro pa* 
ziti, da se ne pokida štogod i da jela stigne u pot¬ 
punom sjaju onamo, kamo je djeca namijeniše. 

Košarica, napunjena svim onim, što su djeca 
dobila, stajala je također spremna. 

Djeca su i jelu i darove spremila za baku samo* 
tarku, koja je živjela u trošnoj potleušici nedaleko 
škole. Svi su je zvali baka Luča. 

Davno ,davno, pomrla joj je sva bliža i dalja 
rodbina, a ona ostala sama kao prst na tom Božjem 
svijetu. Ako oboli, njeguju je tuđe ruke, ako štogod 
ustreba, susjedi su joj spremni uvijek pomoći. Selo 
se brine za nju, selo je hrani i odijeva. 

I djeca su odlučila, da obraduju baku za Božić. 

Darovat će joj okićenu jelu i košaricu voća i 
slatkiša. 

Djeca poznaju baku Luču. Kad ih mati pošalje 
u dućan, susjedu ili rodbini, ako put vodi kraj ku* 
ćerka bake Luče, nema djeteta, koje se ne bi svratilo 
baki. 


Ne na dugo! Samo na dva tri časa. — Dobar 
dan, bako! Što radite? Trebate li štogod? — bila su 
obična pitanja, i odmah bi poletjeli dalje. 

Ali za toplih ljetnih večeri, kad djeca posvrša* 
vaju svoje poslove, svraćaju se na dulje baki Luci. 

Baka obično sjedi na klupčici uz kućerak, pod 
krošnjatom jabukom, a djeca posjedaju na tratinu 
oko nje. Onda baka priča. 

A kad na nebeskom svodu zatitraju zvijezde i 
potamne sjene pod jabukom, šapuće baka: — A 
sada, djeco, pođite kući, da vas mrak ne zateče na 
samotnom putu. 

Kad je baka ugledala okićeno božično drvce, u 
mutnom joj oku sinula je velika suza. 

— Je li za mene, djeco? — pitala je baka. — A 
tko mi to šalje? — zadrhtaše staračke usne. 

— Mi, mi — zakliktaše dječaci. — Sva školska 
djeca šalju to baki Luci, pozdravljaju je i žele joj 
sretan Božić! 

A baka se rasplakala kao malo dijete: — Djeco, 
djeco, hvala ... hvala ... — uzdisala je. 

Ta već davno ne bijaše pod njenim krovom 
ovakve jele. Odonda, kad je sahranila posljednje 
unuče. 

I baka je zaboravila tugu, koja ju je godinama 
mučila. Igrala se s djecom, okretala šarene lančiće 
na jeli, kušala kolačiće i svemu se čudila. 

* 

A kad je drugo veče pao na zemlju mrak, sva 
su dječica slavila u svojim domovima drugo badnje 
veče, koje im prirediše roditelji. 

Radosna pjesma dolijetala je od kućice kućici 
i uspavljivala umornu djecu, koja tiho usnuše na 
slami pod stolom. 

14 . 

GNIJEZDO NA TOČKU, JOŠKOVA ŽALOST 
I BONKOVA LOVINA 

Brzo su prošle božične radosti i brzo je okopnio 
snijeg. 

Još brže zazeleniše šume i procvaše livade. 

Proljeće je došlo. Povratiše se laste, popraviše 
stara gnijezda i sagradiše nova. 

Na krovu Mirkove kuće nastaniše se rode. Je# 
dnoga jutra, čim je Mirko ustao, opazi, kako na 
krovu stoje dvije rode i pozorno motre čas krov, 
čas opet dvorište. Vidio je, kako zatim dižu glave 

i gledaju nekud daleko preko njiva i šuma. A onda 
odletješe. 

Mirko je žalosno gledao za njima, misleći, da 
se ne će više vratiti. Ali za malo vremena dođoše 
opet, noseći u kljunovima slame i granja. To je 
značilo, da će se ovdje udomiti i podići svoju kućicu. 

Djed se još nije vratio iz grada, a ukućani bi# 
jahu negdje zabavljeni poslom, pa Mirko nije imao 
kome da javi dolazak novih stanovnika. 

Dječak se nestrpljivo ušetao dvorištem. Ne zna, 
što bi. 

Malo ga je i strah tih velikih bijelo sivkastih 
ptica s čudnim crvenim kljunovima i još čudnijim 
dugačkim nogama. 

E, da ga nije strah, u tri skoka bio bi na vrhu 
ljestava i pružao rodama slamu i granje, da što prije 
saviju gnijezdo. Ali dobro on pamti Joška, koji 
nema tako dugačak kljun, a skoro mu je nagrdio 
nos. 

Mirko je znao, da su i ptice i životinje vrlo ne# 
povjerljive prema ljudima, dok ih dobro ne upo# 
znaju. 

Vani se po dvorištu prosulo proljetno sunce, a 
tople njegove zrake blago razvijaju velike pupove 
na drveću. Skoro neopazice otvaraju se cvjetovi: bi# 
jeli, nježno ružičasti i crveni. Voćke su procvale. 

Zuje pčelice, bruje bumbari, a mravi trčkaraju 
u vječnoj žurbi sad ovamo sad onamo. Mnoštvo 
kukčića izmiljelo iz zemlje i oprezno šuška u travi. 

Mirko je zastao nasred dvorišta. Nešto osluš# 
kuje. Na putu drndaju kola. Djed dolazi. 

Dječak dočekuje djeda radosnim kliktanjem i 
pokazuje mu krov. Rode su podigle glave i rado# 

znalo motre staroga čovjeka. 

Još isto poslije podne našao je djed stari točak 
od kola i stavio ga na mjesto, gdje su rode počele 
graditi svoj dom. Mirko je pljeskao ručicama od 
radosti ,jer su rode bile zadovoljne. Za nekoliko 
dana svršile su gnijezdo. Dotle se proljeće posve 
raspjevalo. Klikće obijesno po šumama, igra se skri# 
vača s mladom travom na livadama, brblja s poto# 
čićem i šapuće nešto cvijeću i ptičicama. A u dvo# 
rištu Mirkova djeda kvocaju ljutite kvočke i broje 
svoje mlade: piliće, guščiće i pačiće. 

Iz staje proviruju zečevi i lijeću laste, na krovu 
klepeću rode, a pod strehom guču golubovi, koje su 
poslala djeca iz mlina. 

* 

Joško se je još jednako sastajao s vranom, koju 
je natjerao glad one zimske večeri u dvorište Mir# 
kova djeda. 

Premda je već proljeće stiglo na prag ljeta, a 
ptice su svuda nalazile obilje hrane, Joško je ipak 
svakoga dana dijelio svoj obrok s vranom. Kad je 
vidio, da mu to ne brani nitko od ukućana, toliko se 
ohrabrio, da je na očigled sviju častio vranu, koja je 
čekala na dvorištu. Često je odlazio s njome na 
duge šetnje i vraćao se kući sve radosniji, sve ve# 
driji. Postao je nekako bolji, taj zlobni i opaki Jo# 
ško. Bilo je dana, kad se vrani nikako nije htjelo 
odilaziti od Joška. 

Mirko je već radosno pomišljao, kako će se 
jednoga dana nepoznata vrana potpuno preseliti 
k njima. 

Kasno navečer, kad su već sve ptice drijemale 
u svojim gnijezdima, znala se ona došuljati do sa# 
moga hodnika, gdje se nalazio udobni Joškov ležaj. 
Ali bi se u zadnji čas trgnula, plašljivo se obazrela 
oko sebe, bacila mrk pogled na Joškovu hromu nogu 
i brzo odletjela. 

Jednoga dana uzalud je Joško čekao svoju zna# 
niču. Obišao je sve poznate staze, kuda je često 
lunjao s njome, ali vrane nije bilo. 

Hrana je ostala na hodniku netaknuta u maloj 
zemljanoj zdjelici, a Joško se opet smrknuo i ozlo# 
voljio. Drugoga dana osjetio je prvi Mican Joškovo 
neraspoloženje. A Garov, videći što se događa na 

dvorištu, povukao se u svoju kućicu, da se ukloni 
nemilom susretu. 

Premda je od maloga Garova postao velik i 
lijep pas, koji se je malo koga bojao, ipak nije nikad 
bio siguran pred Joškom. 

Kad su ukućani sjedjeli u podne kod ručka, za* 
letio se Joško među piliće i u svome jadu udario 
jedno pile kljunom po glavi, da se se je odmah pre* 
vrnulo na zemlju i poginulo. Kvočke zakreštaše, a 
ukućani se sletješe, misleći, da je doletio jastrijeb. 
Ali Joško nije mnogo mario za njih. Nastavljao je 
borbu s jednom kvočkom, da je sve letjelo perje. 

Mirko poleti, da ih rastavi, uvjeren, kad ga 
Joško ugleda, da će se odmah smiriti. Ali jao! Kad 
je Mirko uhvatio kvočku i Joško ostao na bojištu 
sam bez protivnika, obori se na Mirka. Kljucao ga 
je nemilosrdno po bosim nožicama, a kad Mirko 
htjede baciti kvočku, koja se je također počela go* 
ropaditi u njegovim rukama, pograbi ga Joško klju* 
nom za okrajak kaputića. I tko zna, kako bi se to 
svršilo, da u zadnji čas ne priskoči djed i ne ošine 
šibom nevaljalog Joška. 

Drugog jutra još su svi drijemali, kad je Joško 
kucao na vrata i želio, da ga puste napolje. Djed 
ustane, da mu pomogne. Hrana je stajala netaknuta, 
a Joško, mrko pogledavši djeda, šmugne kroz vrata 


i zaputi se prema voćnjaku. Čitavo prije podne nije 
ga više nitko vidio. 

Poslije podne krenuo je Mirko s djedom i ocem 
u šumu, da nasijeku nešto granja. Šumica Mirkova 
djeda pružala se nedaleko kuće. Iza voćnjaka i ogra* 
de vodio je do nje uzak puteljak, kojim je često 
lunjao Joško. Ali danas puteljak bijaše prazan. U 
šumici su cvrkutale ptičice, a mlado lišće drhtalo je 
pod lakim vjetrićem. 



— Joško, Joško! — klikne Mirko iz puna grla, 
da je zaječala čitava šuma, ali se nitko ne ozva. 

— Joško, Joško! — ponovi dječak. 

— Kvar, kvar! — začuje se slab odgovor negdje 
iz sredine šume. Mirko potrči. Nitko ga ne bi više za* 
ustavio. Imao je šta vidjeti. Joško je sjedio kraj 
uginule vrane, koja je pred njim ležala krvavih leđa. 
— Kvar ... — pogledao je Joško dječaka svojim pa* 
kosnim očicama, kao da je htio reći: — Vidiš, to su 

opet uči nili ljudi! — Kad stigoše djed i otac, dosjea 
tiše se, da je to sigurno Joškova znanica, koju je on 
tako revno hranio svakog dana. 

Joško se ne htjede ni maknuti od vrane, a Mirko 
ga je opet žalio i nije ga htio ostaviti u šumi. Vranu 
zakopaše pod jednim deblom, a Joška silom odne# 
soše kući. 

Istom za nekoliko dana počeo je jesti. Tkogod 
ga je vidio, čudio se, kako je za tako kratko vrijeme 
oslabio. Omršavio je, a perje mu se prorijedilo i 
požutjelo. Više nije mario ni za Micana, ni za Ga# 
rova. Prolazio je dvorištem, kao da ih i ne vidi. 

* 

Sva su djeca znala, da Bonko Vodenićev hvata 
ptice. Nije bilo drveta, na koje se on ne bi popeo. 
Što je njemu bilo uspeti se i na najviši jablan, ako 
je znao, da se makar na samom njegovu vrhu krije 
ptičje gnijezdo. Grane su se savijale i pucketale pod 
njim, a ljude, koji bi ga gledali, kako se penje, hva# 
tala bi strava. No nije se još nikada dogodilo, da bi 
Bonko pao s drveta. 

Znao se često u školi raspripovijedati o svojim 
malim pustolovinama, što ih je doživio na drveću. 

Učiteljica mu je uz pomoć čitava razreda jedva 
dokazala, da se ptičja gnijezda ne smiju dirati. Na# 


pokon je svečano obećao pred svima, da više nikad 
ne će pticama uzeti ni jedno jaje, niti dirnuti u koje 
gnijezdo. 

Ali kao što se svako pravo obećanje mora i 
održati, a Bonko je htio biti čovjek od riječi, na# 
dodao je: 

— No ipak... ipak smijem zaviriti u gnijezda, 
da barem vidim, što ptičice rade ... 

A kad mu dopustiše tu nedužnu zabavu, brzo 
se sjeti: 

— A što ćemo s vrapcima? ...Pas vranama ... 
Svi se tuže na njih! 

— Hm, hm — mudrovala su djeca i zaključila, 
da Bonko ipak smije tamaniti vrapce i vrane. 

Doduše, za vrane nije mnogo mario, ali vrapci, 
vrapci... oni brbljavi i lakomi vrapci, zlo su prola# 
žili s Bonkom. 

— A zašto? — pitat će tkogod. To je znalo sva# 
ko dijete u selu, jer Bonka i nisu drugačije zvali, 
nego »Vrapčar«. On je vrlo rado jeo meso, a toga 
nije mogao dobiti svaki dan, kao ni ostala djeca na 
selu. Od nedjelje do nedjelje zaklao bi se koji ko# 
mad živadi, a preko tjedna jelo se, što se u brzini 
stiglo prirediti prije posla. Zato je Bonko zaključio, 
da su i vrapci vrlo tečni, kad se ispeku na masti. 

— Skoro kao pilići — pripovijedao je u školi, 
kad se je konačno otkrilo, zašto se on zanima za 
vrapce. 

Bio je spreman donijeti u svako doba kakav ko* 
madić tečne vrapčije pečenke, da je kušaju. U njega 
bijaše uvijek uhvaćenih vrabaca u pripremi. Držao 
ih je u velikoj krletki i dobro ih hranio žitom, da 
budu što deblji. 

A hvatao ih je na vrlo lak način. Kod kuće je 
našao veliko rešeto i podbočio ga drvcem s jednoga 
kraja, a na drvce je vezao vrlo dugačku vrpcu. Pod 
rešeto bi prosuo žitnog zrnja, a vrapci bi brzo opa* 
žili plijen i sletjeli u čitavu jatu na bogatu gozbu. 

Vrapčijem brbljanju i živkanju ne bijaše kraja, 
kad bi se našli sred toga obilja. Onda bi usred naj* 
ljepšega gošćenja Bonko pritegao vrpcu, drvce se 
srušilo, a naši bi se proždrljivci našli iznenađeni u 
zatvoru pod rešetkom. Plašljivo bi gledali dječaka i 
bijesno cičali, ali uzalud, jer je svakome od njih sud* 
bina bila zapečaćena. 

* 

Jedne nedjelje poslije podne pođu Mirko i 
Vlado s djedom u pohode k Frani. U jednoj koša* 
rici ponesoše prvih slatkih trešanja, a u drugoj, do* 

bro pokrivenoj, sjedila su dva zečića. Na taj način 
htio se Mirko odužiti Frani za Garova. 

Sunce je tako pripeklo, da su djeci po čelu sko* 
čile sitne kapljice znoja, a djed se zaduhao od hoda 
i svaki čas upozoravao djecu, da uspore korake. Pod 
suhim raspucalim puteljcima vrludali su mravi, a 
na jednom zavoju zamalo ne stadoše na mladu bje* 
loušku, koja se je bezbrižno sunčala. Djeca prestra* 
šeno kriknuše, a zmija, vitka i brza, izgubi se začas, 
ostavljajući za sobom tiho šuštanje trave. Djed 
ohrabri dječake, upozorivši ih, da ta vrsta zmija 
nije opasna ,a dječaci odmah požališe, što nisu stigli 
da je bolje pogledaju. 

— I da je uhvatite i odnesete kući — nasmije 
se djed, znajući, da Mirko vrlo voli životinje. 

Zečići su postali u košarici nemirniji, pa djeca 
zaključiše, da su sigurno gladni. 

Upravo su prolazili kraj sočne mlade djeteline, 
pa je natrgaše nekoliko rukoveti, što im ne bi si* 
gurno nitko zamjerio, to manje, što je djetelina pri* 
padala mlinarevima. 

— Ej, djeco, ako vas tkogod uhvati! — nasmije 
im se djed. 

— Sutra ćemo napisati mlinaru pismo, da smo 
nahranili njegovom djetelinom zečiće, pa ćemo ga 
moliti, da nam oprosti — mudrovao je Vlado. 

— Pa hajde, hajde, na vašu odgovornost! za# 
ključi djed i sjedne na povaljeno drvo, što je ležalo 
uz put. Dobro mu je došlo, da se malo odmori. Djeca 
pažljivo razvezaše jedan uzao na marami, kojom 
bijahu pokriveni zečići, i tisnuše im malo djeteline 
u košaricu. Ali eto nenadane nesreće! Drugi se uzao 
na marami razveže sam, a zečići podigoše glave i 

jurnuše u djetelinu. 

Jao, jada, trke, galame i smijeha! 

No srećom bijahu zečići pitomi, pa kad dobro 
protegoše svoje duge noge u djetelini i s djecom se 
naigraše skrivača i lovaca, uhvatiše ih djeca bez 

muke. v 

Kad stigoše k Franinim zaštitnicima, nađoše ih 

na klupčici pred kućom zamišljene i tužne. 

— A gdje je Frano? — bilo je djedu prvo pi# 
tanje iza pozdrava. 

— Otišao je! — skoro jednoglasno odgovore 
starci. 

— Otišao? — ponove djed i djeca. 

— Da li će se vratiti? — nastavi baka. — Mo# 
rali smo ga pustiti, jer se je već odviše tuge sleglo 
oko njegova srca. No otišao je, da obiđe svoje, a 
vratit će se ... — ponovi baka i pozove goste u 
kuću. Kad posjedaše, razmota baka dugačko pismo 
i dade ga djedu. — Evo, gledajte, pisali smo Frani# 


noj majci i odlučili tako, kao što piše ovdje — po# 
kaže starica pismo. — Ona nam je odgovorila i 
radosno pristaje na sve. 

Djed se zadube u pismo. Iz njega je saznao, da 
će s Franom doći i starija mu sestra, da bude na 
pomoć starcima, a Frani opet da bude ljepše, kao 
novom baštiniku svega, što su posjedovali starci. 

— Tako valja — prošapće djed. — Bog će vas 
za to blagosloviti. 

Mirko i Vlado zakliktaše od veselja, kad sa# 
znaše, da će se vratiti Frano. 

— Donijeli smo mu zečeve — sjeti se Mirko. 
— I trešanja — nastavi Vlado. Dječaci otkriše svoje 
košarice, da pokažu, što su donijeli. 

— Spremit ćemo mi to za našega dječaka — 
ponosno obeća baka. 

Dječaci toliko razveseliše starce, da nisu ni 
opazili, kako vrijeme odmiče. Bilo je već krajnje 
doba, da se gosti spreme za povratak, ako su htjeli 
stići još za dana kući. 

* 

Tako su odmicali jedan za drugim radosni i 
bezbrižni dječji dani. Proljeća su i dalje cvjetala, 
ljeta sazrijevala, jeseni nudile bogatstvo svojih pio# 

đova, a zime nanosile smiješnu crven na dječje no* 
siće i uši i rumen na njihove obraze. 

Ali djeca su rasla, i od malih »prnjara« posta* 
doše momčići i djevojčice od oka. 

U školi su naučili: Ne smije biti u vašem ma* 
lom srcu ni jednog kutića, koji bi bio sakriven pred 
vašim velikim prijateljima! 

I srca su se davno otvorila, a plahe duše pro* 
govorile o bezbrojnim željama, o malim žalostima, 
o pogrješkama i stramputicama obijesnoga djetinj* 
stva. 


CRNI OBLACI 


15 . 

IZ ŠUME U BOLNICU 

Od maloga Mirka Crnićeva izrastao je snažan i 
jedar dječak, koji bijaše od velike koristi svima u 
kući. 

Osobito je pazio na svaki korak djeda i bake 
i rado ih zamjenjivao u poslu. Znao bi reći: — Ja 
ću, djede! — ili: — Bježi, bako, ta dosta si se na* 
radila čitav život, sada malo počivaj. Ima te tko za* 
mijeniti. — I radosno su prolazili dani pod čednim 
krovom Crnićeve kuće. Ali jednog dana pričinilo se 
sreći, da je dosta dugo boravila uz ove ljude. Prh* 
nula je poput bijele golubice ispod slamnoga krova 
i nestala negdje u širokom svijetu, a ona druga, 
opaka i crna, i zla, koju ljudi zovu nesreća, vrebala 
je već dugo na malu kućicu Mije Crnića. 

Davno bi ona protjerala ispod ovoga krova 
svoju bijelu sestru sreću, za kojom se tako željno 
šire ljudske ruke. Ali sreća je voljela Mirka, voljela 
je djeda i baku, kao što je voljela i roditelje maloga 

dječaka. Ostala je uz njih, što je dulje mogla, prem* 
da je znala, da će ipak doći dan, kad će se morati 
rastati s njima, da se opet jednom vrati, kad dođe 
njezino vrijeme. 

Jednoga je dana dojurio neki povjetarac, upre* 
gnut u bijel, svilen oblačić, i pozvao sreću. 

Ona je sjela u laka oblačna kola, uhvatila 
uzde od sunčanih zraka, što su potezale ormu ne* 
vidljivih konjića, i otputovala. 

A na crnom oblaku, uz blijesak strijele, tutanj 
groma i huk divljega vjetra, jurnula je mrka avet u 
kućicu dobrih ljudi, da im ogorči dane: bila je to 
nesreća. 

Mirko je polazio četvrti razred, kad se je kod 
njih nastanila nezvana gošća. 

* 

Vrlo rano jednoga proljetnog jutra, dok su još 
drijemali sokovi u drveću, pošao je Mirko s djedom 
i ocem u šumu, gdje je trebalo da podsijeku jednu 
bukvu i iz nje nacijepaju drva za buduću zimu. 

Šuma je spavala čvrstim snom, te nije ni vidjela 
ni čula ljudi, koji su došli, da joj oduzmu jednoga 
druga. I kad stigoše do omašnoga starog stabla, koje 
morade pasti, kvrcne Mirkov otac sjekirom po 
njemu, i prvo iverje zašušti padajući po suhom 


lišću. Začas se začuo i cik pile. Rezak i brz, već 
negdje duboko u samom drvetu. 

U šumu dođoše i dva čovjeka iz Crnićeva su* 
sjedstva, da pomognu, bude li potrebno u najopasni* 
jem času, kad se bude obaralo drvo. Pila je zašu* 
t jela. Podrezano drvo lagano se nagibalo na protivnu 
stranu. Rušilo se s velikom bukom i praskom, i svi 
se skloniše, da ih ne zahvati. 

Debela suha grana, spletena s grančicama su* 
sjednoga stabla, muklo zaškripi, pukne i udari Mir* 
kova oca po glavi. 

Šumom zaječi strašan jauk. Otac se uhvati za 
glavu i sruši se na zemlju obeznanjen. 

— Đuro! — zavapi djed i klekne kraj sina, koji 
je ležao nepomično na suhom lišću. 

— Oče! — klone Mirko uz oca i uhvati ga za 
ruku, koja se nije micala. Šumom zacvili gorak dje* 
čakov plač. Susjedi brzo donesoše u šeširu svježe 
vode s malog izvora, koji je klokotao u blizini. Ali 
ništa nije pomoglo. Otac je ostao miran i bez svi* 
jesti. Iz ranice na glavi tekla je krv. Jedna nada tje* 
šila je djeda i Mirka, što je očevo srce još uvijek 
kucalo jednako i mirno. 

Uzeše nekoliko jačih grana i sastaviše nosila. 
Nastru ih suhim lišćem i oprezno polože na njih 
unesrećenoga, koji nije nikako dolazio k sebi. Djed 


142 


143 


ode naprijed, da pripravi baku i majku na tešku 
nesreću. 

Ništa nije pomoglo. Ni prokušani domaći lije? 
kovi, ni brige i suze, ni tuga ukućana. Otac je jedna? 
ko ležao bez svijesti, makar da mu je srce i dalje 
mirno udaralo i tješilo nesretne ljude. 

Djed doveze iz grada liječnika, koji pregleda 
bolesnika i zamišljeno zaklima glavom. 

— Nije dobro? — progovori djed i prekine 
tešku šutnju. 

— Povrijeđen je mozak — kratko će liječnik, 
zabavljen mislima, kako bi najbolje pomogao ne? 
sretniku. 

Pregleda ga još jednom, prepiše lijek i opet za? 
klima glavom. 

— Najbolje bi bilo, da ga odmah vozite u bol? 
niču. Bit će potrebna operacija — tumačio je liječ? 
nik, koji je već dugo poznavao djeda. 

Mirko se je tiho dovukao u sobu, stisnuo se uz 
vrata i pažljivo slušao. Shvatio je, da ocu mora biti 
zlo, kad liječnik savjetuje, da ga vode u bolnicu. 

* 

Otac je vrlo dugo ostao u bolnici. Djed je često 
odlazio onamo, da pohodi sina ,i raspitivao se kod 
liječnika, kreće li bolest nabolje. 


Jednoga dana, kad mu je bilo već mnogo bolje, 
povede djed i Mirka sa sobom u bolnicu. 

Velika siva bolnička zgrada izgledala je tako 
tužna, da je Mirko sav protrnuo. Usta mu se skupiše 
u grozničavu grču, i on se čvrsto priljubi uz djeda. 
Djed je već kao obično pogađao, što dječak misli. 
Uhvati mu ledenu ruku, misleći, kako da ga odvrati 
od turobnih misli, koje su se ogledale na njegovu 
licu. 

— Gledaj, Mirkica, to ti je ta znamenita kuća, 
u koju ulaze bolesni ljudi, a izlaze zdravi. 

— Samo otac ne će ozdraviti *— tužno će dje? 
čak, izrekavši napokon ono, što je mislio čitavim 
putem. 

— Gledaj ti toga zlogukog proroka! — pokuša 
se djed našaliti i nasmije se nekako na silu. 

Ušli su na glavna bolnička vrata i popeli se stu? 
bama na prvi kat, gdje je otac ležao u velikoj svi? 
jetloj dvorani među mnogo bolesnika. 

Mirko je potpuno klonuo, pa se nasloni na dje? 
dovu ruku. Plaho je promatrao bolesnike, ne bi li 
gdjegod ugledao očevo lice. Napokon na posljed? 
njem krevetu prepozna oca. Ležao je blijed i ne* 
pomičan, zatvorenih očiju. 

— Spava — šapne mu djed u uho. — Došli smo 
u nezgodno vrijeme. 


No otac, kao da je osjetio, da je netko od nje? 
govih blizu, rastvori lagano oči i nasmiješi se blago 
djedu i Mirku. 

— Dođite bliže! — prošapće. A kad sjedose na 
rub blijede željezne postelje, Mirka ostavi tjeskoba, 
pa raspredoše na dugo i široko pričanje o kući i 
ukućanima. Mirko nije zaboravio ni Garova i Joška, 
ni golubove, ni zečiće. Pričao je bez odmora, i učinilo 
mu se, da otac, slušajući ga, postaje zdraviji. 

Liječnik je savjetovao djedu, da ostavi sina još 
neko vrijeme u bolnici, dok potpuno ne ozdravi. 

Na povratku je Mirko odvažno i radosno stu? 
pao uz djeda. Kad se je još posljednji put ogledao 
na veliku sivu kuću, u kojoj je ležao otac na bijelom 
željeznom krevetu, učinila mu se nekako ljepša i 
prijaznija. — Ta otac će ipak ozdraviti! kliktalo 
je nešto radosno u njemu. 

16 . 

VATRA 

Došlo je ljeto. Visoko u čistom zraku lepršaju 
ševe i pjevaju svoju veselu pjesmicu. Iz žita se jav? 
ljaju prepelice, a cvrčci cvrče srebrnim tankim gla? 
sićima. Po uskim poljskim međama izviruju iz rupa 

mišići, plašljivo se šuljaju među klasjem, i čim nešto 
šušne, nestaju u rupama. Bogato klasje šumi i talasa 
se pod valovima toploga ljetnog povjetarca. Zriju 
žita pod žarkim ljetnim suncem i pretvaraju se u 
čisto zlato. Divlji mak prosuo se među žitom, po? 
digao sitnu zelenu glavicu, raširio crvene svilenkaste 
latice i pleše neumorno u svojoj divnoj opravi već 
od ranoga jutra, a modri različak smješka se kao 
vedro dječje oko i čudi se crvenom razmetljivcu. 

Jednoga dana dođoše ljudi na njive. Žito za? 
dršće, a šapat se prospe klasjem. Ljudi radosno za? 
pjevaše, i otpoče žetva. Izviru kapljice znoja s nji? 
hovih čela i lica i padaju po snopovima, koji će nam 
dati svakidašnji kruh. 

U kući Mirkova djeda bila je te godine žalosna 
žetva. Posla mnogo, a malo ruku za rad, jer je Mir? 
kov otac još ležao u bolnici. 

Djed se pognuo od starosti i briga. Teško mu 
je, ali ipak radi i ne govori ništa. Mirko je upeo 
svu snagu, brz je i okretan. Radi neumorno, priča, 
smije se, promatra ispod oka djeda i gleda, hoće li 
se bar malo nasmijati kojoj njegovoj šali. A djed 
opet pogađa dječakove misli i smije se, da ga raz? 
veseli. I tako jedan drugog bodri, a obojici se misli 
svaki čas vraćaju jednom bolesničkom krevetu, da? 
leko od čednoga njihova doma. 

— Što radi sada bolesnik, kako mu je, misli li 
na njih? — nižu se misli u glavi djeda i dječaka. 

Mirkova meka dječačka ruka je otvrdnula, a 
dlanovi su mu puni žuljeva. Sav se nekud promije# 
nio. Omršavio je i postao veći, samo su u opaljenom 
licu ostala ista ona dva velika djetinja smeđa oka. 
I titravi plamečci nisu se ugasili u njima; iz njih iz# 
bijaju zlatne varnice, nadaju se nečemu i vjeruju 
u bolje. 

Za toplih ljetnih večeri, kad dršću zvijezde, 
šuškaju ptičice u gnijezdima i nečujno šušti lišće u 
krošnjama, sjedaju baka i majka, djed i Mirko na 
klupčicu pod orah i odmaraju se. A Mirko, kao ono 
nekad, kad bijaše još malen i bezbrižan dječak, 
naslanja glavu na djedovo rame, i misli se roje. 
Sjeća se one zimske večeri, kad je djed pričao o 
siromasima. Sjeća se svoga radosnog usklika: »Kad 
postanem velik!« 

Oh, kako više puta klikće nešto u njemu za že# 
Ijom, da postane velik. Sve bi bilo onda ljepše i 
bolje pod njegovim slamnim krovom. I otac bi si# 
gurno već davno ozdravio. 

* 

Žito bijaše spremljeno, a ljudi su zadovoljno 
trljali ruke. Već dugo nije bilo tako obilne i dobre 

žetve. I Mirkov djed je bio vrlo zadovoljan. Odah# 
nuo je malo od teških briga i računao, koliko će 
moći prodati. 

AH jedne noći, tamo oko ponoći, zanjiše se 
zvono na maloj seoskoj crkvici i razbije san i tišinu 
sela. 

Zvonilo je na vatru. Ljudi su, umorni od posla, 
spavali kao ubijeni. U Mirkovu susjedstvu raz# 
buktala se velika vatra. Kuća je bila u plamenu. Za# 
pomažu ljudi, plaču djeca, a još tužnije se glasi 
blago i zove, da ga spasu. Ljudi su bez glave. Trljaju 
pospane i umorne oči, ne znajući u prvi čas, čega 
bi se prije primili. Dolaze vatrogasci. 

Netko viče: 

— Spasite samo ljude i blago, sve je drugo i 
onako već propalo! 

Veliko je zlo, što je mnogo kuća pod slamnim 
krovovima. Plameni jezici ližu već uz krov druge 
kuće, a varnice se rasiplju naokolo i prijete čitavu 
selu. Zvono sve jače zvoni, vatrogasci trube. Sjatilo 
se čitavo selo, preplašeno i zbunjeno. Mirkov djed 
strepi. Druga je kuća u plamenu, a varnice već pa# 
daju i po njihovu krovu. 

— Oh, Bože! — jauče Mirko, sklapa ruke svom 
svojom djetinjom dušom. 

Ali vatra ne štedi. Oganj zapucketa jače na 
susjedovoj kući, krov se sruši, a bezbroj varnica i 
novih plamenova razleti se zrakom. U Mirkovu dvO# 
rištu zahvati plamen najprije veliku hrpu slame, što 
je ostala ondje od vršenja žita. 

Gusti dim vije se zrakom u dugim sablasnim 
spodobama. 

— Sve će propasti! — jauče djed, ali ipak bodri 
ljude,- da dalje spašavaju. 

Iz staje izvedoše konje i Šaravu, pustiše sve 
svinje i perad, i sve se to začas užurbano i prestra# 
šeno razleti kud koje. 

Staja gori. Suklja crni dim ispod slamnoga 
krova. Ližu plamenovi, zvono jače zvoni, trublja 
trubi i ljudi nariču. 

A iz staje se javlja sitan prestrašen glas maloga 
teleta, koje zaboraviše u žurbi. Ostalo je u staji 
za vratima, i sada prestrašeno zove, da ga spasu. 
Ljudi protrnuše. Telence se javlja sve bolnije, a ni# 
koga nema, tko bi se usudio jurnuti u plamen, da 
ga spase. 

— Bunco — klikne Mirko, — mali moj dragi 
Bunco! 

Dječak se zaleti u staju. Svaki čas je prijetila 
opasnost, da se sruši krov i zatrpa dječaka. 

— Mir kiča, Mir kiča, vrati se! — poleti za njim 
djed. — Zar nema već dosta nesreća, nego treba da 
i ti stradaš! — jaukao djed. 

No dječaka više nisu vidjeli. Nestao je u staji. 
Ljudi se guraju oko staje. Užurbani, izobličenih lica 
gledaju unutra, ali od dima ne vide ništa. 

— Mirko, dječače dragi! — jauče djed, plaču 
baka i majka. 

— Mirko, vrati se! — zovu ljudi, ali odgovora 
nema. Onda djed pribere posljednju snagu, prekriži 
se, zovne Boga u pomoć i poleti u staju. 

Kao divlji vjetar zahuji u taj čas nešto na krovu 
i plamen pomiješan s dimom i slamom jurne u zrak. 
Pred djeda se sruši velika greda i zakrči mu put. 
Starac stane. Zamaglilo mu se pred očima. Skupi još 
posljednju snagu i očajno krikne: 

— Mirko, gdje si? 

Djeda izvukoše iz staje klonula i bez svijesti, 
a za njim se pokaže Mirko, opaljen od dima i vatre. 
Jednom rukom je zaklonio oči, da ih zaštiti od gusta 
dima, a drugom vuče na užetu malo crveno telence. 

— Hajde, Bunco, na mali, hajde, hajde! — tepa 
teletu, koje se trga sa užeta i ne će naprijed. 

Ljudima stade dah, kad ugledaše maloga junaka. 
Djed dolazi k svijesti, sretno se smiješi i toplo stišće 
Mirkove ruke. 

— Hvala Bogu, Mir kiča! — šapće radostan, što 
opet vidi svoga dječaka. 

17 . 

BEZ KROVA 

Drugoga jutra pridiglo se sunce već visoko na 
nebu, kad se je Mirko probudio na susjedovu sje# 
niku. Protrljavši sanene oči zaokružio je pogledom 
oko sebe, no nije se nikako mogao sjetiti, kako je 
došao ovamo. Kad je htio ustati, osjetio je bol u 
nogama. Onda mu istom padne na pamet, što se 
je dogodilo noćas. Noge, ruke i lice njegovo bili su 
na mnogim mjestima osuti crvenkastim opeklinama, 
a kosa i odijelo, uprljani čađom, zaudarali su po 
dimu. Ostao je nepomično na istome mjestu, žaro* 
nivši u crne misli. U glavi mu se stadoše redati do# 
gađaji ove noći. Postade mu jasno, da su ostali bez 
krova nad glavom. 

— No, gdje je djed, gdje su majka i baka? — 
trgne se iznenada. — Da im se nije dogodila kakva 
nesreća? Kako je on uopće došao ovamo? — To su 

bila pitanja, koja ga stadoše mučiti. Posljednje je 
bilo, čega se je sjećao, zagrljaj djedov i topli cjelov 
majčin i bakin, kad ga vidješe živa i zdrava, kako 
se vraća iz zapaljene staje s Buncom. A onda? Što 
se je događalo poslije, Mirko više nije znao. Uto 
snop zlatnih sunčanih zraka prokrči sebi put kroz 
sitne pukotine na krovu sjenika i prospe se po dje# 
čaku. U velikim njegovim očima zablistaše suze. 
Suza za suzom ronila se niz izmučeno lice. Onda 
ga nešto stegne u grlu, i on proplače glasno i bolno, 
a turoban mu plač odjekne još bolnije napola pra# 
znim sjenikom. Plakao je tako glasno, da nije ni 
čuo, kako su zaškripile vratnice na vratima sjenika, 
i kako nečiji koraci zašuškaše u mekom sijenu. Ne# 
tko se penjao širokim ljestvama k njemu. Istom kad 
se je pomolila iz sijena dobra djedova glava, Mirko 
se trgne i prestane plakati. 

— Zar to moj junak plače? — nasmije se djed 
i dovuče se lagano k njemu. — Briši suze, Mirkica! 
— ozbiljno će djed, sjedavši uz njega i gladeći mu 
opržene ruke. 

— Gdje su majka i baka? — jedva čujno upita 
Mirko. 

— Eno ti ih tamo na dvorištu, dogovaraju se 
sa susjedima, kako će i što će. Nismo sami nastra# 
dali, pa kako će drugi, tako ćemo i mi. 

Dječak pogleda zadivljeno djeda. Nasmiješi se 
posve utjesen i poljubi dobroga starca u ruku. 

— Je li, da je već dobro ovdje? — stavi djed 
ruku na dječakova prsa, gdje je nemirno i plašljivo 
udaralo srce. Onda ga uhvati objeručke za glavu i 
poljubi mu čelo, a jedna suza, koje Mirko nije ni 
opazio, kradom padne iz djedova oka u plavu dje* 
čakovu kosu. — Moj hrabri, mladi prijatelju! — pro* 
šapće djed i privine ga uza se, kao da ga hoće obra* 
niti od zla, koje odnekud vreba na njega. 

Mirko je našao neizmjernu odvažnost u dje* 
dovu zagrljaju. Ta djed ga više ne smatra djetetom, 
ne zove ga više kao nekada svojim malim prijate* 
ljem. Ponosno je stao ponavljati u sebi djedove 
riječi: »Moj hrabri, mladi prijatelju!« 

* 

Kad siđoše sa sjenika u dvorište, nađoše ondje 
mnogo sakupljenih ljudi, koji su razgovarali o no* 
ćašnjoj nesreći. Mir kove oči kružile su uplašeno po 
njima i tražile majku i baku. I kad se je uvjerio, 
da su doista žive i zdrave, pođe im lagano u susret, 
upirući se o djedovu ruku, da u nogama ublaži bol 
od opeklina. Sad je istom vidio, da je nesreća mnogo 
veća, no što mu se je pričinila u prvi čas, kad ju 
je jutros još jednom proživljavao u mislima. 


Osim njihove kuće izgorjelo je još nekoliko 
kuća, a onima dalje, kako je vatra jenjavala, iz* 
gorješe samo slamni krovovi. A sjenik, na kojemu 
je noćas prospavao, bio je mnogo dalje od njegove 
kuće, nego što je i mislio. Mirko zaželi vidjeti, što 
je ostalo od njihove kuće, pa se otputi s djedom, 
bakom i majkom na garište. Usput sazna, kako je 
dospio na sjenik, na kojemu se je u jutro probudio 
tako tužan i osamljen. Kad je izašao s Buncom iz 
staje, bio se onesvijestio od pretrpljenih napora, te 
su ga morali odnijeti u jednu udaljeniju kuću u su* 
sjedstvu, za koju su držali, da ne će postati plije* 
nom vatre. Prenuvši se kasnije iz nesvijesti zapao 
je u dubok san, i tako su ga prenijeli na sjenik, jer 
je u kući već bilo smješteno nekoliko manje djece 
iz one kuće, koja je prva izgorjela. Na sjeniku je 
spavao tako čvrsto, da nije ni čuo, kad su ga do* 
lazili naizmjence prigledavati majka, baka i djed. 

Na garištu obliše Mirka suze. Pokušavao ih je 
zatomiti, da barem majka i baka ne opaze njegovu 
tugu. Okrenuvši se od njih promatrao je, kako po* 
crnjeli zidovi i nagorjele grede žalosno strše u vis. 
Ništa nije ostalo od doma, u kojemu se je rodio i 
proveo najljepše dane bezbrižnog djetinjstva. 

— Kuda će sada i što će biti od njih? — pitao 
se već bezbroj puta, ali uzalud. Bojao se postaviti 

takovo pitanje nekome od svojih, jer je u njihovim 
očima čitao isto ono, što je tako bolno zadesilo nje? 
govo malo srce. 

A istom kad se je sjetio oca i njegova skorog 
povratka iz bolnice, kojemu su se još jučer toliko 
radovali, zamagli mu se pred očima. 

— Gdje ćemo smjestiti oca? — upita, ne mo? 
gavši svladati tugu. 

A dobri djed, uvijek spreman da tješi, bezbrižno 
se nasmiješi: 

— Ta nisu valjda izgorjele sve kuće u čitavu 
selu! Negdje ćemo se stisnuti, dok ne mognemo po? 
dići novu kuću. 

Iza jednoga zida pokaže se Joško. — Kvar, kvar! 
— pokušavao je slabim i muklim glasom obratiti na 
sebe pažnju. Stajao je na jednoj nozi i tvrdoglavo 
upozoravao na sebe. Mirko se dosjeti, da je i on 
morao noćas nastradati, pa mu pođe ususret. 1 
doista. 

Siromašni Joško ostao je bez repa i krila. Ostaci 
rijetkoga nagorjelog perja žalosno su stršili s mrša? 
vog mu tijela. Noćašnja nesreća dotukla je do kraja 
onoga nekadašnjeg pakosnog Joška. Mirko ga uze 
na ruke i stade mu tepati, a Joško je pokorno spustio 
glavu i disao teško i čudno. 


Začas se odnekud stvorilo kraj Mirka nekoliko 
zečića, pa golubova, a ni stari Mican i Garov ne 
zaostaše. Gotovo je svaki od njih nosio na sebi zna? 
kove noćašnje nesreće i svaki je nastojao, kako bi 
Mirku pokazao, gdje ga boli. Garov je pokazivao 

natečenu krvavu šapicu, Micanu i zečićima stradaše 
repovi, a golubovi su bili crni od dima. 

— Sve će to proći! — tješio ih je Mirko i gla* 
dio čas jednoga, čas drugoga, da budu svi zadovoljni. 
Nekadašnje ratoborno Mirkovo društvo smirilo se 
i sprijateljilo, a stari svadljivac Joško kao da je htio 
prednjačiti: odnekud je smogao za sve tako blag 
i miran pogled, kakvim nije još nikoga dotad usrećio. 

Tko zna, o čemu je razmišljao u svojoj crnoj 
glavici? Ili se toliko prestrašio nesreće, koju je no* 
ćas doživio, pa je htio naći sigurnog zaštitnika, ili 
je osjećao, da će naskoro uginuti, pa se je htio po* 
miriti sa svim neprijateljima. 

Tko bi to pogodio? 

18 . 

RASTANAK 

Teške brige padoše na glave siromašnih po* 
gorjelaca. Neki ostadoše u selu kod dobrih ljudi, 
neki opet pođoše rodbini u susjedna sela, a oni, koji 
nisu imali nikoga, pođoše u svijet. 

Nakraj sela stajala je trošna kolibica od ple* 
tera, omazana blatom i pokrivena starom napol tru* 
lom slamom. Bila je vlasništvo nekoga bogatog se* 

ljaka, a kako nije nitko u njoj stanovao, seljak je 
unajmi Mirkovu djedu, uz malu odštetu. Čitava je 
kolibica imala dvije prostorije. U jednu djed stisne 
svoje domare, a u drugu smjestiše Šaravu s Buncom, 
konje, perad, svinje i zečiće. 

Djed i Mirko popravljali su čitave dane nešto 
na kolibici, kako bi je učinili što udobnijom za sta* 
novanje. Ta za nekoliko dana vratit će se otac iz 
bolnice, a on još i ne sluti, kakva ih je nesreća sna* 
šla. Doduše, djed se svraća svako jutro k njemu, kad 
vozi mlijeko u grad, i pripravlja ga polagano na ža* 
losnu istinu. Djeda muče opet teške brige, ali nastoji 
da ih sakrije pred domarima. Topli ljetni dani pro* 
jurit će brzo, a iza njih će nahrupiti odnekud sive 
maglene aveti, ledeni vjetrovi s kišama i snijegom. 
No uzalud je djedu skrivati brige. Njegov mladi 
prijatelj vidi sve. Vidi, kako duboke brazde na dje* 
dovu čelu postaju još dublje. Vidi, kako mu se usne 
sile na smijeh, a najradije bi zaplakao. 

I jednoga dana, kad je već kolibica bila posve 
uređena, odveze se djed s Mirkom po oca. Još prije 
nekoliko dana, nakon dugoga oklijevanja, djed je 
ispričao ocu čitavu nesreću, pa se više nisu trebali 
bojati, da će se očevo zdravlje narušiti, kad sazna, 
što ih je stiglo. Kad je na povratku majka istrčala, 

da im otvori kapiju, Mirku se učini, da se ništa nije 
promijenilo. 

— Vau, vau, vau! — dočekao ih je veselo Garov. 

— Kvar, kvar! — uzvrpoljio se Joško već pri# 
lično oporavljen od pretrpljenoga straha. Jedino 
dobro od požara bilo je valjda, što se Joškova zla 
narav zauvijek promijenila. Eto i Micana. Skočio 
je s krova i postavio se upravo pred Joška. A ovaj 
ni da bi trenuo okom. Golubovi sletješe na kola, 
guču ondje i umiljavaju se došljacima. 

— Ma sve je, kao ono nekada u njihovu dvo# 
rištu — pomisli Mirko i radosno zaklikće, uhvativši 
jednu bijelu golubicu, koja mu se je spustila na 
rame. Ali ne potraje dugo njegova radost. Kad stu# 
piše na prag kolibice, dočeka ih praznina i pustoš. 
Nešto nalik na krevet, zbijeno od nekoliko dasaka, 
stisnulo se u kutu izbice. Malo dalje stajao je stol, 
do njega klupa, također od starih dasaka, s nogama 
zabijenim u zemlju. U drugom kutu kočilo se po# 
crnjelo staro ognjište, a pokraj njega na zemlji 
pušio se pun lonac čorbe, koju je baka pripravila za 
okrepu putnicima. 

To bijaše sav namještaj. 

Nestalo je svih onih stvari i bezbrojnih stvar# 
čiča, što su vezale Mirka s prvim bezbrižnim djetinj# 
stvom. Vatra ih je progutala zauvijek. 

Otac uđe s djedom u izbicu, pa sjedoše na klupu, 
da se odmore. Baka i majka vrtjele se oko njih, nu# 
deći ih jelom i zapitkujući čas ovo čas ono. 

Mirko je stajao na pragu i nijemo ih promatrao. 

* 

Već dulje vremena kopkala je Mirku po glavi 
jedna teška misao, no on se nije usudio do danas 
je izreći: 

— Zar je on kod kuće potreban? — pitao se je 
već bezbroj puta. — Zar je potrebno, da se onaj 
komadić kruha, koji je bivao kod obroka svakim 
danom sve manji, još više umanji radi njega? A što 
će biti onoga dana, kad kruha više ne bude u kući? 
Zar on smije dopustiti, da taj dan dođe što prije? 
Ne, ne — bunilo se nešto u osjetljivoj njegovoj duši. 
On je mlad, zdrav i jak, pa će se naći negdje posla 
i za njega. Radit će, pa makar za koricu suha kruha. 

.su 

Mirka više nije ostavljala ta misao. Po danu ga 
je salijetala na sve moguće načine, da je povjeri 
djedu, a po noći mu nije dala, da usne. Sate i sate 
proležao bi širom otvorenih očiju na tvrdom ležaju 
i buljio u mrak. 

— Sutra, odmah sutra, čim ustanem — kliktalo 
je nešto u njemu, — povjerit ću sve djedu. 

A ujutro, kad bi ustao, nije se usudio i opet 
ništa reći. 

Ali jednoga dana, kad se je djed povratio iz 
grada, a otac zaostao negdje u dvorištu, saopći djed 
baki i majci, da su mu iz bolnice poslali račun za 
očevo liječenje. I tako će odsada kroz nekoliko mje* 
seci gotovo čitava djedova mljekarska zarada odla* 
ziti za bolnicu. Mirko problijedi i uhvati djeda za 
ruku. Osjećao je, da je njegov čas došao. 

— Djede — stisne mu čvršće ruku i zagleda 
mu se duboko u oči, — ja se već dulje vremena odlu* 
čujem, da ti nešto kažem ... da ti predložim ... 

— A što bi to bilo, Mirkica? — zaprepasti se 
djed od pogleda, kojim ga je dječak pogledao, i od 
načina, kojim je govorio. 

— Djede, ja više ne odustajem od toga, to mora 
biti... jesi li me čuo, jesi li razumio? — Dječakove 
oči zablistaše od vrelih suza, a glas mu zadršće kao 
u groznici. 

— No onda govori, Mirkica... Ja ništa ne ra* 
žurnijem od svega toga — privine ga djed blago k 
sebi, kao ono nekada, kad je Mirko bio još mali, 
posve mali dječačić. 

I Mirko, naslonjen na djedovo rame, tumačio je 
toplim umolnim glasom: — Vidiš, djede... mi smo 


veliki siromasi,... ostadosmo bez ljetine, bez kruha 
svakidanjeg... sve je uništeno, sve propalo. Kod 
kuće vam nisam potreban, ta nemate ni sami što ra* 
diti, pa zašto da onda jedem kruh, koji ćete teškom 
mukom i za sebe nabavljati. Svijet je velik, i mislim, 
da bih već negdje našao toliko posla, da zaradim 
barem hranu. 

— Mirkica! — zadršće djed. — Što ti je, dijete 
moje? Ta kuda bi ti od nas? 

Ali Mirko se ne dade smesti. Spominjao je dje* 
du manju djecu njihovih susjeda, koja se moradoše 
skloniti kud koje do drugoga ljeta, dok zemlja ne 
nadari ljude novom ljetinom. 

★ 

Djed je napokon popustio Mirkovim molbama. 
Trebalo je još samo povjeriti čitavu stvar ocu i baki. 
Toga se je posla naravno morao primiti i opet djed. 
Nakon dugog dokazivanja popustiše domari s te* 
škim srcem i očima punim suza. 

— Pa u ime Božje, neka onda ide — plakale su 
baka i majka, a otac ga poljubio u čelo šapćući: — 
Bog te pratio, sinko moj! 

Djed je našao Mirku mjesto u jednom vrlo uda* 
ljenom selu, kod nekoga bogatog čovjeka. Odlučio 

je, da ga otprati onamo, da vidi, kako će se njegov 
dragi dječak smjestiti u novom domu. 

Došao je dan rastanka. Mirko se čitavo jutro 
opraštao sa svima dragim stvorovima iz maloga svog 
doma, koji su dosad bili čitav njegov svijet. 

— Zbogom — šaptao je golubicama i zečićima, 
a starom Jošku, Micanu i Garovu savjetovao je, da 
se i dalje lijepo slažu, da bude s njima zadovoljan, 
kad se vrati. Onda dođu na red Bunco, Šarava, konji, 
pa kokice i pijetao. Za svakoga je našao po koju 
dobru riječ. 

Sva je ta nijema Mirkova družba shvatila, da se 
događa nešto neobično, pa nagrne prema vratima, 
da svi gledaju, kuda će to njihov mladi gospodar. 
Baki, majci i ocu bijahu oči prepune suza. Još po* 
sljednji put zagrliše svoga dječaka i ispratiše ga na 
put s najboljim željama i Božjim blagoslovom. 

Na posljednjem zavoju vijugavoga puteljka, 
koji je vodio iz njihova sela u grad, okrene se Mirko 
još jednom i mahne rukom onima, koji su još uvijek 
nepomično stajali na vratima i gledali za njim. 


DALEKO OD ZAVIČAJA 


19 . 

PUT 

Djed i Mirko stigoše dosta rano u grad. Neko 
su vrijeme lutali gradskim ulicama, da prikrate vri* 
jeme, a onda pođoše na kolodvor. Mirko stade djeda 
pitati sad za ovo, sad za ono, jer se još nikada nije 
vozio željeznicom. Promatrao je, kako dolaze i od* 
laže ljudi, noseći različitu prtljagu, a kad ih se je već 
mnogo sakupilo, te se činilo, da će vlak naskoro doći, 
otvori se prozorčić na željezničkoj blagajni. Putnici 
se užurbaše i počeše se gurati prema prozorčiću, na 
kojemu su se izdavale putničke karte. 

— Mirkica — upozori ga djed, — ja moram ta* 
kođer po karte, a ti ćeš me lijepo ovdje pričekati. — 
Opomene ga, da pripazi na mali zavežljaj, u kojemu 
je bilo nešto Mirkova rublja i komad sira i kuku* 
ružnoga kruha, što im ga je baka priredila za put. 

Začas se djed izgubi u gužvi i Mirkove su oči 
dugo lutale po ljudima, dok ga opet ne opaziše, ali 
već kod željezničke blagajne, kako prevrće novčarku 

i broji novac. Dječaku postade veoma čudno među 
toliko stranih ljudi. Netko ga gurne s desne strane, 
i još se nije stigao pravo ni maknuti, već ga uhvatiše 
nečije ruke za ramena i čovjek ga opomenu: — 
Ukloni se, mali, da mogu prenijeti svoju prtljagu. — 
I tako se je svaki čas morao micati sad lijevo, sad 
desno, da je napokon sav smeten jedva čekao dje# 
dov povratak. 

— Kako će to biti u svijetu i što me tamo čeka? 
— počeše se sa zebnjom rojiti pitanja po njegovoj 
glavi. 

— Ali, gle, ima tu i djece — opazi, kad je pozor# 
nije stao motriti. I doista! Nedaleko njega, kraj ve# 
like košare i nekoliko bijelih zavežljaja stajala je 
djevojčica njegovih godina i držala u naručju ma# 
loga bracu, veoma zločesto dijete, koje je glasno pla# 
kalo i koprcalo se u njenim rukama poput ribice u 
vodi. Djevojčica se najprije ljutila, a kad to nije po# 
moglo, počela mu je obećavati čitava brda slatkiša. 
Htijući mu dokazati, da će ih doista i dobiti, bude li 
miran, stane prevrtati džepove i nakon mučnoga tra# 
ženja izvadi veliki crveni slatkiš i pokaže mu ga. 
Mali nevaljalac prestade odmah plakati i poče ruči# 
čama vitlati po zraku, ne bi li ga oteo seki, koja opet 
nije bila voljna, da se tako lako rastane sa slatkišem. 
Htjela je najprije, da joj braco obeća, da će biti 

dobar. Kad joj je napokon obećao, klimajući glavom, 
djevojčica mu pokloni obećani dar, kojega začas ne# 
stade u njegovim ustima. 

Dječačić je doista održao riječ. Brišući posljed# 
nje suze glasno je mljaskao ustašcima i sladio se. Pri 
tom je lukavo ispod oka promatrao seku i negdje u 
sebi mislio, kako će opet zaplakati odmah, čim ovo 
pojede, a seka neka se pobrine, da negdje u džepu 
štogod pronađe. 

Mirko se zabavljao tim prizorom. Postade mu 
nekako lakše, pa nije ni opazio, kad mu se djed pri# 
bližio. 

— No, Mirkica, kako se osjećaš? — upita ga 
djed, pokazujući mu vozne karte. Mirko se trgne, 
nasmiješi mu se i stane pripovijedati o malome dje# 
čaku. 

— Eto vidiš, da u svijetu nije tako strašno, 
kako ti se u prvi čas čini — nastavi djed, pogađajući 
tjeskobne misli, koje su se maločas vrzle dječako# 
vom glavom. 

Mirko htjede nešto odgovoriti, ali se izdaleka 
začuje oštar pisak lokomotive. Vlak je ulazio u sta# 
niču. Vratar otvori vrata čekaonice, i ljudi pojuriše 
napolje. Mirko stisne grčevito djedovu ruku i pođe 
za njim. No u posljednji se čas zaustavi i okrene se 
prema djevojčici, koja je držala dječaka. 

— A što će biti od ovih? — upita zabrinuto 
djeda. — Ta zakasnit će. Tko će im pomoći preni? 
jeti tu silnu prtljagu u vlak? — i poče vući djeda 
prema njima. 

— Oni sigurno nekoga čekaju, a možda i ne idu 
ovim vlakom — pokuša djed umiriti svoga dječaka, 
ali uzalud. Mirko se umirio istom onda, kad je djed 
upitao djevojčicu, kamo putuje, te mu je ona odgo? 
vorila, da čeka majku, koja je otišla u grad nešto 
kupiti, i da ne idu ovim vlakom. 

* 

U vagonu trećega razreda djed je sretno prona? 
šao dva mjesta za sebe i za Mirka, i to upravo kraj 
prozora. Kako je bio lijep, još uvijek dosta topao 
dan rane jeseni, djed otvori prozor, da Mirku bude 
ugodnije promatrati okolinu, kad vlak pođe. Mir* 
kovo srce stade jače udarati, a ruke mu zadrhtaše 
od uzbuđenja. Ta kamo to on ide? Kamo ga to djed 
zapravo vodi? Zar ne bi još mogao skočiti iz tih 
kola zajedno s djedom i pojuriti s kolodvora grad* 
skini ulicama prema onoj dragoj dobro poznatoj vi? 
jugavoj stazici, što vodi u njihovo selo. — No ne, 
ne, to ne smije biti — protivio se neki glas u njemu. 
On ne smije otimati zalogaje hljeba baki, majci, ocu 
i ovome dobrom dragom starcu, što sjedi uz njega. 


Zato je nastojao, kako bi sakrio pred djedom 
svoje uzbuđenje i crne misli, koje su ga salijetale. 

— Oh, da djed zna, što muči njegova dječaka, 
sigurno bi se jako rastužio, pa bi možda u posljednji 
čas i odustao od puta. Kako bi to bilo lijepo! Samo 
kad bi to smjelo biti — mislio je dječak. — Ali ne, 
ne, ne ću uopće više misliti na to — mudrovao je 
dalje. Djed se upustio u razgovor sa susjedom i pri* 
činjao se, kao da ne mari za Mirka, jer su djedovom 
glavom krstarile iste misli, koje su mučile unuka. 
Sva sreća, što je vlak krenuo. Da su se makar u po? 
sljednji čas sukobili pogledi djeda i unuka, ne bi 
odoljeli, nego bi se uhvatili za ruke kao dvoje djece 
i pobjegli još u posljednji čas. No sada bijaše pre? 
kasno. Lokomotiva je drhtala i ostavljala za sobom 
velike sivo crne oblake dima, a kotači su klizili po 
tračnicama i žalostivo piskutali. Djed se je okrenuo 
Mirku, da zajedno promatraju okolinu i upozoravao 
ga svaki čas na nešto. Vlak je jurio i ostavljao za 
sobom šume, koje se počeše šarati bezbrojem jesen? 
skih boja, livade, po kojima su se veselo utrkivala 
djeca među govedima, i mala seoca s razasutim bi? 
jelim kućicama, koje bijahu veoma slične njegovu 
dragom seocu. 

Već prođoše nekoliko stanica, i svaki put se je 
vlak zaustavio. Ljudi su izlazili i ulazili, smijali se, 


pozdravljali i razgovarali. Neki bijahu veseli, neki 
opet tužni, a jedna se baka stisnula kraj Mirka i oti# 
rala rupcem suze. Bilo je tu ljudi svih vrsta, širo# 
maha sa zakrpljenim odijelima i bijedom na licu, i 
sretnijih, kojima su odijela bila čitava i lijepa a koji 
su sigurno bili, ako ne bogati, a ono barem imućni. 
Mirko ih je zadivljeno promatrao i čudio se: — Kako 
je svijet velik i kako je to sve drugačije, nego u nji# 
hovu selu! 

Dok je tako gledao nepoznate ljude oko sebe, 
pomalo je nestajalo i crnih misli iz njegove glave. 
Počeo se je radovati nepoznatom životu i ljudima, 
kojima ide ususret. 

* 

Već su se vozili nekoliko sati, kad vlak stane na 
jednoj ovećoj stanici. Mirko se već priučio na mno# 
go ljudi i na žurbu po stanicama. No ovdje bijaše 
ipak malo drugačije, jer je u mjestu bio toga dana 
sajam. A kako je bilo već kasno poslije podne, ljudi 
su se vraćali kućama. Među mnoštvom ugleda Mir# 
ko dječaka svojih godina. Imao je veliku grbu na 
leđima, a ispaćeno mu lice izgledalo je mnogo starije. 
Pred sobom je nosio kutiju, a na ramenu veliku 
crveno#zelenu pticu, koja je neumorno kreštala, dok 
se je dječak smijao i nešto vikao. 

Mirko upozori djeda na dječaka, a on mu rastu# 
mači, da se ptica zove papiga. Ona se može naučiti 
govoriti, pa tako pomaže grbavcu zasluživati svag# 
danji kruh. Sada je Mirko vruće zaželio, da bi dječak 
s papigom došao u njihova kola, da ga bolje vidi i 
upozna. 

Radosno odahne, kad opazi, da se je doista upu# 
tio upravo k njima. Ljudi mu odmah načiniše mje# 
sta, dobacujući mu po koju prijaznu riječ i pogled 
pun samilosti. No grbavi dječak nije primijetio ništa. 
Veselo pozdravi, a za njim se ozove kreštavim gla# 
som papiga: — Dobar dan, dobar dan, dragi moji! — 
Mirko je zadivljen gledao pticu i dječaka. Ta tako 
nešto nije još nikada vidio. 

Vlak je opet krenuo, i putnici su zauzeli svoja 
mjesta. 

Mirko nije više stigao promatrati okolinu, jer 
je svu pažnju obratio grbavcu i papigi, koja je za# 
bavljala putnike u njihovim kolima. A kad je širo# 
mašni grbavac počeo pripovijedati o sebi, zanijemio 
je veseli smijeh na usnama putnika. U kolima je na# 
stala potpuna tišina. 

Dječak se je rodio grbav, a roditelji su mu po# 
mrli, dok bijaše još posve malen. Othranio ga je 
djed, koji mu je darovao papigu, da ga dalje hrani 
svojim umijećem, kad je on zauvijek zaklopio umor# 

ne oči. I od toga doba putuje s papigom od mjesta 
do mjesta. 

Dječak završi svoje pripovijedanje i pogladi pa# 
pigu, koja se odmah oglasi: — Hvala, hvala, mladi 
gospodaru. 

Vlak se opet zaustavi. Izvana se začuje konduk# 
terov glas: — Borovac, pet minuta! 

— Mirkica, brzo, brzo, na mjestu smo — trgne 
se djed. 

— Dobro jutro, dobro jutro, dragi moji! — za# 
krešti papiga. 

Prolazeći pokraj grbavca Mirko ga pogladi po 
licu i zaželi mu sretan put, a papigi se nasmiješi, pa 
brzo potrči za djedom, koji je već silazio s vlaka. 

20 . 

BIJEG 

Po širokom blatnom dvorištu svoga gospodara 
gacao je Mirko bosonog i naganjao se s nekoliko 
brbljavih gusaka. Spuštala se večer, pa ih je valjalo 
prebrojiti, a potom natjerati u gusinjak. Kad ih ne# 
tko ne bi podsjetio, da je vrijeme spavanju, sigurno 
bi te brbljavice dočekale i ponoć pod vedrim nebom. 
Ne mare one, što se gospodar zagrozio Mirku bati# 
nom, ne bude li posao gotov na vrijeme. 


— I to baš kao da prkose — misli Mirko i pla# 
šljivo se obazire dvorištem, bojeći se, da iz kojega 
kuta ne gleda namrgođeno gospodarevo lice. — Sijed, 
sijed, sijed! — viče guskama i širi ruke, ali one kao 
da su podivljale. Čim stupe na prag gusinjaka, zagaču 
prestrašeno i razlete se na sve strane. — Da ih nešto 
ne plaši? — pomisli dječak i uđe unutra, da razgleda, 
čega se straše. Još se nije pravo ni snašao u mračnom 
prostoru, kad li osjeti, kako mu netko salijeva na 
lice raskvašeno blato. — Jao! — zadršće Mirko i 
uhvati se za glavu. U očima ga stade nešto žestoko 
peći, i on potrči zatvorenih očiju prema bunaru. Da 
nesreća bude potpuna, gospodar je upravo ulazio u 
dvorište i sudario se s Mirkom, ne opazivši ga u prvi 
čas. Dječak pade u blato, a gospodar saspe na njega 
čitavu kišu psovaka... — Ti, nesrećo jedna vijo# 
glava... ti... nosi mi se ispred očiju ... već si se 
posve uzobijestio... no čekaj... selit ćeš ti odavle...« 

Mirko se pokuša braniti i htjede mu rastumačiti, 
što se dogodilo, ali uzalud. — Sad ćeš mi još lagati, 
skitnico prosjačka... — nastavi gospodar psovati, 
uvjeren, da se je Mirko zaprljao blatom po licu, kad 
je pao. 

Dječak zašuti, uvidjevši, da je uzaludna svaka 
riječ. Pođe bunaru, ispere lice i primi se opet posla. 

U očima su mu blistale suze, u grlu ga je nešto gušilo. 
Najradije bi zaplakao, kad bi samo smio. 

A dvorištem se dotle orio obijestan smijeh go* 
spodareva sina Miše, koji je tobože malom dječjom 
strjelicom nišanio na vrapce, što su skakutali dvo* 
rištem tražeći koje preostalo zrno. 

Mirko je znao, da je Mišo bio ono plašilo u gu* 
sinjaku. Znao je i to, da mu je taj isti Mišo bacio i 
blato u lice. No kome se potužiti? Pokušavao je već 
nekoliko puta potužiti se gospodaru, ali bijaše uza* 
lud. Eto taj nevaljali Mišo odmaknuo mu je tako 
jednoga dana ljestve sa sjenika, kad je išao po sijeno 
za marvu. Sreća, što nije bilo visoko, jer bi se inače 
prebio. Tko je drugi nego opet Mišo nahvatao jed* 
nom nekoliko miševa, svezao ih za repove i donio 
kradom pod sirotinjski pokrivač Mirkov, kad je dje* 
čak izmoren radom bio čvrsto zaspao. Svašta je od 
njega doživio, otkad je pod ovim krovom. Ali valjalo 
je šutjeti i trpjeti. — Valjda to mora biti tako u ži* 
votu — mislio je. Ta istom je nekoliko mjeseci 
ovdje, pa što bi rekao djed, kad bi se već sada tužio! 
Djed bi se sigurno razočarao u njemu i ne bi ga više 
nikad nazvao svojim mladim prijateljem. A Mirko 
je želio, vruće želio, da u djedovim očima ostane 
uvijek samo onakav, kakvim ga je djed držao. 


Jednoga dana otopliše iznenada zemlju mlaki 
proljetni vjetrovi. Seoski puteljci oživješe od bijes* 
nih dječjih igara. Ledine se zazeleniše i prošaraše 
sitnim bijelim tratinčicama. Sve postade ljepše, ži* 
vahnije. Samo je Mirko nekako još više ušutio. Pro* 
blijedio je i omršavio. U očima mu igraju neki čudni 
plamenovi, koji odaju nešto duboko i ozbiljno u nje* 
govoj duši. Ona pakost s blatom, koju mu je Mišo 
načinio još prije mjesec dana, pa one okrutne riječi 
gospodareve zasjekle su mu se duboko u pamet i 
peku ga još danas kao nezacijeljena rana. 

Otkako se je otvorilo proljeće, odlazi on s go* 
spodarom na polja, u vinograd, u šumu, i radi s osta* 
lima kao već odrastao čovjek. Osjeća, kako mu se 
svijaju mlade kosti, kako ga bole mišići i pucaju mu 
zglobovi pod bremenom teškoga rada. I to sve za 
onaj zalogaj mršave hrane, što preostane od obroka 
gospodareve čeljadi, i za onu napola izderanu košu* 
ljicu, gaće i odijelo nevaljaloga Miše. I Mirko se dao 
u duboke misli. U mladoj svojoj glavi razmišljao je 
ovako: Gospodar uzima nadničare, plati im, i uz to 
im daje mnogo bolju hranu nego njemu, a ne urade 
ništa više nego on. K tome nadničare ne smije vrije* 
dati ni sam gospodar, a još manje Mišo. A njega? 
S njime radi svatko, što hoće. Rugaju mu se i psuju 
ga po miloj volji. 

I jednog se dana Mirko odluči. Pobjeći će. Svijet 
je širok. Osjeća, kako se u njemu razvijaju i bujaju 
mlade snage, željne rada. — Tko zna, što bi rekao 
djed, kad bi čuo, kakve su me misli zaokupile? — 
počne razmišljati. No jedno je sigurno, da ga ovdje 
ne bi ni on htio ostaviti. 

Osim svega, što ga je mučilo, rodila se jednoga 
dana u njemu nova velika želja, kad je vidio gospo* 
dara, gdje isplaćuje nadničare. Svaki je pružio dlan, 
žuljav, tvrd i crn, a gospodar mu je na njega izbrojio 
zasluženi novac. I Mirko, ne znajući sam, što radi, 
pruži također ruku, ali je brzo povuče, da nije nitko 
opazio. 

Sigurno bi ga ismijali, a gospodar i dobro napso* 
vao, jer nitko nije mogao ni slutiti, što će njemu no* 
vac. Kako bi on rado predložio gospodaru, da mu 
daje makar samo jednom na dan jesti, a da mu plaća 
barem polovinu onoga, što dobivaju nadničari. Oh, 
koliko bi onda bilo lakše podnositi i psovke gospo* 
dareve i opakosti Mišine! Mirku bi srce jače zaku* 
calo, kad bi se dao u takva razmišljanja. Sakupljao 
bi dinar po dinar, a kad bi sabrao priličnu svoticu, 
poletio bi u svoje drago selo, pokucao na vrata plete* 
raste trošne kućice, izljubio se sa svima i ponosno 
bez riječi stavio novac na stol. A oni bi se iznenadili 
i širokih očiju gledali i pitali, odakle mu toliki novac. 

Možda bi se u očima dobre bake javila i kakva 
crna misao. — Da nisi, Mirkica ...? Bog neka te sa* 
čuva takve pameti!... — Ali djed... djed i ostali do* 
mari sigurno ne bi pomislili na to. I on bi pričao ... 
pričao bez kraja ... dugo ... dugo, kako je mučno i 
teško radio, dok nije prištedio ovo, što im donosi, 
da što prije sagrade kućicu. 

Djedu bi se sigurno zasjale oči od ganuća. Po* 
tapšao bi ga po ramenu i rekao mu onako, kao da 
govori sebi ravnome: — ... moj dobri mladi prija* 
telju ... — A on bi bio ponosan, tako ponosan, kao 
još nikad u životu. 

* 

Na trošnoj slamnjači u vlažnoj i tamnoj komo* 
rici ležao je Mirko i trljao umorne i pospane oči. 
Najradije bi zaspao. Već je nekoliko puta zadrije* 
mao, ali bi se svaki put trgnuo, sjetivši se, da je oda* 
brao ovu noć za bijeg. 

Kroz prozor ga je radoznalo promatrao pun 
mjesec i sipao mu u komoricu pregršt blijedoga svi* 
jetla. Zvijezde su treperile na tamno modrom nebu. 
Svuda je vladala duboka tišina. Mirko se je prevrtao 
na slamnjači. Očekivao je nestrpljivo, da prođe prvi 
dio noći. Podbočio je glavu rukom i zagledao se u 
noć. Tijelom mu prođu čudni trnci. 

12 

Uhvati ga neki strah. Ta kamo to on ide? Bojao 
se noći i samotnog lutanja pustim putovima. 

Dotle je mjesec lagano ostavljao njegovu komo* 
ricu i odlazio nekuda. Kad je posljednja sjajna mje* 
sečeva zraka kliznula s njegova ležaja i ostavila ko* 
moricu u tami, pričinilo mu se, da ga mjesec hrabri 
dovikujući mu: — Samo naprijed, mladi prijatelju... 

— Mladi prijatelju! — klikne Mirko i osovi se na 
slamnjači. — Tako bi nekako baš i djed rekao ... 
i Mirku se učini, da mjesec ima nešto slično s nje* 
govim djedom. 

Dječak ustane, brzo se obuče i počne tapkati po 
mračnoj komorici, tražeći zavežljaj, u koji je sinoć 
svezao ono rublja, što ga je još jesenas donio od 
kuće. 

Drhtavim prstima, susprežući dah, napipa za* 
vežljaj i pođe prema vratima. Lagano ih odškrine i 
tiho kao mačka provuče se u dvorište. Plaho se 
ogleda na kuću, ali unutra se nije ništa micalo. Svi 
su spavali tvrdim snom. 

Mjesec je već daleko odmaknuo i naginjao se 
lagano nad šumu, osvjetljujući crne vrške drveta. 
Mirku se učini, da bi se morao požuriti, da ga stigne. 
I on potrči. Bježao je preko tuđih vrtova i voćnjaka, 
spotičući se od časa do časa o gusto granje i krto* 

rovine. Već bijaše na početku šume, kad li se začuje 
iz sela lavež pasa. Mirko se stisne uz debelu bukvu 
osluškujući. — Što bi bilo, da me sada najednom 
iz mraka uhvate nečije ruke i povedu natrag u selo? 
— sune mu glavom. Dječak se još jače pritisne uz 
drvo. Tako je i ostao, dok nebo nije počelo rudjeti 
s istočne strane. A onda se dade opet u bijeg. Znao 
je, da će naskoro početi ovuda prolaziti ljudi. 

Sunce se već dobrano uspelo na nebo, kad se je 
Mirko zaustavio, umoran i iznemogao. Prošao je ne* 
koliko šuma i putova i jedno selo. 

Pred njim se pružila opet pitoma mala šumica, 
pozlaćena suncem, a njezino drveće bilo je posuto 
krupnim pupovima. Nekoji se već raspucaše, a iz 
njih provirivahu nježni žutozeleni listići. Pogdje* 
gdje je procvala lijeska sa zlatno smeđim resicama, 
i vrba s nebrojenim žutim i zelenim macicama. Malo 
dalje klokotao je izvor. Mirko pođe lagano umornim 
korakom prema njemu. Voda je prskala u bistrim 
kapljicama s male uzvisine i rušila se u nizinu, tvo* 
reći usko koritašce, koje se je poput vijugave sre* 
brne zmijice gubilo u travi i šumskom cvijeću. 

Dječak baci zavežljaj u travu, nadnese se nad 
izvor i umije se. Onda zahvati u ruke opet nešto 
vode i srkne nekoliko puta, da se malo osvježi. Tra* 
žeći maramicu, da obriše lice, napipa u džepu komad 

kruha, koji mu je ostao od večere. Obraduje mu se 
iskreno, jer je već dugo osjećao glad, ali se ipak nije 
usudio ni pomisliti, da je gladan. Sjedne na pova* 
ljeno drvo, skine šešir i stade jesti. Utaživši prvu 
glad s nekoliko zalogaja, spremi preostali komadić 
opet u džep, a onda se još jednom napije vode. 



— A što sada? — počeše ga salijetati misli. — 
Kamo, na koju stranu? — Podigne glavu, ogleda se 
za suncem i dovikne mu: — Idem za tobom, vodi me! 

* 

Približavala se večer. Mirko se našao na pustoj 
cesti. Nadaleko se nije vidjelo kuće. Žurio se, ne bi 

li do noći ipak došao do koje kuće. No put mu je 
slabo odmicao. Noge su mu krvarile na nekoliko 
mjesta, a umor, drijemež i glad javljahu se sve više. 
Nekako se dovuče do velikoga željeznog mosta, 
ispod kojega je tekla široka, zelenkasta rijeka. Na* 
sloni se na ogradu i stane promatrati vodu, kako 
lijeno teče. Već se je posve smračilo, a on je još 
uvijek zurio u rijeku, misleći sa strahom na život, 
kojemu je pošao ususret. Iz misli ga prene drndanje 
kola i, kad bolje pogleda, opazi mršavo kljuse, kako 
vuče kola puna nekih crnih vreća. 

Za kolima je lagano išao čovjek s bičem u ruci. 
Mirko odluči zamoliti ga, da mu pokaže put u selo 
ili da ga povede sa sobom. 

Kljuse se je približavalo mučnim koracima mo* 
stu, a Mirku se učini, da ga je čovjek već opazio. 

— Dobar veče! — pozdravi dječak i stupi ne* 
koliko koraka bliže. — Molio bih vas, da mi poka* 
žete put u selo. — Sada je mogao bolje promatrati 
neznanca. Pred njim je stajao starac, zgrbljen, bo* 
ležljiv, velikih sijedih brkova i čupavih krupnih 
obrva. Oko pojasa bijaše opasan starom zaprljanom 
vrećom, koja se je vukla gotovo po zemlji i smetala 
mu pri hodu. 

Starac je suho kašljucao i neprestano pijuckao. 
Modre dobroćudne oči zagledaše se u Mirka, a slab 

glas prošapće: — Selo je daleko. Ti bi kod nekoga 
noćio, je li? Pa, hajde, sine, sa mnom, moja je drve* 
njara u blizini. — Mirko zahvali i radosno pođe. Pu* 
tem pripovijedaše starcu o sebi, o siromaštvu kod 
kuće i o bijegu od gospodara. — A kamo ćeš sada? 

— zagleda se starac u Mirka. 

— Ne znam — slegne dječak ramenima. — Htio 
bih nešto raditi. 

— Oh, sine, sine! — uzdahne starac duboko. I 
pođoše šuteći dalje. Pred njima je kasalo kljuse i 
izgledalo je, da će svaki čas iznemoglo šuštati. Onda 
zaokrenu na uski puteljak, kad se između drveta po* 
kaže mala kolibica. Konjče stane, strese se i nekako 
olakšano odahne, kad mu se je starac približio, da 
ga povede u staju. Mirko se ponudi, da će pomoći 
kod raspremanja konja, ali starac odbije: — To ću 
ja, a kasnije ćeš mi pomoći spremiti vreće. 

I pođu starac i konjče, oboje iznemogli i umorni. 
Mirko je gledao za njima, a nešto gorko stegne ga 
u grlu. 

— Ima li on koga od svojih? — pitao se dječak. 

— Što bi bilo, da oboli tako sam i bez ičije pomoći? 
A mogao bi i umrijeti. Ta već je i odviše star. 

Na vratima staje pokazao se starac sa snopom 
slame u ruci. — Sine, vreće neka ostanu u kolima, 


samo ćemo ih malo pokriti, da se ugljen ne ovlaži, 
bude li slučajno kiše. 

Mirko poskoči, da razastre slamu preko vreća, 
a onda ga starac povede u kolibicu. Sjedoše na usku 
klupčicu. 

— Čini mi se, sine, da te je k meni Bog poslao 
— uzdahne starac i stavi ruku Mirku na rame. — 
Nije mi dobro. Ovdje nešto još od jutros tako hrop* 
će — reče i pokaže na prsa. — Noći su hladne, a 
ja sam morao ostati uz ugljen u šumi. 

— Pa da legnete? — predloži Mirko. 

— Hoću, hoću, sine, samo ćeš mi prirediti ondje 
ležaj i pomoći mi, da se svučem. Groznica me trese. 
A bilo bi dobro, da prije toga potakneš vatru na 
ognjištu. Onda pođi u staju i pomuzi Bijelku, moju 
kozu hraniteljicu. Znam, da si i ti gladan, a i meni 
će dobro doći malo topla mlijeka. Na polici ćeš naći 
i kruha. 

Mirko se odmah prihvati posla, radostan, što će 
se moći nekako odužiti starcu. 

Začas je već starac počivao na svome ležaju do* 
bro pokriven, a i mlijeko se kuhalo u kotliću nad 
ognjištem. Mirko odreže nešto kruha, priredi male 
zemljane lončiće i napuni ih vrućim mlijekom. 

Kad se navečeraše, donese nešto slame, načini 
sebi ležaj pokraj starca i toplo zahvali Bogu, što je 
pod krovom. 

Pred zoru ga probudi bolno stenjanje. Stari 
ugljenar ležao je u jakoj vrućici. Obrazi mu se za* 
žarili, a oči gorjele. Mirko protrne, ali se brzo sabere. 
Sjedne uz starca, uhvati ga za vrelu ruku i stade mu 
milovati obraze: — Recite, kako da vam pomognem. 
Što da radim? Sve ću rado učiniti. 

A starac isprekidanim riječima jedva mičući 
usnama savjetovaše: — U škrinji je ponjava — 
ovlaži je hladnom vodom... i stavi mi na prsa... 
a onda ... onda ... tamo ... za gredom ... imade u 
vrećici... suhih trava ... Uzmi punu pregršt... i 
skuhaj u vodi... 

Mjesec dana ostao je Mirko kod ugljenara. Vo* 
dio je njegovo malo gospodarstvo i dvorio bolesnika. 

Posve je zaboravio, da je pošao u svijet, da za* 
radi nešto novaca i pomogne svoje. Dobro Mirkovo 
srce ispunjavalo je s ljubavlju svaku starčevu želju. 

A onda, kad je sunce jače prigrijalo, šume se 
zazelenile i voćke procvjetale, starac je ozdravio. 

Mirko je morao dalje. I jednoga dana rastadoše 
se teška srca. 


I opet zaredaše dani bez sigurna krova. Pono* 
više se lutanja po praznim cestama i dubokim šu* 
mama. Ali je među njima bilo i dobrih dana, kad je 
Mirko mogao okušati svoje snage. Namjerio se na 
ljude, koji ga uzeše na rad. Jedni za hranu i kakav 
komad stare odjeće, drugi opet za plaću. Velika nje* 
gova želja bijaše ispunjena. I on je napokon smio 
pružiti ruku, da mu na nju izbroje krvavo zaslužen 
novac. Oh, s koliko ga je veselja svaki dan ponovno 
brojio i računao u glavi, koliko bi još mogao žara* 
diti! Od toga novca nije htio ni za živu glavu ništa 
potrošiti; radije bi živio čitav dan samo o kruhu i 
vodi. 

Hodajući tako našao se jednog jutra na pod* 
nož ju visoke gore, koju je valjalo proći. Naputiše 
ga, da se iza nje s onu stranu diže Veliki bijeli grad. 
Penjao se lagano starom šumom i razmišljao o gradu, 
o kojemu je već toliko čuo. 

Na uskim šumskim puteljcima sretao je žene, 
povezane crvenim rupcima i obučene u snježno bi* 
jelo ruho, protkano crvenim šarama, i s opancima 
na nogama. Na glavama su nosile teške snopove 
granja i žurile se nekuda. Sretao je i djecu, koja su 
čuvala krave. Vesela pjesma orila se iz njihovih 
grla. Pjevala su o hrvatskoj domovini, o selima i o 
narodu, koji strada. S nekima je i razgovarao, a bilo 

ih je, koji izvadiše iz torbe kukuruzni kruh i suhi 
sir, razrezaše popola i podijeliše s njim. 

A onda se spustila večer. Dječja pjesma nesta* 
jala je lagano iz šume, a klepke na kravljim vratom 
vima javljale se već negdje daleko na početku sela. 
Mirku se danas nije žurilo, da stigne prije noći u 
selo. Kao da ga je nešto prikovalo uz ovu goru. Prvi 
put se nije bojao, bude li morao noćiti u šumi. 

Nigdje se više nije čulo ljudskog glasa, a sred 
šumske tišine javljahu se pokatkada osamljeni gla* 
sovi ptica, koje su se spremale na počinak. Nebo 
se osulo bezbrojem zvijezda, a pojavio se i tanak 
srp mlađaka. Dječak je lagano i zamišljeno hodao 
s noge na nogu, razmišljajući o svemu, što je danas 
vidio i čuo. 

Vijugavi šumski puteljci razilazili su se svakog 
časa na sve strane, no on ih nije birao i nije se bojao, 
kamo će ga oni odvesti. 

Najednom se nađe sred male šumice. Pred njim 
se otvorila čistina, odakle je pucao slobodan vidik 
u prostranu dolinu, koja se pružila daleko pred njim. 
A u toj dolini pod tamno modrim nebom blistala se 
i svjetlucala nebrojena svijetla, jedna sitna kao da* 
šak slabašne drhtave svijeće, a druga žarka kao 
svjetlost nepoznatih malih sunaca. Neka su se žarila 
kao ruj krvave zore, neka su trepetala plavim i ze* 

lenkastim odsjevima ili se prelijevala šarama duge. 

I pod tim čudom počivahu veličanstvene crkve, pas 
lače, kuće, kućerci... Sve tiho, blistavo, bijelo ... 

A u daljini odmatala je srebrno klupko široka 
rijeka i tekla sve dalje i dalje. 

— Oj, Veliki bijeli grade ... oh, dragi grade! — 
usklikne Mirko i klekne sklopljenih ruku. Molio je 
dugo i pobožno, a da sam nije znao, zašto. Onda mu 
j klonuše ruke i on zaspi u mekoj mladoj travi. 

Nad njim je bdjelo zvjezdano nebo, oko njega 
je stražila gora, pod kojom se pružao Veliki bijeli 
grad s tisućama blistavih luči. Oni su čuvali dječaka. 

* 

Drugoga jutra probudi se Mirko od silnoga štro* 
pota, slična grmljavini. Osjetio je, kako se je pod 
njim lako zaljuljala zemlja. Skoči prestrašeno i na* 
gne se nad strmu kamenu stijenu, pod kojom začuje 
ljudske glasove. 

— Bježi, ubit će te! — izdere se na njega jedan 
od onih, koji su stajali podno stijene kraj velike 
hrpe sitnoga kamenja. 

— Bježi, bježi! — počeše vikati zaprepašteno i 
drugi, kad ga ugledaše, pokazujući mu rukama prema 
šumi. 


187 



Ne znajući sam, što radi, Mirko naglo potrči. 
Začas začuje opet za sobom tutnjavu i osjeti, kako 
se lomi stijena, na kojoj je čas prije stajao. 

Jedan od radnika, koji su ga opominjali da bježi, 
dolazio mu je već ususret, da vidi, je li dječak 
umaknuo iz opasnosti. 

— No hvala Bogu, sada si utekao sigurnoj 
smrti. 

— A što se to događa tamo? — upita Mirko. 

Radnik mu rastumači, da je na tome mjestu 
kamenolom. Oni ljudi dolje su također radnici, koji 
stavljaju dinamit u šupljinu kamene stijene. Kad za? 
pale vrpcu, koja je spojena s mjestom, gdje je po? 
stavljen dinamit, udalje se, a kad vrpca dogori sve 
do dinamita, on se zapali i raskida stijenu, kako je 
malo prije čuo. 

Radnik izvede Mirka na cestu, koja se je pru? 
žala podno kamenoloma, i ondje ga ostavi. 

Malo dalje ugleda Mirko dječaka, nešto stari? 
jega od sebe, koji je željeznim batom razbijao ka? 
men. Sjedne kraj njega i stane mu pripovijedati, što 
mu se dogodilo malo prije. Dječak prestane raditi, 
obriše znojno čelo i sjedne na oveći kamen. 

Mirko se ponudi malome radniku, da će ga za? 
mijeniti na neko vrijeme u poslu, na što ovaj drago? 
voljno pristane. Kad se je Mirkovo čelo ovlažilo 


krupnim kapljicama znoja, opomene ga dječak, da 
se odmori, i Mirko opet sjedne prema njemu. Onda 
mali radnik izvuče ispod kamena nešto zamotano u 
mastan papir, razastre pred Mirka i ponudi mu, da 
jede. 

— Zaslužio si — nasmije se dječak i počne sam 
jesti, a za njim se odmah povede Mirko. Začas je 
nestalo sira, slanine i kukuružnjaka ispred njih, a 
vjetar podigne prazni papir i odnese ga u travu. 

— A sada opet na posao! — opomene Mirko. 
— Ja ću ti još malo pomoći. 

— Ne moramo odmah — mahne dječak rukom. 
— Ima vremena. 

— Kako, zar te ne plaćaju za tvoj posao? — 
počne raspitivati Mirko. 

— Plaćaju, plaćaju, ali koliko uradim, onoliko 
dobijem. Nitko me ne tjera. 

I malo pomalo ispričaše dječaci jedan drugome 
povijest svojih mladih života. U životu maloga rad# 
nika nije bilo ničega lijepa. Dani mu bijahu opori i 
tvrdi, kao i kamen, što mu je ležao do nogu. Nema 
nikoga svoga. Roditelja se ne sjeća. Odgojiše ga 
tuđi ljudi i prepustiše životu. Kad ima posla, radi i 
živi od toga, a kad nema, onda... Dječak zastane 
i pocrveni. 

— Onda? — upadne sa zanimanjem Mirko. 

— Onda se prosi, krade ... — završi dječak — 
jer živjeti se mora, a glad ne pita. — Mirko htjede 
nešto prigovoriti, ali se predomisli i zašuti. Dječak 
to opazi, pa nastavi: — O, ima ih mnogo, koji nikad 
ne rade, pa opet žive i bolje od mene! — Mirko je 
šutio. 

Dječaku bijaše Mirkovo društvo ugodno, pa že# 
leći ga zabaviti počne mu pripovijedati o drugim 
stvarima. — Eto i ti bi mogao ovdje dobiti posla. 
Radimo do kasne jeseni. 


Nakon kratkog dogovaranja pristane Mirko. 
Tako su počeli raditi zajedno. 

Mirko ubrzo opazi, da je njegov novi drug Pero 
slab gospodar. Mnogo puta zaželio bi se i on ovoga 
ili onoga, ali kad bi se sjetio, za koga radi, brzo bi 
zaboravio sve želje. No Pero je kupovao sve, što 
bi mu se svidjelo, dok je imao novaca, a kad ih više 
nije bilo, znao bi i gladovati. 

Nakon mučnih i teških pokušaja nagovori Mirko 
druga na štednju. 

— Eh, kad bih ja imao tebe uvijek uza se — 
smijao se Pero, — ta ja bih još postao bogat! 

S vremenom se posuše dječakove ruke žulje# 
vima, te postajahu svakim danom sve tvrđe. Pri# 
gnuti od jutra do mraka uz željezni bat, kojim su 
razbijali kamenje, nisu ni opazili, kako prolaze dani. 
Večeri su provodili odmarajući se pod starim hra# 
stovima gorske šume i lagano griskajući oskudnu 
večeru. Kad bi ih svladao umor, pošli bi u kolibicu, 
koju spletoše sami od granja, da na meku ležaju od 
suhog lišća prospavaju noć i ustanu drugoga jutra 
zajedno sa zorom. 

MLADI JUNA K 


21 . 

BEZ POSLA 

Jednoga kasnog jesenskog dana prestade posao 
u kamenolomu. Sive magle slegoše se na putove, a 
šumsko zelenilo već davno zamijeniše zlatno crvene 
jesenske boje. U pletenoj kolibici malih radnika bilo 
je hladno. Drhturili su na svojim ležajima i zavlačili 
se dublje u suho lišće. 

U tim hladnim jesenskim danima javljala se u 
Mirkovoj duši sve više čežnja za djedom, bakom i 
dragim roditeljima. Lako je bilo ljeti, kad se u poslu 
nije imalo kada misliti. Ali sada, kad su ruke miro* 
vale, javljahu se sve više um i srce. Predajući se 
svojim mislima dječak je često sa strahom po* 
mišljao, da se je mogla dogoditi i kakva nesreća, 
otkad ga nema kod kuće. 

— Ne daj, Bože! — sklapao je ruke i molio se 
Bogu. Mnogo puta je pomišljao, da bi bilo dobro, da 
im s nekoliko riječi javi, da je živ i zdrav i da budu 
za njega bez brige. Ali djedu, onome dragom i do* 


brom djedu, sigurno ne bi bilo lako, kad bi morao 
svaki dan u mislima pratiti Mirka na njegov teški 
posao. 

Djed je doduše privikavao Mirka od najranijega 
djetinjstva na sve poteškoće života, ali... ipak! Što 
bi taj dragi starac rekao, kad bi znao, da njegov 
Mirkica mora razbijati kamen. 

— Oh, dragi djede — šaptao je Mirko, — nije 
mi teško. Kad znadem, da radim za vas ... onda 
nije ništa teško. — I u mislima molio je djeda i sve 
ostale kod kuće, da mu oproste, što je pobjegao od 
gospodara. 

— Ne boj se, djede, za svoga mladog prijatelja 
— govorio je dječak, kao da govori djedu. — Makar 
da sam daleko od tebe u tuđem svijetu, riječi me 
tvoje uvijek prate. Mirkica ne će skrenuti s pravoga 
puta, jer taj si put utirao ti, dragi starće, od najra* 
nijega njegova djetinjstva. Dva dobra tvoja oka bli* 
staju pred njim kao dvije sjajne zvijezde i poka* 
zuju mu put, kojim valja poći. Oh, zna Mirkica, do* 
bro zna pogoditi svaku želju djedovu. 

Poslije takvih misli bilo je dana, kad bi Mirko 
tvrdo odlučio poći natrag svojima, ali Pero bijaše 
Onaj, koji ga je zaustavljao. Mirko je znao, da Pero 
ima nešto ušteđena novca, koji će mu biti dovoljan, 

da čedno proživi zimu. No Pero se je bojao, da će 
ga brzo nestati, čim se vrati među svoje drugove. 

— Otići ćemo dolje u grad — govorio je Pero, 
— pa ćeš vidjeti sve, o čemu sam ti pripovijedao. 
Upoznat ćeš drugove i njihov život. Ostani, Mirko, 
pa ne ćeš požaliti. A onda, kad sve nas vidiš i upo? 
znaš, slobodno se vrati k svojima. 

* 

Zima se sve više približavala s oštrim vjetro? 
vima i hladnim kišama. Dječaci su morali napustiti 
pletenu kolibicu. Studen ih je istjerala iz nje, i oni 
se otputiše u selo. Noćivali su po sjenicima i stajama, 
a katkad bi ih tkogod primio i u kuću. Hranili su se 
onim, što su dobivali od seljaka, a za uzvrat cijepali 
bi im drva, hranili blago i čistili staje. 

Drugome za volju Mirko je podnosio i takav 
život, ali je s nekim strahom svakoga dana odgađao 
odlazak u grad. 

A Peru je nešto vuklo u grad, samo se to nije 
usudio otvoreno priznati. — Da smo u gradu, otpalo 
bi to dosadno pomaganje seljacima za komadić kru? 
ha — govorio je Pero sam sebi. — Čudan je taj 
Mirko. Zar ne bi bilo ljepše lutati gradskim ulicama 
za ovih kišnih dana, negdje nešto isprositi, pa... i 
uzeti, ako ustreba? — mudrovao je dalje. — Ne 


mora to odmah biti krađa, kako to misli Mirko. — 
I jednoga dana, kad nije mogao više izdržati, stane 
moliti Mirka, da pođu u grad. 

Mirko bijaše sada načistu, da je Pero izgubljen. 
Uzaludne bijahu sve njegove riječi čitava ljeta, uza? 
ludni svi savjeti i sve brige oko Perine budućnosti. 
U gradu će Pero nastaviti prijašnjim životom. 

Mirko odluči Peru pratiti u grad i ostati uz njega 
neko vrijeme, da ga do kraja upozna. Bude li vidio, 
da će ga moći otkinuti od prijašnjega skitalačkog 
života, povest će ga sa sobom, pa makar i pod širo? 
mašni djedov krov. A s vremenom će se već naći 
netko, tko bi dječaka uzeo k sebi, da ne propadne 
u životu. Mirko se iznenada sjeti Frane i stane još 
više razmišljati o Perinu spasu. 

— Dobro, Pero, sutra u jutro poći ćemo u grad 
— pristane Mirko, a u sebi još doda: — Ono, što 
mora biti, neka bude što prije. Ako prije odemo u 
grad, prije ćemo ga ostaviti. 

* 

Kad se drugoga jutra spustiše iz maloga seoca 
u Veliki bijeli grad, Mirka opet obuzme strah. Ve? 
like palače, mnoštvo ljudi, koje su susretali po uli? 
čama, pa tramvaji, automobili, buka i vika, potpuno 
smetoše dječaka. Plaho se je hvatao za Perinu ruku 


i molio ga: — Vodi me, ja bih se lako ovdje izgubio! 
— Pero se nasmije i uzme Mirka za ruku. Dokazivao 
mu je, da će se brzo na sve priučiti, pa će mu biti 
ovdje još tako lijepo, da ne će više ni pomisliti na 
kuću. 

Mirka stegne nešto u vratu. Zadrhtao je čita* 
vim tijelom i pokušao se osloboditi Perine ruke. — 
Što bi to bilo ovdje tako lijepo, da bi on mogao za* 
boraviti sve one kod kuće, koji su već negdje i pre* 
više prepatili za njega, očekujući iz dana u dan nje* 
gov povratak? Oh, vara se Pero, jer ih on nikad ne 
će zaboraviti! — Pero je pogodio, što se zbiva u 
Mirkovoj duši. Nasmije se lukavo, uhvati druga za 
ruku i povuče ga među prolaznike. 

— Sada ne smijemo gubiti vrijeme na takve 
gluposti, nego te moram poučiti, što moraš upamtiti, 
ako hoćeš bez bojazni prolaziti ulicama velikoga 
grada. — Mirko se je potpuno zbunio. Više nije 
znao, što bi mu odgovorio. — Gledaj, prije svega 
moraš paziti na one ljude, što stoje na uglovima ulica 
u tamnim haljinama i mašu bijelim rukavima svaki 
čas na drugu stranu. Za drugove iz našega dru* 
štva oni su prva i najveća opasnost. Eno, tamo ti 
stoji takav jedan — povuče Pero Mirka u vežu neke 
kuće, da mogu zaklonjeni od prolaznika ljepše pro* 
matrati. — To su ti stražari, kojima smo mi trn u 


oku — nastavljao je Pero. Mirko nije znao, što bi 
mu na to odgovorio. U taj čas provlačio se je opre* 
zno između prolaznika neki odrpanac njihovih go* 
dina. Pero stavi prste u usta i tiho zazviždi. — Eno 
Jurice, baš mi je drago, što ću te moći odmah upo* 
znati s jednim od drugova, i to jednim od vještijih 
iz naše družbe. 

— A u čemu je toliko vješt? — dobaci mu po* 
rugljivo Mirko. 

— Vidjet ćeš — kratko odgovori Pero, jer je 
novi drug upravo ušao u hodnik. 

— O, zdravo, Pero! Otkad te već nisam vidio! 

— začudi se Jurica. — A tko je to s tobom? — upita, 
pogledavši radoznalo Mirka. 

— Novajlija, kojega moramo uvesti još danas 
u naše društvo — odgovori Pero. 

— Jadnik! — pomisli u sebi Mirko, zagledavši 
se u Juričino upalo žuto lice i boležljive sive oči. Na 
sebi je imao nečije staro odijelo. Bilo mu je preve* 
liko, a na njemu stotinu zakrpa. Noge mu bijahu 
obuvene u velike poderane cipele, svezane nekim 
remenom, da mu ne spadnu s nogu. 

— Dobro je, dobro — počne Jurica upućivati. 

— Sastajemo se sada u »Rovu«. Gledajte da budete 
do večera ondje, a ja ću poručiti drugovima, da svi 
dođu. Ima dosta novosti, no o tome ću ti pričati 


kasnije — počeše se Jurica po prerasloj kosi. — Ali 
sada moram ići... imam posla ... Zbogom, drugovi! 

* 

Jurica začas nestane iz veže i izgubi se među 
prolaznicima. Pero još jednom upozori Mirka na 
stražara, a onda ga uhvati za ruku i odvuče opet na 
ulicu, kad se je stražar okrenuo na protivnu stranu. 

— A sada naprijed — opet će Pero. — Do ve* 
čere ima još dosta vremena, pa ćemo dotle razgle* 
dati grad. 

Mirko je malo govorio. Ništa ga nije zanimalo, 
što je Pero pripovijedao. Štaviše, bilo mu je žao, 
što je baš Pero bio onaj, koji ga je doveo u veliki 
grad. Onda se opet sjeti djeda, koji mu je obećao, 
da će ga jednom dovesti amo, pa će zajedno razgle* 
dati ljepote Velikoga bijelog grada, i bude mu još 
teže. 

Razumio je iz svake Perine riječi, da bi bilo uza# 
ludno i pomišljati, da bi se on ikada više odrekao 
toga života. 

— Ne, ne, Pero je propao! — uzdahne Mirko, i 
dvije velike suze skotrljaše mu se niz obraze. — 
Samo moram što dalje odavde! — vikalo je nešto 
u njemu. 

* 

Kad se nahodaše bučnim gradskim ulicama, od* 
vede Pero Mirka u jednu od pokrajnih mirnijih 
ulica, iz koje dođoše na lijepo šetalište. 

Bilo je mirno zimsko poslijepodne. Sunce se po* 
kazalo iza oblaka i umirilo oštri sjevernjak, koji je 
dotada pirio. Na šetalištu se igralo mnogo djece, 
obučene u lijepa topla odijela. Trčala su za velikom 
loptom, koja je obijesno odskakivala i nije se dala 
uhvatiti. Po strani razgovarahu se i smijahu dadilje, 
koje su pazile na djecu. 

Mirko opazi, da Pero nešto snuje. Približi se 
djeci. Neka mala djevojčica jela je pohlepno veliku 
bananu i smijala se djeci, koja su se uzalud mučila 
s loptom. U taj čas doskakuće lopta do djevojčice, 
udari je i izbije joj iz ruke bananu. Pero skoči, po* 
digne napola pojedeni plod i strpa ga naglo u džep 
tako vješto, da nitko nije ništa opazio. 

Djevojčica zaplače i stane se tužiti na bol u 
ruci. Djeca se brzo skupe i počnu dozivati dadilje. 

Na obližnjoj klupi ležalo je u bijelim papirnim 
omotima mnogo različnog jela, što ga dadilje pone* 
soše od kuće za djecu. Malo dalje mirovala je lopta, 
na koju zaboraviše u taj tren. Pero ostavi Mirka, 
spretno se podvuče pod klupu i stane rukom hvatati 
omote s jelom i trpati ih u džepove i u njedra, svuda 
kud je stigao. Začas ostane klupa prazna. Onda 

skoči ispod klupe i dočepa se lopte, a zatim namigne 
Mirku, koji, ne znajući sam, što radi, pođe za njim. 
Brzo zamaknu za ugao ulice, a potom se dadnu u 
bijeg. Trčali su kroz dugu praznu ulicu, ne zausta? 
vljajući se ni časa. A onda, kad je već svaka po* 
gibao minula, uhvati Pero Mirka za ruku i nasmije 
mu se porugljivo, obješenjački: 

— No, što sad kažeš, vrijedim li ja nešto? Za* 
što da zavija u našim praznim crijevima, a pokraj 
nas leži toliko jela, za koje nitko i ne mari! 

— Pa mogli smo kupiti komadić kruha! — do? 
baci uvrijeđeno Mirko. — Barem ja još imadem 
novaca. 

— Ha, ha, ha, alaj si lud! Mi ćemo jesti suhi 
kruh, a onu djecu čekaju tako fini zalogaji. Ne za? 
boravi, da su oni obilno objedovali, a ti si posljed? 
nji put jeo sinoć komadić kruha s malo mlijeka. 
Već sam ja sebi više puta omastio brkove na 
sličan način. 

Spuštala se večer. Sunca je nestalo, pa je jače 
zahladilo. Mirko stade čvršće omatati oko sebe ka? 
putić, a koraci mu postadoše tromiji. Nije mu se 
dalo više ići za Perom. 

- Kući, kući! — vikalo je nešto sve jače u 

njemu. — Ta što ću još doživjeti s tim dječakom? 

Već stigoše daleko izvan grada. Došli su na 


neku pustu ledinu. Pero predloži, da pojedu ovdje 
nešto od onoga, što je donio pod kaputom, jer će 
inače morati sve podijeliti s drugovima u »Rovu«. 

Izvadivši omote stane lakomo jesti, ali se Mirko 
nije htio ni taknuti jela, premda je osjećao, da je 
jako gladan. 

U Perinim džepovima preostaše još dva omota 
s jelom. I njih i veliku loptu će ponijeti u »Rov«. 

* 

U maloj podzemnoj prostoriji, izdubenoj u 
zemlji, ležalo je na slami nekoliko dječaka, kad 
uđoše Mirko i Pero. 

— Dobar večer, drugovi! — pozdravi Pero. — 
Ta kuda ste se to zavukli, da vas jedva nađosmo! 

U taj čas uđe i Jurica, pa čuvši zadnje Perine 
riječi stane pripovijedati: 

— Što ćeš! Sirotinja! Ona drven jara ili, kako 
smo je mi nazivali, »Hotel Slama«, porušena je, pa 
nam nije preostalo drugo, nego da se sklonimo ova? 
mo. Stražari su nam svaki dan za petama. Zlo je, 
dragi druže! 

— Jeste li donijeli štogod? — upita jedan sa 
slame, obrativši se trojici pridošlica. Pero izvadi iz 
džepa i pruži im omote s jelom i loptu: 

— Ništa više nažalost. A imate li vi štogod? 

— Ništa! — bio je jednoglasan odgovor. 

Dječaci se baciše pohlepno na jelo, i začas ne* 
stane svega. Onda jedan uhvati loptu, udari je no* 
gom i tisne u tamni ugao prostorije: 

— Što će to nama! To je za one, koji su siti! 

Mirku postane nesnosno u toj zadušljivoj pro? 
storiji. Najradije bi zaplakao nad svim, što je dosad 
vidio. 

Onda se Jurica obrati Peri, da mu ispripovjedi, 
gdje je bio čitavog ljeta i koga je doveo sa sobom. 
Pero sjedne na slamu među drugove, i upravo na? 
mjeri pripovijedati o sebi i Mirku, kad li se izvana 
začuju neki glasovi: — Drugovi, bježite, pronašli su 
nas! — Među dječacima nasta zabuna. Znali su, da 
to javljaju oni, koji ostaše, da čuvaju stražu. Začas 
se razbježaše u noć, svaki na svoju stranu. 

Mirko se je našao napolju, a da nije ni sam 
znao, kako. 

Pero je nestao, kao da je propao u zemlju. Mirko 
zadršće. Padne mu na um, da bi mogli svakog časa 
odnekud banuti stražari, pa ga ni kriva ni dužna 
odvesti sa sobom. I stade bježati prema dalekim 
svijetlima Velikoga bijelog grada. 

POVRATAK 


Više se nije sreo ni s kim od svoje družbe. Noć 
je prospavao u nečijem sjeniku, zavukavši se ne? 
opažen unutra. A kad je svanulo jutro, pošao je još 
jednom u Veliki bijeli grad. 

Sve, što je proživio jučer, pričinilo mu se kao 
ružan san. — Tko zna, gdje su oni bijedni dječaci, 
koje je jučer upoznao i koji sigurno nisu imali ni? 
koga svoga? Jadnici! — žalio ih je Mirko. 

Dječakovom glavom vrzlo se stotinu najrazlič? 
nijih misli. Nije ih mogao nikako staviti u red. 

Nikada nije ni pomislio, da u svijetu ima toliko 
siromaštva i bijede. Ta on je još bogataš prema 
njima! 

I nešto radosno zaklikne u njemu: — Kući, kući! 

Najradije bi, da može, poletio i začas se stvorio 
na onoj vijugavoj dobro poznatoj stazici, što vodi 
u njegovo selo. 

U jutro je počeo praminjati snijeg, pa Mirko 
odluči da se odveze kući željeznicom. Oko vrata na 

uskoj vrpci napipa malu kesicu, u kojoj je spremio 
novac, što ga je mučno zaslužio ovoga ljeta. 

Teško mu je bilo, kad bi pomislio, da će morati 
jedan dio toga novca potrošiti na putovanje, ali je 
bio preslab, da nastavi put pješice. Nije se mogao 
oteti jakoj želji, da se nađe što prije među svojima. 

U gradu kupi nešto kruha, a zatim se raspita 
za kolodvor. Lagano griskajući kruh pođe prema ko# 
lodvoru, kako ga naputiše. Za nekoliko časova sje# 
dio je već s kupljenom kartom u kolima trećega 
razreda. 

Kad je vlak krenuo, stegnu ga nešto u prsima, 
a suze potekoše same od sebe. Zurio je nijemo preda 
se kroz zatvoren prozor i gledao, kako zrakom les 
pršaju bijele snježne pahuljice. — Gdje su oni dje# 
ćaći? Što će biti od njih? — mislio je neprekidno 
sa sve većom tugom u srcu. 

A vlak je jurio i ostavljao za sobom sela, puste 
šume i prazne livade. 

* 

Nakon nekoliko sati vožnje prispije u gradić, 
od kojega nije bilo daleko do njegova sela. Prolazeći 
ulicama začuje dobro poznato drndanje mljekarskih 
kolica i zvonce djedovih konja. 

— Djed! — klikne dječak i začas se nađe u za* 
grijaju dobroga starca. 

— Mirkica! Što .je, odakle ti, ta mi smo te već 
oplakali! — govorio je djed kroz suze i smijeh. 

— Je li sve kod kuće dobro i zdravo? — bilo 
je prvo pitanje Mirkovo. 

— Hvala Bogu, Mirkica, sve je dobro. Otac je 
potpuno ozdravio, a i ostali su zdravi. Kućica je naša 
opet pod krovom, kao ona prije požara. Samo jedna 
je žalosna vijest, koja će te iznenaditi — smijao se 
djed. — Joška više nema, poginuo je. 

— No hvala Bogu, kad nije ništa gore! — odah# 
ne Mirko, a onda stane pripovijedati, što je doživio, 
otkad se rastadoše. 

— Žao mi je samo to, što je kućica pod krovom 
bez moje pomoći, a ja sam se mučio i trudio, da vam 
bude lakše staviti je pod krov — i dječak izvadi iz 
njedara kesicu s novcem i preda je djedu. 

A onda skoči u kola, zamota dobro djeda, sam 
uhvati uzde i potjera konje. 

U daljini zabijelilo se naskoro selo pod snjež* 
nim plaštem. 


— Eno naše kućice! — pokaže djed, a Mirko 
zapucketa jače bičem i potjera konje, da što prije 
opet stigne pod dragi krov. 


SADRŽAJ 

Mali prijatelj svega svijeta 

1. Djed i unuk. 

2. Novi poznanik r. 

3. Djedov dar. 

4. Vranje gnijezdo. 

5. Novi četveronožac i djedovo dvostruko kumo- 


vanje 


Djedova priča o fruli i dvojica s poderanim hlačicama 

6. Prnjari. 37 

7. Na paši.43 

8. Nezgode malih prnjara.61 

Neprilike stare vrane i Mirkovo popodne u mlinarevoj 
družini 

9. Na slobodi.74 

10. Joško je nestao. 

11. U mlinu.93 


Božić 

12. Zima dolazi.107 

13. Dva Božića.H9 

14 Gnijezdo na točku, Joškova žalost i Bonkova 

1 90 

lovina. 1,60 

















Crni oblaci 

15. Iz šume u bolnicu.141 

16. Vatra.146 

17. Bez krova.. . 152 

18. Rastanak . . ...158 

Daleko od zavičaja 

19. Put.165 

20. Bijeg.172 

Mladi junak 

21. Bez posla ..192 

22. Povratak.203 


Prvu i ovu knjigu »Omladinske Knjižnice Matice Hrvatske« uredio 
je član izabranog odbora Matice Hrvatske i odborov urednik Mirko Jurkić. 

